তাম্ৰেশ্বৰী মন্দিৰ - অসমীয়া ৱিকিপিডিয়া\nতাম্ৰেশ্বৰী মন্দিৰত অৱস্থিত মূৰ্তিৰ ছবি\nতাম্ৰেশ্বৰী মন্দিৰ বা কেঁচাই খাইতি শাল অসম-অৰুণাচল প্ৰদেশৰ সীমান্তত অৱস্থিত এক ঐতিহাসিক মন্দিৰ। অসমৰ তিনিচুকীয়া জিলাৰ শদিয়াৰ পৰা প্ৰায় ১৮ কিঃমিঃ নিলগত বৰ্তমান এই মন্দিৰৰ ধ্বংসাৱশেষ অৰুণাচল প্ৰদেশৰ লোহিত জিলাত অৱস্থিত। এই মন্দিৰ তাম্ৰেশ্বৰী বা কেঁচাই খাইতি দেৱীলৈ উছৰ্গিত। তাম্ৰেশ্বৰী দেৱী হিন্দু ধৰ্মৰ কালী, তাৰা, চামুণ্ডা আদিৰ দৰে উগ্ৰ দেৱী। কিছুমানৰ মতে এই মন্দিৰ জনজাতীয় লোকদেৱী কেঁচাই খাইতিৰ মূল মন্দিৰ। কেঁচাই খাইতি দেউৰী জনগোষ্ঠীৰ দেৱী আছিল।\nকালিকা পুৰাণত উল্লিখিত মতে দিক্কৰ বাসিনী নামৰ এখন শক্তিপীঠ আছিল। দিক্কৰ বাসিনীৰ দুটা ৰূপ বিদ্যমান, তীক্ষ্ণ কণ্ঠ আৰু ললিত কণ্ঠ। তীক্ষ্ণ কণ্ঠৰ দেহৰ বৰণ ক'লা আৰু পেট ঘটিৰ দৰে। এইৰূপক উগ্ৰতাৰা বা এক জঁটা বোলে। ললিত কণ্ঠ, ধুনীয়া আৰু আকৰ্ষণীয় আৰু তেওঁক তাম্ৰেশ্বৰী বোলা হয়। তাম্ৰেশ্বৰী মন্দিৰত অতীতত নৰবলি প্ৰথা প্ৰচলিত আছিল। পিছলৈ মন্দিৰত প্ৰচলিত নৰবলি প্ৰক্ৰিয়া আহোম শাসকসকলে বন্ধ কৰি দিছিল।\nতাম্ৰেশ্বৰী মন্দিৰ তাম ধাতুৰে নিৰ্মাণ কৰা হৈছিল। বিশেষকৈ ইয়াৰ ছাদ তামেৰে তৈয়াৰ কৰা হৈছিল। ইয়াৰ পৰায়ে তাম্ৰেশ্বৰী নামটো প্ৰচলিত হ'ল। আনহাতে কেঁচাই খাইতি নাম ইয়াৰ উগ্ৰ স্বভাৱ আৰু নৰবলি প্ৰথাৰ পৰা আহিছে বুলি গণ্য কৰা হয়।\nতাম্ৰেশ্বৰী মন্দিৰত উদ্ধাৰ কৰা পাথৰ শিলালিপিত লিখা আছে,\n“শিৱ চৰণ প্ৰসাদৎ বৃদ্ধাৰাজতন\nয়া শ্ৰী শ্ৰীমত মুক্ত ধৰ্মনাৰায়ণ\nশ্ৰী শ্ৰীমতী দিক্কৰবাসিনী ইষ্টক\nদি বিৰচিত প্ৰকাৰ নিবন্ধ\nশিলালিপিত বৰ্ণনা কৰা মতে ১৩৬৪ শকত (১৪৪২ খ্ৰীষ্টাব্দ) চুতীয়া ৰজা মুক্ত ধৰ্মনাৰায়ণে ইটা ('ইষ্টকা') ব্যৱহাৰ কৰি মন্দিৰৰ দেৱাল নিৰ্মাণ কৰাইছিল। মন্দিৰটো দেৱী দিক্কৰ বাসিনীৰ প্ৰতি উৎসৰ্গিত। দিক্কৰবাসিনী নৱম-দশম শতিকাৰ কালিকা পুৰাণত 'কামৰূপ পীঠ' হিচাপে উল্লেখ আছে।\nমন্দিৰখনৰ দেৱাল আৰু দুৱাৰবোৰ সুন্দৰ কাৰু-কাৰ্য খচিত আছিল। মূলদ্বাৰৰ সন্মুখত ৰূপালী দাঁতৰ সৈতে দুটা প্ৰকাৰৰ হাতীৰ ভাস্কৰ্য আছিল। ১৭১১ খ্ৰীষ্টাব্দৰ চামৰুং ফুকনৰ বুৰঞ্জী মতে তাম্ৰেশ্বৰী মন্দিৰৰ ছাদ তামেৰে নিৰ্মিত আছিল। ১৮৪৮ চনত ব্ৰিটিছ পুৰাতত্ত্ববিদ ডেল্টনে সেই স্থানত শিলৰ মন্দিৰৰ গাঁথনি লক্ষ্য কৰিছিল। কিন্তু তামৰ ছাদ ইতিমধ্যে আঁতৰোৱা হৈছিল। ১৯০৫ চনত এই স্থান ভ্ৰমণ কৰা টি. ব্লকৰ অনুসৰি, এই বৰ্গাকাৰ গাঁথনিটো ভিতৰত মুল মন্দিৰটো হ'ব নোৱাৰে আৰু ইটাৰ বেৰটোৱে স্পষ্টভাৱে কেন্দ্ৰত কোনো এক প্ৰকাৰৰ বৃহৎ মন্দিৰ আছিল যি সময়ৰ সৈতে নাইকিয়া হৈছে। গোটেই মন্দিৰটো ইটাৰ দেৱালেৰে পৰিবেষ্টিত আছিল আৰু পশ্চিম ফালে নৰবলি স্থান আছিল।\n↑ Leslie Shakespear,History of Upper Assam, Upper Burmah and North-East Frontier, p.24\n↑ 2.0 2.1 "RUINS OF COPPER TEMPLE (TAMRESWARI), NEAR PAYA". Archeological Survey of India. http://asiguwahaticircle.gov.in/coppertemple.html। আহৰণ কৰা হৈছে: 23 November 2020.\n↑ 'According to E.A. Gait, "The religion of the Chutiyas wasacurious one. They worshipped various forms of Kali with the aid not of the Brahmanas but of their own tribal priests or Deoris. The favorite form in which they worshipped this deity was that of Kesai-khati 'the eater of raw flesh' to whom human sacrifices were offered. After their subjugation by the Ahoms, the Deoris were permitted to continue their ghastly rites; but they were usually given for this purpose, criminals who have been sentenced to capital punishment..."' (Gogoi & 2011 236)\n↑ "তাহানিৰ অসমৰ গৌৰৱ তাম শিল্প". বিকাশপিডিয়া. https://as.vikaspedia.in/education/9859b89ae9f0-9b89829b89cd9959c39a49bf/9a49be9b99be9a89bf9f0-9859b89ae9f0-9979f09f1-9a49be9ae-9b69bf9b29cd9aa। আহৰণ কৰা হৈছে: 23 November 2020.\n↑ Sircar,D.C,Journal of Ancient Indian History, p. 21.\n↑ "Sadiya - Tourism, History, Culture and other facts". http://onlinesivasagar.com/tourism/sadiya.php। আহৰণ কৰা হৈছে: 12 June 2015.\n↑ Gogoi, Kakoli (2011). "Envisioning Goddess Tara: A Study of the Tara Traditions in Assam". Proceedings of the Indian History Congress খণ্ড 72: 232–239.\nৱিকিউৎসত তাম্ৰেশ্বৰীৰ মন্দিৰ সম্পৰ্কীয় কৰ্ম পঢ়ক।\n"https://as.wikipedia.org/w/index.php?title=তাম্ৰেশ্বৰী_মন্দিৰ&oldid=285648"ৰ পৰা অনা হৈছে\nএই পৃষ্ঠাখন ১০ জুলাই, ২০২১ তাৰিখে ০৯:১৮ বজাত অন্তিম সংশোধন কৰা হৈছিল।


ৰাজ্য (জীৱবিজ্ঞান) - অসমীয়া ৱিকিপিডিয়া\nজীৱবিজ্ঞানত, ৰাজ্য বা জগত ( English: Kingdom, Latin: regnum, pl. regna ) অধিজগতৰ তলতেই বৰ্গীকৰণৰ দ্বিতীয় উচ্চ স্থানত অৱস্থান কৰিছে। ৰাজ্য সমূহক পৰ্ব নামৰ সৰু সৰু গোটত ভাগ কৰা হৈছে। পৰম্মৰাগতভাৱে, অসম , ব্ৰিটিছ, অষ্ট্ৰেলিয়া আৰু দক্ষিণ আমেৰিকাৰ পাঠ্যপুথিত পাঁচখন ৰাজ্যৰ ( প্ৰাণী, উদ্ভিদ, ভেকুৰ, প্ৰ'ট'কটিষ্টা, আৰু প্ৰকোষকেন্দ্ৰীয়/ ম'নেৰা ) পদ্ধতি ব্যৱহাৰ কৰা হয় আনহাতে , আমেৰিকা যুক্তৰাষ্ট্ৰৰ পাঠ্যপুথিত ছখন ৰাজ্যৰ ( প্ৰাণী, উদ্ভিদ, ভেঁকুৰ, প্ৰটিষ্টা, আৰ্কেৰিয়া, আৰু বেক্টেৰিয়া ) পদ্ধতি ব্যৱহাৰ কৰা হয় ।\nজীৱজগতৰ বৰ্গীকৰণ তালিকা।\n1 সংজ্ঞা আৰু সম্বন্ধিত পদবোৰ\n2 আধুনিক দৃষ্টিভঙ্গী\n2.1 জীৱৰ তিনিখন অধিজগৎ\n2.2 সংকোষকেন্দ্ৰীয় জীৱৰ কিমানখন ৰাজ্য আছে?\n3 ঐতিহাসিক বিকাশ\n4 অন্য প্ৰস্তাৱিত পদ্ধতিবোৰ\n4.1 অষ্ট ৰাজ্য\n4.2 ছয় ৰাজ্যৰ শ্ৰেণীবিভাজন\n8 প্ৰসংগ সমূহ\nসংজ্ঞা আৰু সম্বন্ধিত পদবোৰসম্পাদনা কৰক\nযেতিয়া কাৰ্ল লিনিয়াচে (Carl Linnaeus) জীৱবিজ্ঞানত স্থান-ভিত্তিক নামকৰণ পদ্ধতি প্ৰৱৰ্তন কৰিলে, একেবাৰে উচ্চ স্থানটোক "ৰাজ্য" নাম দিছিল আৰু তাৰ তলতেই অন্য চাৰিটা প্ৰধান স্থান ৰাখিছিল; শ্ৰেণী, বৰ্গ, আৰু জাতি। পাছত বাকী দুটা প্ৰধান স্থান প্ৰৱৰ্তন কৰি, ৰাজ্য, পৰ্ব বা বিভাগ , শ্ৰেণী , বৰ্গ , পৰিয়াল, গণ , আৰু প্ৰজাতি এই ক্ৰমটো সম্পূৰ্ণ কৰিলে। ১৯৬০ চনত ৰাজ্যৰ ওপৰত, অধিজগৎ ( Domain বা Empire) নামে এটা নতুন স্থান অন্তৰ্ভুক্ত কৰা হ'ল, সেই বাবে, ৰাজ্য আটাইতকৈ উচ্চ স্থান হৈ নাথাকিল।\nউপসৰ্গ সংযুক্তহৈ উপৰাজ্য আৰু অৱৰাজ্য নামে দুটা নতুন স্থান ৰাজ্যৰ ঠিক তলতেই গঠন হ'ল। অধিৰাজ্যৰ সমান্তৰালভাৱে বা ৰাজ্য আৰু অধিজগৎ বা উপঅধিজগতৰ মাজত স্বতন্ত্ৰভাৱে অতিৰাজ্যক বিবেচনা কৰা হ'ল। কিছুমান বৰ্গীকৰণ পদ্ধতিত উপৰাজ্য আৰু অৱৰাজ্যৰ মাজত অতিৰিক্ত শাখা স্থান (Latin: ramus) অন্তৰ্ভুক্ত কৰা হ'ল। ( যেনে:- কেভেলিয়াৰ - স্মিথৰ বৰ্গীকৰণৰ প্ৰ'ট'ষ্ট'মিয়া আৰু ডিউটাৰ'ষ্ট'মিয়া).\nআধুনিক দৃষ্টিভঙ্গীসম্পাদনা কৰক\nজীৱৰ তিনিখন অধিজগৎসম্পাদনা কৰক\nজীৱৰ ফাইলজেনেটিক বৃক্ষ\n১৯৭০ চনৰ মাজভাগৰ আগৰে পৰা বৰ্গীকৰণৰ প্ৰাথমিক কাৰক হিচাপে, জিনৰ আনৱিক প্ৰৰ্যায় ( প্ৰথমতে ৰিব'জমেল আৰএনএ জিন )ৰ তুলনাৰ অৱধাৰণা বাঢ়ি আহিছিল; বাহ্যিক অভিব্যক্তি আৰু আচৰণতকৈ জিনীয় সাদৃশ্য অধিক গুৰুত্বপূৰ্ণ। মন'ফাইলেটিক (সকলো একে সাধাৰণ পূৰ্বজৰ সন্ততি ) বা পেৰাফাইলেটিক (মাত্ৰ কিছুমান একে সাধাৰণ পূৰ্বজৰ সন্ততি) যিয়েই নহওক, ৰাজ্যকে ধৰি, বৰ্গীকৰণৰ স্থান সমূহ, একে সাধাৰণ পূৰ্বজৰ সন্ততিৰ গোট কৰা হৈছিল। এনে আৰএনএ (RNA) অধ্যয়নৰ ভিত্তিত, কাৰ্ল ৱেইছে (Carl Woese), ভাৱিছিল যে, জীৱ তিনিটা বৃহৎ ভাগত বিভক্ত আৰু ইয়াকে "তিনিখন প্ৰাথমিক জগৎ" আৰ্হি বা "ইউৰিকিংডম" আৰ্হি বুলিছিল ১৯৯০ চনত, আটাইতকৈ উচ্চ স্থানটোৰ বাবে "অধিজগৎ" নামটো প্ৰস্তাৱ কৰা হৈছিল। ৱেইছে প্ৰকোষকেন্দ্ৰীয় (prokaryote) বোৰক (পিছলৈ ম'নেৰা হিচাপে শ্ৰেণীবিভাজন কৰা হৈছিল) ইউবেক্টেৰিয়া আৰু আৰ্কেবেক্টেৰিয়া বা আৰ্কাইয়া নামেৰে দুটা ভাগত ভাগ কৰিছিল, চিন্তনীয় যে, সিহঁতৰ যিকোনোৰ আৰু সকলো সংকোষকেন্দ্ৰীয়ৰ (eukaryote) মাজত থকা জিনীয় পাৰ্থক্যৰ সমানেই এই গোট দুটাৰ মাজটো পাৰ্থক্য আছিল। জিনীয় তথ্য মতে, উদ্ভিদ, ভেঁকুৰ, আৰু জন্তুৰ দৰে সংকোষকেন্দ্ৰীয় গোটবোৰ দেখাত ভিন্ন হ'লেও, সিহঁত ইউবেক্টেৰিয়া বা আৰ্কাইয়াতকৈ পৰস্পৰে বেছি নিকট সমন্ধীয়। দেখা গৈছে যে, সংকোষকেন্দ্ৰীয়বোৰ ইউবেক্টেৰিয়া বোৰতকৈ আৰ্কাইয়াবোৰৰহে বেছি নিকট সমন্ধীয়। ইউবেক্টেৰিয়া - আৰ্কাইয়া বিভাজন প্ৰসংগটো যদিও বিতৰ্কিত, ইয়াক সদায়ে গুৰুত্ব দি অহা হৈছে। ৱেইছৰ প্ৰস্তাৱিত বৰ্গীকৰণ যোজনাত কিমানখন ৰাজ্য আছিল সেই সম্পৰ্কত মতভেদ আছে।\nসংকোষকেন্দ্ৰীয় জীৱৰ কিমানখন ৰাজ্য আছে?সম্পাদনা কৰক\n২০০৪ চনত, ছিম্পছন আৰু ৰ'জাৰে এটা প্ৰবন্ধত উল্লেখ আছিল যে প্ৰটিষ্টাবোৰ আছিল "সকলো সংকোষকেন্দ্ৰীয়ৰ এটা grab-bag, সেইবোৰ জন্তু, উদ্ভিদ বা ভেঁকুৰ নহয়। " তেওঁলোকে ধৰি লৈছিল যে, কেৱল মন'ফাইলেটিক গোটকহে বৰ্গীকৰণৰ আনুষ্ঠানিক স্থান হিচাপে গ্ৰহণ কৰা উচিত আৰু, যদিও এই প্ৰস্তাৱ আগেয়ে ব্যৱহাৰ্য নাছিল (necessitating "literally dozens of eukaryotic ‘kingdoms’"), এতিয়াহে সংকোষকেন্দ্ৰীয়বোৰক "সম্ভৱতঃ সকলো মন'ফাইলেটিকৰ মাত্ৰ কেইটামান প্ৰধান গোট" হিচাপে ভাগ কৰা সম্ভৱ হৈছে। এই অনুসৰি প্ৰস্তুত কৰা এখন শ্ৰেণীবিভাজন "কেইবাখনো সমাজৰ বিশেষজ্ঞৰ সহযোগত কাম কৰা" এখন সমিতিৰ দ্বাৰা ২০০৫ চনত, "প্ৰটিষ্টবিদসকলৰ আন্তৰাষ্ট্ৰীয় সমাজ"ৰ (International Society of Protistologists) আগত উত্থাপন কৰা হৈছিল। ইয়াত সংকোষকেন্দ্ৰীয়কছটা "অতিবৰ্গ"ত ভাগ কৰা হৈছিল। প্ৰকাশিত শ্ৰেণীবিভাজন খনত সজ্ঞানে আনুষ্ঠানিক বৰ্গীকৰণ স্থান সমূহ ("ৰাজ্য"কে ধৰি) ব্যৱহাৰ কৰা হোৱা নাই।\nএই পদ্ধতিত, এককোষী ক্ৰন'ফ্লগেলটাবোৰ (choanoflagellate) আৰু অপিষ্ঠ'কণ্টাৰ (Opisthokonta) পৰা হোৱা ভেঁকুৰবোৰৰ দৰে বহু কোষী প্ৰাণীবোৰো (মেটায'ৱা) একে পূৰ্বজৰ সন্ততি। প্ৰাণী আৰু ভেঁকুৰৰ সৈতে উদ্ভিদবোৰ তাতোকৈও স্পষ্টভাৱে সম্বন্ধিত বুলি বিচাৰ কৰা হয়।\nতথাপি, "প্ৰটিষ্টবিদসকলৰ আন্তৰাষ্ট্ৰীয় সমাজ"ৰ বৰ্গীকৰণখন প্ৰকাশ হোৱা বছৰতে (২০০৫), এই অতিগোটবোৰৰ কিছুমান মন'ফাইলেটিত বুলি সন্দেহ কৰা হৈছিল, বিশেষকৈ ক্ৰ'মেলভেঅ'লাটা (Chromalveolata), আৰু ২০০৬ চনৰ এটা সমীক্ষাত, এই তথাকথিতছটা অতিগোটবোৰৰ কেইবাটাৰো প্ৰমাণৰ অভাৱ লিপিবদ্ধ কৰা হৈছিল।\n২০১০চন, এখন ব্যাপক চুক্তিত ষ্টামেন'পাইলছ (Stramenopiles) আৰু এলভেঅ'লাটা (Alveolata) সৈতে ৰাইজেৰিয়া (Rhizaria) সম্বন্ধিত কৰি, এছএআৰ অতিগোটত (SAR supergroup) অন্তৰ্ভুক্ত কৰা হল, সেয়ে ৰাইজেৰিয়া এটা প্ৰধান সংকোষকেন্দ্ৰীয় গোট নহয় ইফালে, কোনো সহমতৰ সৃষ্টি নহ'ল। ৰগজিন আৰু সংগীসকলে (Rogozin et al.) ২০০৯ চনত লিখিলে যে, "সংকোষকেন্দ্ৰীয়ৰ গভীৰ জাতি বৃত্তটো এটা অত্যধিক জটিল আৰু বিতৰ্কিত সমস্যা" ২০১০ৰ ডিচেম্বৰত, সকলো সহমত হল যে ২০০৫ৰছটা অতিগোটৰ আৰ্হিয়ে (six supergroup model) সংকোষকেন্দ্ৰীয়ৰ প্ৰকৃত জাতি বৃত্তটো প্ৰতিফলিত কৰিব নোৱাৰে আৰু সেইবোৰ যিদৰে বৰ্গীকৰণ কৰা হৈছে, আৰ্হিটোৰ কোনো চুক্তিয়েই ইয়াক প্ৰতিষ্ঠাপন কৰিব নোৱাৰে\nঐতিহাসিক বিকাশসম্পাদনা কৰক\nপুৰণি কালতে জীৱক প্ৰাণী আৰু উদ্ভিদ হিচাপে ভাগ কৰা হৈছিল। এৰিষ্ট'টলে (Aristotle) (খ্ৰী. পূ. ৩৮৪-৩২২) তেওঁৰ হিষ্ট্ৰি অৱ এনিমেল (History of Animals) গ্ৰন্থত প্ৰাণী প্ৰজাতি বৰ্গীকৰণ কৰিছিল, আনহাতে তেওঁৰ শিষ্য থেঅফ্ৰাষ্টাছে (Theophrastus) উদ্ভিদ সম্পৰ্কে সমান্তৰালভাৱে, হিষ্ট্ৰিয়া প্লেণ্টাৰাম (Historia Plantarum) নামে অন্য এখন গ্ৰন্থ লিখিছিল।\n১৭৩৫ চনত, আধুনিক বৈজ্ঞানিক নামকৰণৰ (biological nomenclature) আধাৰশিলা স্থাপন কৰিছিল কেৰলাছ লিনিয়াছে (Carolus Linnaeus ,১৭০৭–১৭৭৮)। তেওঁ জীৱসমূহ দুখন ৰাজ্যত ভাগ কৰিছিল: ৰেগ্নাম এনিমেল (Regnum Animale ,'প্ৰাণী জগৎ') আৰু ৰেগ্নাম ভেজিটেবিল (Regnum Vegetabile ,'শাকপাঁচলি জগৎ' অৰ্থাৎ উদ্ভিদ )। লিনিয়াছে তেওঁৰ বৰ্গীকৰণ পদ্ধতিত মাণিকবোৰক ৰেগ্নাম লেপিডিয়াম (Regnum Lapideum) নামেৰে তৃতীয় এখন ৰাজ্যত অন্তৰ্ভুক্ত কৰিছিল।\n১৬৭৪ চনত, "মাইক্ৰ'স্কপিৰ জনক" ৰূপে খ্যাত এণ্টনি ভান লিউৱেনহুকে (Antonie van Leeuwenhoek) তেওঁৰ প্ৰথম এককোষী জীৱৰ আনুবীক্ষণিক নিৰীক্ষণ লণ্ডনৰ ৰয়েল চছাইটিলৈ (Royal Society) প্ৰেৰণ কৰে। তেতিয়ালৈকে এনে আনুবীক্ষণিক জীৱসমূহৰ অৱস্থিতি সম্পূৰ্ণৰূপে অজ্ঞাত আছিল। সেইবাবে, লিনিয়াছে তেওঁৰ বৰ্গীকৰণত আনুবীক্ষণিক জীৱসমূহ অন্তৰ্ভুক্ত কৰা নাছিল।\nপ্ৰথমে আনুবীক্ষণিক জীৱসমূহ প্ৰাণী আৰু উদ্ভিদ ৰাজ্যৰ ভিতৰতেই শ্ৰেণীবদ্ধ কৰা হৈছিল। তথাপি উনবিংশ শতিকাৰ মাজভাগৰ পৰা এইটো স্পষ্ট হ'ল যে, "the existing dichotomy of the plant and animal kingdoms [had become] rapidly blurred at its boundaries and outmoded". ১৮৬৬ চনত, আৰ্নষ্ট হেকেলে (Ernst Haeckel), যিবোৰ "উদাসীন জীৱ", প্ৰাণীও নহয় উদ্ভিদো নহয়, সেইবোৰৰ বাবে প্ৰটিষ্টা নামৰ এখন তৃতীয় ৰাজ্যৰ প্ৰস্তাৱ আগবঢ়াইছিল। হেকেলে ৰাজ্যৰ এই বিষয়টো, জীৱবোৰ এককোষী (প্ৰটিষ্টা) নে বহুকোষী (প্ৰাণী আৰু উদ্ভিদ) তাৰ ওপৰত ভিত্তি কৰি বিভাজনৰ সিদ্ধান্ত লোৱাৰ আগত কেইবাবাৰো পৰীক্ষা কৰিছিল।\nতিনি ৰাজ্য পদ্ধতি।\nইলেক্ট্ৰন অণুবীক্ষণ যন্ত্ৰৰ (electron microscope) বিকাশে, সেই এককোষী জীৱ যিবোৰ এটা স্পষ্ট কোষকেন্দ্ৰ নাই (প্ৰকোষকেন্দ্ৰীয়বোৰ) আৰু বহুকোষী জীৱবোৰ যিবোৰৰ এটা স্পষ্ট কোষকেন্দ্ৰ আছে (সংকোষকেন্দ্ৰীয়বোৰ), সিহঁতৰ মাজৰ গুৰুত্বপূৰ্ণ ভিন্নতাবোৰ প্ৰকাশিত কৰিছিল। ১৯৩৮ চনত হাৰ্বাৰ্ট কপলেণ্ডে (Herbert F. Copeland), প্ৰটিষ্টাত শ্ৰেণী হিচাপে থকা বেক্টেৰিয়া (ম'নেৰা) আৰু নীল-সেউজ শেলাইক (ফাইক'ক্ৰমাচিয়া) পৰ্বলৈ উন্নীতকৰণ কৰি ম'নেৰা নামৰ নতুন ৰাজ্যত অন্তৰ্ভুক্তিৰে, এখন চাৰি-ৰাজ্যৰ বৰ্গীকৰণৰ প্ৰস্তাৱ দাঙি ধৰিছিল।\nপ্ৰকোষকেন্দ্ৰীয আৰু সংকোষকেন্দ্ৰীয় জীৱৰ ভিন্নতাৰ গুৰুত্ব ক্ৰমে স্পষ্ট হ'বলৈ ধৰিলে। ১৯৬০ চনত, ষ্টেনিয়ৰ আৰু ভান নীলে, এডৱাৰ্ড চাটনৰ (Édouard Chatton) বৰ্গীকৰণত ভাগ চিনাক্তকৰণৰ পুৰণা প্ৰস্তাৱটো জনপ্ৰিয় কৰি তুলিছিল। ইয়াতেই প্ৰথম বাৰৰ বাবে ৰাজ্যতকৈ উচ্চ স্থানত এখন "অতিৰাজ্য বা সাম্ৰাজ্য" সৃষ্টিৰ প্ৰয়োজন হৈছিল, পাছলৈ ইয়াকেই অধিজগৎ বুলি কোৱা হৈছিল। .\nচাৰি ৰাজ্য পদ্ধতি।\nউদ্ভিদ বুলি বিবেচনা কৰা জীৱবোৰ আৰু ভেঁকুৰৰ মাজৰ পাৰ্থক্য বহুতে ধৰা পেলাইছিল; হেকেলে তেওঁৰ মৌলিক বৰ্গীকৰণত ভেঁকুৰক উদ্ভিদৰ পৰা প্ৰটিষ্টালৈ স্থানান্তৰ কৰিছিল ,কিন্তু সেইসময়ৰ অধিকাংশ বিজ্ঞানীয়ে ইয়াক উপেক্ষা কৰিছিল। ৰবাৰ্ট হুইটকাৰে (Robert Whittaker) ভেঁকুৰৰ বাবে এখন অন্য ৰাজ্য দেখুৱাইছিল। ফলত পাঁচ ৰাজ্যৰ ধাৰণাটোৰ সৃষ্টি হৈছিল, ১৯৬৯ চনত তেওঁ এই প্ৰস্তাৱ আগবঢ়াইছিল। তেওঁৰ নতুন বহু ৰাজ্যৰ পদ্ধতিটো প্ৰধানকৈ পৰিপুষ্টিৰ (nutrition) ভিন্নতাৰ ওপৰত ভিত্তি কৰি গঢ়ি তুলিছিল। উদ্ভিদবোৰ বহুকোষী স্বপোষী (autotroph), প্ৰাণীবোৰ বহুকোষী পৰপোষী (heterotroph) আৰু ভেঁকুৰবোৰ বহুকোষী চাপ্ৰটফ (saprotroph)। বাকী দুখন ৰাজ্য ক্ৰমে প্ৰটিষ্টা আৰু ম'নেৰা এককোষী আৰু সাধাৰণ সংঘকোষীয় (cellular colonies) জীৱৰ অন্তৰ্গত। পঞ্চ-ৰাজ্য প্ৰণালীক, দ্বি-সাম্ৰাজ্য প্ৰণালীৰ লগত সাঙুৰিব পাৰি।\nহুইটকাৰৰ প্ৰদ্ধতিত, উদ্ভিদ বুলিলে কিছুমান শেলাইও পৰিছিল। অন্য পদ্ধতিবোৰত ( যেনে- মাৰ্গুলিৰ পদ্ধতি) উদ্ভিদে কেৱল স্থলজ উদ্ভিদকহে বুজাইছিল।\nপঞ্চ ৰাজ্যৰ ধাৰণাটো বিকাশ হোৱাৰ পাছতো বহু বিজ্ঞানীয়ে, উদ্ভিদক প্ৰকোষকেন্দ্ৰীয় ( বেক্টেৰিয়া আৰু চাইন'ফাইট ), মাইক'টা (Mycota; ভেঁকুৰ আৰু সম্বন্ধীয়বোৰ ) আৰু ক্ল'ৰাটা (Chlorota; শেলাই আৰু স্থলজ উদ্ভিদ ) হিচাপে উপৰাজ্যত ভাগ কৰি, উদ্ভিদ আৰু প্ৰাণীৰ দ্বি ৰাজ্য পদ্ধতিটোকেই মানি চলিছিল।\nঅন্য প্ৰস্তাৱিত পদ্ধতিবোৰসম্পাদনা কৰক\nঅষ্ট ৰাজ্যসম্পাদনা কৰক\nছয় ৰাজ্যৰ শ্ৰেণীবিভাজনসম্পাদনা কৰক\n১৯৭৭ চনত ছয় ৰাজ্যৰ শ্ৰেণীবিভাজনৰ (Six kingdom classification) বাবে প্ৰস্তাৱ ৰখা হৈছিল। এই প্ৰস্তাৱ অনুসৰি মনেৰা ৰাজ্যক ৰাইবজমেল আৰ. এন. এৰ গঠনৰ ওপৰত ভিক্তি কৰি দুটাভাগত ভাগ কৰি অৰ্কিয়া আৰু বেক্টেৰিয়া বুলি দুটা পৃথক ৰাজ নিৰ্মাণৰ দাবী কৰা হৈছিল।\nতলৰ চিত্ৰটোৱে কোনো বিৱৰ্তনিক বৃক্ষ প্ৰদৰ্শন কৰা নাই।\nছয় ৰাজ্য পদ্ধতি\nভাইৰাছক (viruses) জীৱ-বৃক্ষত স্থান দিব পাৰিনে নোৱাৰি এয়া আজিও বিতৰ্কৰ বিষয়, কিয়নো ইহঁত পোষক জীৱৰ কোষৰ বাহিৰত একেবাৰে নিষ্ক্ৰিয় অবস্থাত থাকে। মিমিভাইৰাছৰ (Mimivirus) দৰে আপেক্ষিকভাৱে ডাঙৰ আৰু জটিল ভাইৰাছৰ আৱিষ্কাৰ অন্তৰ্ভুক্তিকৰণৰ এটা প্ৰধান কাৰণ, কিয়নো সিহঁতৰ বিশেষ কোষীয় জিন আছে।\nবিভিন্ন প্ৰকাৰৰ বৰ্গীকৰণ যোজনাৰ সাৰাংশ তলৰ তালিকাত দেখুওৱা হৈছে।\nলিনিয়াছ,১৭৩৫ ২খন ৰাজ্য Vegetabilia প্ৰাণী\nহেকেল,১৮৬৬ ৩খন ৰাজ্য প্ৰটিষ্টা উদ্ভিদ প্ৰাণী\nচাটন,১৯২৫ ২খন সাম্ৰাজ্য প্ৰকোষকেন্দ্ৰীয় সংকোষকেন্দ্ৰীয়\nকপলেণ্ড,১৯৩৮ ৪খন ৰাজ্য ম'নেৰা প্ৰটিষ্টা উদ্ভিদ প্ৰাণী\nহুইটকাৰ১৯৬৯ ৫খন ৰাজ্য ম'নেৰা প্ৰটিষ্টা উদ্ভিদ ভেঁকুৰ প্ৰাণী\nWoese et al.১৯৭৭ ৬খন ৰাজ্য ইউবেক্টেৰিয়া আৰ্কেবেক্টেৰিয়া প্ৰটিষ্টা উদ্ভিদ ভেঁকুৰ প্ৰাণী\nWoese et al.,১৯৯০ ৩খন অধিজগৎ বেক্টেৰিয়া আৰ্কেইয়া ইউকাৰিয়া\nকেলিভাৰ-স্মিথ,১৯৯৩ ৮খন ৰাজ্য ইউবেক্টেৰিয়া আৰ্কেবেক্টেৰিয়া আৰ্কেয'ৱা প্ৰটিষ্টা ক্ৰমিষ্টা উদ্ভিদ ভেঁকুৰ প্ৰাণী\nকেলিভাৰ-স্মিথ,১৯৯৮ ৬খন ৰাজ্য বেক্টেৰিয়া প্ৰটয'ৱা ক্ৰমিষ্টা উদ্ভিদ ভেঁকুৰ প্ৰাণী\nজীৱৰ গোটগঠনৰ বাবে ৰাজ্য পৰ্যায়ত বৰ্গীকৰণ আজিও অতি প্ৰয়োজনীয়।\nসংকোষকেন্দ্ৰীয় জীৱৰ কিমান ৰাজ্য আছে সেই বিষয়ত আজিও সকলো সহমত নহয়। ২০০৯ চনত, এণ্ডিঅ' ৰ'জাৰ (Andrew Roger) আৰু এলষ্টেৰ ছিমছনে (Alastair Simpson) নতুন আবিষ্কাৰৰ বিশ্লেষণৰ বাবে আৰু অধিক পৰিশ্ৰমৰ প্ৰয়োজনৰ ওপৰত জোৰ দিছিল; "জীৱৰ সংকোষকেন্দ্ৰীয় বৃক্ষ সম্পৰ্কে আমাৰ বোধশক্তিৰ পৰিবৰ্তনৰ গতিৰ সৈতে, আমি সাবধানে আগবঢ়া উচিত। "\n↑ See e.g. McNeill, J.; Barrie, F. R.; Burdet, H. M. et al., eds. (2006), International Code of Botanical Nomenclature (Vienna Code) Adopted by the Seventeenth International Botanical Congress, Vienna, Austria, July 2005 (electronic সম্পাদনা), প্ৰকাশক Vienna: International Association for Plant Taxonomy, http://ibot.sav.sk/icbn/main.htm, r কৰা হৈছে: 2011-02-20 , article 3.1\n↑ Cavalier-Smith, T. (1998), "A revised six-kingdom system of life", Biological Reviews খণ্ড 73 (3): 203–66, doi:10.1111/j.1469-185X.1998.tb00030.x, PMID 9809012, http://journals.cambridge.org/action/displayAbstract?fromPage=online&aid=685\n↑ Balch, W.E.; Magrum, L.J.; Fox, G.E.; Wolfe, C.R.; & Woese, C.R. (August 1977), "An ancient divergence among the bacteria", J. Mol. Evol. খণ্ড9(4): 305–11, doi:10.1007/BF01796092, PMID 408502\n↑ Woese, C.R.; Kandler, O. & Wheelis, M. (1990), "Towardsanatural system of organisms: proposal for the domains Archaea, Bacteria, and Eucarya", Proc Natl Acad Sci U S A খণ্ড 87 (12): 4576–9, doi:10.1073/pnas.87.12.4576, PMID 2112744, Bibcode 1990PNAS...87.4576W\n↑ Dagan, T.; Roettger, M.; Bryant & Martin, W. (2010), "Genome Networks Root the Tree of Life between Prokaryotic Domains", Genome Biology and Evolution খণ্ড 2:: 379–92, doi:10.1093/gbe/evq025\n↑ Simpson, Alastair G.B. & Roger, Andrew J. (2004), "The real ‘kingdoms’ of eukaryotes", Current Biology খণ্ড 14 (17): R693–6, doi:10.1016/j.cub.2004.08.038, PMID 15341755\n↑ 7.0 7.1 Adl, Sina M.; et al. (2005), "The New Higher Level Classification of Eukaryotes with Emphasis on the Taxonomy of Protists", Journal of Eukaryotic Microbiology খণ্ড 52 (5): 399, doi:10.1111/j.1550-7408.2005.00053.x, PMID 16248873\n↑ Harper, J.T.; Waanders, E. & Keeling, P. J. (2005), "On the monophyly of chromalveolates usingasix-protein phylogeny of eukaryotes", Nt. J. System. Evol. Microbiol. খণ্ড 55 (Pt 1): 487–496, doi:10.1099/ijs.0.63216-0, PMID 15653923, archived from the original on 2008-12-17, http://web.archive.org/web/20081217052013/http://www.botany.ubc.ca/keeling/PDF/05chromalvJSEM.pdf\n↑ Parfrey, Laura W.; Barbero, Erika; Lasser, Elyse; Dunthorn, Micah; Bhattacharya, Debashish; Patterson, David J. & Katz, Laura A. (2006), "Evaluating Support for the Current Classification of Eukaryotic Diversity", PLoS Genet. খণ্ড2(12): e220, doi:10.1371/journal.pgen.0020220, PMID 17194223\n↑ Burki et al. 2007, পৃষ্ঠা 4\n↑ 11.0 11.1 Burki, Fabien; Shalchian-Tabrizi, Kamran; Minge, Marianne; Skjæveland, Åsmund; Nikolaev, Sergey I.; Jakobsen, Kjetill S. & Pawlowski, Jan (2007), Butler, Geraldine, ed., "Phylogenomics Reshuffles the Eukaryotic Supergroups", PLoS ONE খণ্ড2(8): e790, doi:10.1371/journal.pone.0000790, PMID 17726520, PMC 1949142, Bibcode 2007PLoSO...2..790B, http://www.plosone.org/article/info%3Adoi%2F10.1371%2Fjournal.pone.0000790\n↑ 12.0 12.1 Burki, Fabien; Shalchian-Tabrizi, Kamran & Pawlowski, Jan (2008), "Phylogenomics revealsanew 'megagroup' including most photosynthetic eukaryotes", Biology Letters খণ্ড4(4): 366–369, doi:10.1098/rsbl.2008.0224, PMID 18522922. উদ্ধৃতি ত্ৰুটি: Invalid <ref> tag; name "Burki2008" defined multiple times with different content\n↑ Burki, F. et al.; Inagaki, Y.; Brate, J.; Archibald, J. M.; Keeling, P. J.; Cavalier-Smith, T.; Sakaguchi, M.; Hashimoto, T. et al. (2009), "Large-Scale Phylogenomic Analyses Reveal That Two Enigmatic Protist Lineages, Telonemia and Centroheliozoa, Are Related to Photosynthetic Chromalveolates", Genome Biology and Evolution খণ্ড 1: 231–8, doi:10.1093/gbe/evp022, PMID 20333193\n↑ Hackett, J.D.; Yoon, H.S.; Li, S.; Reyes-Prieto, A.; Rummele, S.E. & Bhattacharya, D. (2007), "Phylogenomic analysis supports the monophyly of cryptophytes and haptophytes and the association of Rhizaria with chromalveolates", Mol. Biol. Evol. খণ্ড 24 (8): 1702–13, doi:10.1093/molbev/msm089, PMID 17488740\n↑ Rogozin, I.B.; Basu, M.K.; Csürös, M. & Koonin, E.V. (2009), "Analysis of Rare Genomic Changes Does Not Support the Unikont–Bikont Phylogeny and Suggests Cyanobacterial Symbiosis as the Point of Primary Radiation of Eukaryotes", Genome Biology and Evolution খণ্ড 1: 99–113, doi:10.1093/gbe/evp011, PMID 20333181\n↑ Kim, E.; Graham, L.E. & Redfield, Rosemary Jeanne (2008), Redfield, Rosemary Jeanne, ed., "EEF2 analysis challenges the monophyly of Archaeplastida and Chromalveolata", PLoS ONE খণ্ড3(7): e2621, doi:10.1371/journal.pone.0002621, PMID 18612431, Bibcode 2008PLoSO...3.2621K\n↑ Singer, Charles J. (1931), A short history of biology,ageneral introduction to the study of living things, প্ৰকাশক Oxford: Clarendon Press, OCLC 1197036\n↑ 18.0 18.1 18.2 18.3 Scamardella, Joseph M. (1999), "Not plants or animals:abrief history of the origin of Kingdoms Protozoa, Protista and Protoctista", International Microbiology খণ্ড2(4): 207–16, PMID 10943416\n↑ Stanier, R.Y. & Van Neil, C.B. (1962), "The concept ofabacterium", Archiv für Mikrobiologie খণ্ড 42 (1): 17–35, doi:10.1007/BF00425185, PMID 13916221\n↑ Whittaker, R.H. (January 1969), "New concepts of kingdoms or organisms. Evolutionary relations are better represented by new classifications than by the traditional two kingdoms", Science খণ্ড 163 (3863): 150–60, doi:10.1126/science.163.3863.150, PMID 5762760, Bibcode 1969Sci...163..150W, http://www.sciencemag.org/cgi/pmidlookup?view=long&pmid=5762760\n↑ Palmer, E. Laurence; Fowler, Seymour H (January 1975), Fieldbook of Natural History: Second Edition, McGraw-Hill, ISBN 978-0070484252\n↑ Moreira, David; Purificación López-García (2009). "Ten reasons to exclude viruses from the tree of life". Nature Reviews Microbiology খণ্ড7(4): 306–311. doi:10.1038/nrmicro2108. http://www.nature.com/nrmicro/journal/v7/n4/full/nrmicro2108.html.\n↑ Hegde, Nagendra; Mohan S. Maddur, Srini V. Kaveri & Jagadeesh Bayry (2009). "Reasons to include viruses in the tree of life". Nature Reviews Microbiology খণ্ড7(8): 615. doi:10.1038/nrmicro2108-c1. http://www.nature.com/nrmicro/journal/v7/n8/full/nrmicro2108-c1.html.\n↑ Raoult, Didier; Stéphane Audic, Catherine Robert, Chantal Abergel, Patricia Renesto, Hiroyuki Ogata, Bernard La Scola, Marie Suzan, Jean-Michel Claverie (2004). "The 1.2-Megabase Genome Sequence of Mimivirus". Science খণ্ড 306 (5700): 1344–1350. doi:10.1126/science.1101485. PMID 15486256. http://www.sciencemag.org/content/306/5700/1344.long.\n↑ Roger, A.J. & Simpson, A.G.B. (2009), "Evolution: Revisiting the Root of the Eukaryote Tree", Current Biology খণ্ড 19 (4): R165–7, doi:10.1016/j.cub.2008.12.032, PMID 19243692\n"https://as.wikipedia.org/w/index.php?title=ৰাজ্য_(জীৱবিজ্ঞান)&oldid=252194"ৰ পৰা অনা হৈছে\nশেষ সম্পাদনা কৰা হৈছে 29 November 2020 তাৰিখে 16:51 বজাত\nএই পৃষ্ঠাখন ২৯ নৱেম্বৰ, ২০২০ তাৰিখে ২২:২১ বজাত অন্তিম সংশোধন কৰা হৈছিল।\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=37233।


শ্ৰম অনুজ্ঞাপত্ৰৰ নামত শ্ৰম আয়ুক্তৰ কাৰ্যালয়ত চলিছে ধনৰ গোপন লেনদেন! কেমেৰাত বন্দী ধন সংগ্ৰহৰ দৃশ্য...employee-seeks-bribe-for-grant-labor-permit-tvbhaskar-hazarika-hb– News18 assam\nশ্ৰম অনুজ্ঞাপত্ৰৰ নামত শ্ৰম আয়ুক্তৰ কাৰ্যালয়ত চলিছে ধনৰ গোপন লেনদেন! কেমেৰাত বন্দী ধন সংগ্ৰহৰ দৃশ্য...\nমুখ্যমন্ত্ৰী হিমন্ত বিশ্ব শৰ্মাই দুনীতিৰ বিৰুদ্ধে যিমানেই শূন্য সহনশীলতাৰ কথা কৈছে, সিমানেই একাংশ চৰকাৰী বিষয়াৰ বাঢ়িছে লোভ। যেন ধন নহ'লে কামেই নকৰে কাৰ্যালয়ত ৷\nLast Updated : May 20, 2022, 16:27 IST\nমুখ্যমন্ত্ৰী হিমন্ত বিশ্ব শৰ্মাই দুনীতিৰ বিৰুদ্ধে যিমানেই শূন্য সহনশীলতাৰ কথা কৈছে, সিমানেই একাংশ চৰকাৰী বিষয়াৰ বাঢ়িছে লোভ। যেন ধন নহ'লে কামেই নকৰে কাৰ্যালয়ত ৷ কিছুদিন পূৰ্বে এজন ব্যক্তিয়ে শ্ৰম অনুজ্ঞাপত্ৰৰ বাবে আহি লগ পাইছিল শোণিত দাস নামৰ এগৰাকী কৰ্মচাৰীক।\nঅভিযোগ মতে শোণিত দাসে শ্ৰম অনুজ্ঞাপত্ৰৰ বাবদ ব্যক্তিজনৰ পৰা বিচাৰিছিল ৭ হাজাৰ টকা ৷ এখন শ্ৰম অনুজ্ঞাপত্ৰৰ উলিয়াব বাবে চৰকাৰী খৰচ হয় ৩,২০০টকা ৷ কিন্তু একোখনকৈ শ্ৰম অনুজ্ঞাপত্ৰৰ বাবদ শোণিত দাসে ৭ হাজাৰ টকা বিচাৰিছিল বুলি দাবী কৰিছে ভুক্তভোগীয়ে।\nশোণিত দাসে বিচৰা ধন কাৰ্যালয়ত দিবলৈ আহি ব্যক্তিগৰাকীয়ে নিজৰ গোপন মোবাইলত বন্দী কৰি লৈছিল ধন লোৱাৰ সমগ্ৰ দৃশ্যাংশ ৷ অভিযোগ মতে, শোণিত দাসে বিচৰা ধন নাপালে অনুজ্ঞাপত্ৰ লাভ কৰাৰ পৰা বঞ্চিত হ'বলগীয়া হয় আবেদনকাৰী ৷\nপ্ৰশ্ন উঠিছে কাৰ্যালয়ৰ ভিতৰতে এগৰাকী উচ্চ বৰ্গৰ সহায়কে কি সাহসত অনুজ্ঞাপত্ৰৰ নামত খুলিছে মুকলি বজাৰ ? বাতৰি সম্প্ৰচাৰৰ পিছত শোণিত দাসৰ বিৰুদ্ধে কি ব্যৱস্থা লয় সেয়া লক্ষ্যণীয় হ'ব।\nFirst published: May 20, 2022, 16:27 IST\nBribeBribe for Labor CardLabour Office


xukhdukh.com August 19, 2013\n১. গ্ৰামোন্নয়নৰ এজন কনিষ্ঠ অভিযন্তাই নিজৰ দৰমহাৰ পৰিমাণ দেখি গ’ল মুৰ্চ্ছা৷ বিধিৰ বিপাঙত পৰি বিগত দহ বছৰত প্ৰথমবাৰ দৰমহাৰ টকা চুবলৈ গৈ এনে অৱস্থা হোৱা বুলি জনালে চিকিৎসকক৷\n২. আজকল চাহাবে দিলে হুংকাৰ, ২০১৪ৰ পাছত অসমৰ পৰা নাশ কৰিব সকলো পদুম ফুল৷ নাথাকিব পদুম, নাথিকব গোন্ধ! অসম জুৰি মাত্ৰ সুগন্ধি থাকিব অগৰুৰ!\n৩. ৩৫০ জনৰ চাকৰি কৰ্তন কৰিলে টিভি১৯ নামৰ বাতৰি চেনেলে৷ সৎ সাংবাদিক সকলক বিদায় দি হালধীয়া সাংবাদিক সকলৰ সৈতেহে কোম্পানীৰ উপাৰ্জন বৃদ্ধি কৰিব পৰা যাব বুলি দৃঢ়মত প্ৰকাশ কৰিলে ৰাজপ্ৰদীপ মুখদেখাইয়ে৷\n৪. ৰঙা ৰঙলৈ ভয় লাগে মামাতা বাইদেউৰ৷ ট্ৰেফিক চিগনেলৰ পৰা ৰঙা ৰঙৰ লাইট আঁতৰাই পেলাবলৈ দিলে নিৰ্দেশ৷ এতিয়া মাত্ৰ থাকিব সেউজীয়া আৰু হালধীয়া লাইট৷ হিটলাৰ বঁটাৰ বাবে মনোনয়ন পাবৰ বাবেই এই নিৰ্দেশ জাৰি কৰা বুলি ৰাইটাৰ্ছ বিল্ডিংৰ পৰা জনালে খবৰ৷\n৫. ভাদ মাহত প্ৰৱেশ উপলক্ষে খাদ্য মন্ত্ৰী নহৰুলে মাহ-চাউলৰ দাম বৃ্দ্ধিৰ বাবে দিলে সেউজ সংকেত৷ দাম নাবাঢ়িলে মাহ-প্ৰসাদৰ কিমান মূল্য ৰাইজে কেনেকৈ বুজিব বুলি কৰিলে মন্তব্য৷\n৬. ৰাজনীতিক উপাৰ্জনৰ পথ বুলি নাভাবে বুলি মন্তব্য কৰিলে ৰঞ্জিত শেখৰ মুছাহাৰীয়ে৷ তেখেতলৈ সমৰ্থন দি পী-জোছ, ৰক-বিদউদ্দিনয়ে জাৰি কৰিলে বিজ্ঞপ্তি, "আমিও ৰাজনীতিক উপাৰ্জনৰ পথ বুলি নাভাৱো, সেয়েইতো সমান্তৰালকৈ চলাই থাকো ছিণ্ডিকেট"!\n৭. বড়োলেণ্ডত সকলো জনগোষ্ঠীৰে হেনো থাকিব সম অধিকাৰ৷ সেয়ে এটা জাতিৰ নামেৰে কিয় লেণ্ডৰ নামাকৰণ কৰিব লাগে বুলি প্ৰশ্ন কৰা বাবে অবড়ো প্ৰতিনিধি এজনক উত্তম মাধ্যম সোধোৱাৰ খবৰ!\n৮. শিৱসাগৰত নাৰীদেহ ব্যৱসায়ী কাৰাগাৰলৈ৷ গ্ৰাহক সন্থাই তুলিলে বিকল্প ব্যৱস্থা কৰি দিয়াৰ দাবী৷\n৯. বিছাৰ আক্ৰমণত খেতিগ্ৰস্ত মৰাপাট খেতিয়কলৈ খেতি বাতি বিভাগে নিদিয়ে ক্ষতিপূৰণ৷ কমিচনৰ অংক নথকা কাম কৰিবলৈ তেওঁলোক অপাৰগ বুলি খোলাখুলিকৈ জনালে মৰিগাঁৱৰ খেতিয়ক সকলক৷\n১০. নাৰেংগীত সুৰামত্ত যুৱ কংগ্ৰেছীৰ দৌৰাত্ম্য, আৰক্ষীক দুৰ্ব্যৱহাৰ, ভাঙিলে অট্টালিকাৰ গ্লাছ৷ বাতৰি কাকতত খবৰ পোৱাৰ লগে লগেই সভাপতিয়ে যাচিলে সাংগঠনিক পদোন্নতি৷\n১১. ৰাজ্যৰ বহু প্ৰতিষ্ঠানতেই নুৰালে স্বাধীনতা দিৱসত জাতীয় পতাকা৷ বন্ধ দিনটো কৰ্মহীন ভাৱে উদাযাপন কৰাটোও এক স্বাধীনতা বুলি দাবী কৰিলে সেই প্ৰতিষ্ঠান সমূহৰ কৰ্মচাৰী সকলে৷\n১২. পৰিবহন বিভাগত বদলি আৰু পষ্টিংৰ নামত চলিছে নতুন ব্যৱসায়৷ গাহৰিত পিয়াঁজ দি বনাবলৈ ধনৰ অভাৱৰ জোৰা মাৰিবলৈকে এই ব্যৱস্থা লোৱা বুলি জনালে ক্ৰন্দন ব্ৰহ্মই৷\n১৩. মানৱ অধিকাৰ নেতা গ্ৰেপ্তাৰ হ’ল সন্ত্ৰাসবাদীৰ বাবে ধন সংগ্ৰহৰ অভিযোগত৷ ধন সংগ্ৰহো এক মানৱ অধিকাৰেই বুলি দাবী কৰি সহযোগী সকলে উলিয়ালে সমদল৷\n১৪. ৰাজ্যিক তদন্তকাৰী বিষয়াৰ ফাইল ঘূৰি নাহিল সচিবালয়ৰ পৰা, ছমাহেও নাপালে নিযুক্তি৷ তদন্ত কৰাৰ পাছত সেইবোৰ গাপহে দিব লগা হয়, কেইজননো জেললৈ পঠাব পাৰি বুলি প্ৰশ্ন কৰি ৰসাল গগৈয়ে কয়, অনৰ্থক নিযুক্তি ৰোধ কৰাটোও ধনৰ অপচয় ৰোধ কৰাই নহয় জানো? মিচা ক’লে কি ডাল হবহে!


অসমীয়া আদি পাঠ - ৱিকিউৎস\nঅসমীয়া আদি পাঠ\nঅসমীয়া আদি পাঠ (১৯৩৬)\nলেখক: আনন্দচন্দ্ৰ আগৰৱালা\n21628অসমীয়া আদি পাঠআনন্দচন্দ্ৰ আগৰৱালা১৯৩৬\nASSAMIYA ADI PATH.\nA PRIMER IN ASSAMESE\nANANDA CHANDRA AGARWALA, I. P.\nখ মানৰ নিমিত্তে\nআনন্দচন্দ্ৰ আগৰৱালা ৰচিত ।\nপঞ্চম সংস্কৰণ ।\nভট্টাচাৰ্য্য এজেন্সিৰ পৰা\nশ্ৰীহৰেন্দ্ৰনাথ ভট্টাচাৰ্য্যৰ দ্বাৰা প্ৰকাশিত ।\nপো: ৰিহাবাৰী, ডিব্ৰুগড় ।\nSix pice. ১৯৩৬ বেচ ৴১০ পইচা ।\nঅসমীয়া আদি পাঠ ।\nশেষ ছোৱা ৷\nয ফলা । য=্য ক্ য ক্য ; খ্ য খ্য ; গ্ য গ্য ।\nবাক্য ভাগ্য পাঠ্য বাধ্য\nবিদ্যা শয্যা সত্য় লক্ষ্য\nবাজ্য ন্যায্য শস্য মূল্য\nজ্যোতি যোগ্য পুণ্য সহ্য\n১ পাঠ ।\nবাক্যৰ দুখীয়া কেওঁ নাই। কুবাক্য কাৰো সহ্য নহয়। সুবাক্যে সকলোৰে মনত ৰং লগায়। বুঢ়া লোকে কয়, ভাতৰ তিতা খাব পাৰি, মাতৰ তিতা সহিব নোৱাৰি। এই কথা সত্য জানি তোমালোকে কাকো কুবাক্য নুবুলিবা। সকলোৰে লগত সজ ব্যৱহাৰ কৰিবা। বাল্যকাল বিদ্যাশিক্ষাৰ সময়। এই কালত মন দি লিখা-পঢ়া শিকিলে ভবিষ্যতে সুখেৰে দিন নিয়াব পাৰিবা। [ ৫ ] যি তোমাক লিখা-পঢ়া শিকাইছে, তেওঁ তোমাৰ অধ্যাপক। তেওঁক তোমাৰ পিতৃ-মাতৃৰ তুল্য ভাবি মান্য কৰিবা। কোনো কথাত তেওঁৰ অবাধ্য নহবা।\nৰ ফলা । ৰ = ্র ক্ ৰ ক্ৰ ; ত্ ৰ ত্ৰ ; ভ্ ৰ ভ্ৰ ।\nচক্ৰ শ্ৰম ভদ্ৰ ছাত্ৰ\nশত্ৰু মিত্ৰ ক্ষুদ্ৰ নম্ৰ\nআক্ৰোহ অনুগ্ৰহ আঘ্ৰাণ উপদ্ৰৱ\nপ্ৰথম পৰিশ্ৰম ভ্ৰমণ ডিব্ৰুগড়\n২ পাঠ ।\nক্ৰোধ মানুহৰ পৰম শত্ৰু। তাৰ বশীভূত হলে মানুহৰ হিতাহিত বোধ নেথাকে। এতেকে ক্ৰোধ উঠা মাত্ৰকে তাক দমাই ৰাখিবা। [ ৬ ] পৰিশ্ৰম আৰু মনোযোগ বিদ্যা- শিক্ষাৰ প্ৰধান উপায়। সজ ছাত্ৰৰ গাত এই দুয়োটা গুণ থাকে।\nৰোগ ক্ষুদ্ৰ হলেও তালৈ আওহেলা নকৰিবা। ৰোগ হোৱা মাত্ৰেই ভাল বেজৰ হতুৱাই শীঘ্ৰে চিকিৎসা কৰাব লাগে।\nআফ্ৰিকা দেশত জেব্ৰা নামেৰে এবিধ ঢেঁকীয়াপতীয়া ঘোঁৰা আছে। সেই ঘোঁৰাই পোহ নলয়। তলত তাৰ ছবি চোৱা\n[ ৭ ] ৰেফ । ৰ = ′ ৰ্ ক ৰ্ক ; ৰ্ খ ৰ্খ ; ৰ্ গ ৰ্গ ।\nতৰ্ক মূৰ্খ দুৰ্গা অৰ্ঘা\nনিৰ্জু পূৰ্ণ অৰ্থ আৰ্হি\nপাৰ্গত কিৰ্পিণ পৰ্ঘুমা নিৰ্ধনী\nদুৰ্ণাম দুৰ্যশ বিমৰ্ষ গৰ্হিত\n৩ পাঠ ।\nঅবুজনক বুজোৱা, ঢেৰুৱাৰ ঠাৰি সিজোৱা। এতেকে মূৰ্খৰ লগত তর্ক কৰাৰ সকাম নাই। দুৰ্জন মানুহে গর্হিত কাম কৰি বিমর্ষ নহয়। কাৰণ, সি দুর্ণাম বা দুৰ্যশলৈ ভয় নকৰে।\nসৰ্পক আমি সাপ বােলাে। সৰ্পৰ হাত ভৰি নাই। সি বুকুত ভৰ দি চলে।\nল ফলা । ল = ল\nক্ ল ক্ল শুক্ল ল্ ল ল্ল প্ৰফুল্ল\nগ্ ল গ্ল গ্লানি শ্ ল শ্ল শ্লাঘা\nপ্ ল প্ল বিপ্লব হ্ ল হ্ল আহ্লাদ\nম্ ল ম্ল অম্লান।\n৪ পাঠ ।\nঅবাবত কাকো ক্লেশ নিদিবা। পৰৰ গ্লানিত কাণ নেপাতিবা। মনক সদায় [ ৯ ] প্ৰফুল্ল ৰাখিবা। চানক্যৰ শ্লোকত অনেক সজ কথা আছে। তাক পঢ়িলে মনত আহ্লাদ লাগে। দিল্লি এখন নগৰৰ নাম।\nৱ ফলা । ৱ = ব\nক্ ৱ ক্ব ; দ্ ৱ দ্ব ; স্ ৱ স্ব ।\nজ্বৰ বিহ্বল ধ্বনি ক্বচিৎ\nবিশ্ব ঈশ্বৰ স্বয়ং স্বৰূপে\nৰাজত্ব স্বাধীন প্ৰভুত্ব বিদ্বান\nঅদ্বিতীয় প্ৰজ্বলিত প্ৰতিধ্বনি দীপান্বিতা\n৫ পাঠ ।\nকাতি মাহত দীপান্বিতা হয়। সেই দিনা প্ৰায় সকলো মানুহে অনেক চাকি জ্বলায়; লৰাবিলাকে ফট্কা মাৰে; ধুপ্ধাপ্ ফট্কাৰ ধ্বনি শুনিবলৈ পোৱা যায়। এই বাৰ মই দীপান্বিতা চাবলৈ [ ১০ ] যাব নোৱাৰিলো। কাতি মহীয়া বৰকৈ হিম পৰে। কেনেবাকৈ হিম লাগি মোৰ জ্বৰ হৈছিল; মোৰ স্বৰ ভাগি গৈছিল; মই জ্বৰত বিহ্বল হৈ পৰিছিলোঁ। পাছে, এজন ভাল বেজৰ দ্বাৰা চিকিৎসা কৰোৱাত জ্বৰ আৰোগ্য হল। বেজে ক্কাথৰ লগত দৰব মাৰি খুৱাইছিল। তেওঁৰ দৰবত মোৰ বিশ্বাস। তেওঁ বিদ্বান অথচ নম্ৰ স্বভাৱৰ লোক।\nন ফলা । ন = ন গ্ ন গ্ন ; ত্ ন ত্ন ; শ্ ন শ্ন ।\nঅগ্নি অন্ন যত্ন স্নেহ\nৰত্ন নিম্ন প্ৰশ্ন বহ্নি\n৬ পাঠ ।\nঅন্নে মানুহৰ জীৱন ৰাখে। জুই নহলে অন্ন সিজাব নোৱাৰি। জুইক [ ১১ ] অগ্নি বোলা যায়, বহ্নিও বোলা যায়। অগ্নিয়ে সকলোকে পোৰে। আইয়ে নিতৌ স্নান কৰি জগন্নাথৰ নাম লয়। তেওঁ নিজ হাতে অন্ন সিজাই আমাক খাবলৈ দিয়ে। সিদিনা আমাক পৰমান্ন দিছিল। তেওঁৰ স্নেহ আৰু যত্নৰ কথা কৈ শেষ কৰিব নোৱাৰি। তেওঁক কোনো কথাৰ প্ৰশ্ন কৰিলে কয়, বোপা, পুথি পঢ়া; পুথিত সকলো কথা জানিবলৈ পাবা।\nম ফলা । ম = ন\nক্ ম ক্ম ; ল্ ম ল্ম ; হ্ ম হ্ম ।\nপদ্ম জন্ম ভস্ম ৰশ্মি\nৰুক্মিনী লক্ষ্মী ব্ৰাহ্মণ মহাত্মা\n৭ পাঠ ।\nৰুক্মিণীয়ে সদায় পুখুৰীৰ পৰা পদ্ম ফুল লৈ আহে। পুখুৰীৰ পাৰত এজোপা শাল্মলি গছ আছে। তাৰ তলতে এজন ব্রাহ্মণৰ ঘৰ। ৰুক্মিণীৰ বাপেক ব্রাহ্মণৰ আত্মীয় হয়। সেই ব্রাহ্মণৰ লক্ষ্মী নামেৰে এজনী জীয়েক আছে। ৰুক্মিণী আৰু লক্ষ্মী দুয়ো সখী। দুইৰো একে মাহত জন্ম হৈছিল। দুয়াে মাক- বাপেকক বৰ সম্মান কৰে; সদায় তেওঁলােকৰ কথা মতে চলে; তেওঁলােকে কোনো কামলৈ পাচিলে কেতিয়াও পৰাঙ্মুখ নহয়। দুয়াে জনী ছােৱালীৰ ভিতৰত ইমান যে মিল দেখিলে বিস্ময় মানিব লাগে। গ্রীষ্ম- কালত যেতিয়া ৰদৰ ৰশ্মি বৰ চোকা হয়, তেতিয়া সেই ব্রাহ্মণে শাল্মলি গছৰ [ ১৩ ] তলত বহি ৰামায়ণ পুথি পঢ়ে। দুয়ো সখীয়ে ওচৰত বহি শুনি থাকে।\nঅনেক প্ৰকাৰৰ সংযোগী আখৰ ।\n( দুই আখৰীয়া )\nক্ ক ক্ক মক্কা, ধিক্কাৰ ।\nক্ ত ক্ত ভক্ত, শক্তি ।\nগ্ ধ গ্ধ দুগ্ধ, মুগ্ধ ।\nঙ্ ক ঙ্ক অঙ্ক, মেজাঙ্কৰি ।\nঙ্ খ ঙ্খ শঙ্খ, টিঙ্খপ ।\nঙ্ গ ঙ্গ গঙ্গা, মঙ্গল, আঙ্গঠী ।\nঙ্ ঘ ঙ্ঘ উপলঙ্ঘা, জঙ্ঘা ।\nঙ্ ক্ষ ঙ্ক্ষ আকাঙ্ক্ষা, সঙ্ক্ষেপ ।\n৮ পাঠ ।\nশঙ্খধৰ বৰ ভাল লৰা। সি তাৰ পিতৃ-মাতৃক বৰ ভক্তি কৰে; কোনাে কথাত তেওঁলােকক বিৰক্ত নকৰে; তেওঁলােকৰ বাক্য কেতিয়াও লঙ্ঘন নকৰে। তেওঁলােকক সুখী ৰখাই তাৰ একমাত্র আকাঙ্ক্ষা। পঢ়াশালিত সি সদায় শ্ৰেণীৰ আগত বহিবলৈ পায়। তাৰ মুখেদি ডাঙ্কোপ মৰা কথা নােলায়। তাৰ সজ গুণত সকলাে মুগ্ধ। সকলােৱে তাৰ মঙ্গল কামনা কৰে।\nচ্ চ চ্চ উচ্চ, উচ্চাৰণ ।\nচ্ ছ চ্ছ ইচ্ছা, তুচ্ছ, বিচ্ছেদ ।\nচ্ ঞ চ্ঞ যাচ্ঞা ।\nজ্ জ জ্জ লজ্জা, সজ্জিত ।\nজ্ ঞ জ্ঞ যজ্ঞ, জ্ঞান ।\nঞ্ চ ঞ্চ চঞ্চল, সঞ্চয় ।\nঞ্ ছ ঞ্ছ বাঞ্ছা, লাঞ্ছনা ।\nঞ্ জ ঞ্জ আঞ্জা, সঞ্জাত ।\n৯ পাঠ ।\nযজ্ঞৰাম, তােমাৰ উচ্চাৰণ ইমান বেয়া কিয়? সঞ্জয় তােমাতকৈ বয়সত সৰু; অথচ সি ভালকৈ উচ্চাৰণ কৰিব পাৰে। তােমাৰ মনত লজ্জা বােধ নহয় নে? তােমাৰ পিতৃ-মাতৃৰ প্ৰধান ইচ্ছা যে তুমি লিখা-পঢ়া শিকি জ্ঞানী হােৱা। তােমাৰ পঢ়ালৈ আওহেলাৰ কথা শুনিলে তেওঁলােকে মনত বৰ বেজাৰ [ ১৬ ] পাব। যদি তুমি ভাল বাঞ্ছা কৰা তেনেহলে লিখা-পঢ়াত মন দিয়া।\nট্ ট ট্ট পট্টা, ঠাট্টা ।\nড়্ গ ড়্গ খড়্গ ।\nণ্ ট ণ্ট ঘণ্টা, কণ্টক ।\nণ্ ঠ ণ্ঠ কণ্ঠ, অণ্ঠকণ্ঠ ।\nণ্ ড ণ্ড পণ্ডিত, মণ্ডল ।\nণ্ ঢ ণ্ঢ সণ্ঢালনি ।\nণ্ ণ ণ্ণ বিষণ্ণ ।\n১০ পাঠ ।\nবৈকুণ্ঠ মাকৰ বৰ মৰমৰ লৰা। সি দোষ কৰিলেও মাকে তাক একো নকয়। মাকৰ লাই পাই তাৰ স্বভাৱ ক্রমে বেয়া হৈ গৈছে। কিবা দোষত [ ১৭ ] পণ্ডিতে এদিন তাক দণ্ড কৰিছিল। তেতিয়াৰ পৰা মাকে তাক পঢ়াশালিলৈ নপঠোৱা হল। সি বাটে-পথে যাকে লগ পায় তাকে জিভা উলিয়াই সিঁয়াৰে আৰু ঠাট্টা কৰে। এবাৰ খড়্গধৰ নামেৰে এজন মণ্ডলক সি খেজেলিয়াইছিল। তেওঁ তাক ধৰি এনেহে চেকনীৰে কোবালে যে সেই দিনাখনৰ পৰা সি আৰু কাকো নিসিঁয়ৰা হল।\nত্ ত ত্ত উত্তম, উত্তৰ ।\nত্ থ ত্থ উত্থাপন ।\nদ্ গ দ্গ উদ্গতি, উদ্গৰণি ।\nদ্ দ দ্দ উদ্দেশ, নিৰুদ্দেশ ।\nদ্ ধ দ্ধ শুদ্ধ, বুদ্ধি, উদ্ধাৰ ।\nদ্ ভ দ্ভ উদ্ভৱ, অদ্ভুত, উদ্ভিদ ।\nন্ ত ন্ত অন্ত, সন্তোষ ।\nন্ থ ন্থ পন্থা, মন্থন ।\nন্ দ ন্দ বান্দৰ, সান্দহ ।\nন্ ধ ন্ধ গন্ধক, অন্ধলা ।\n১১ পাঠ ।\nবান্দৰে কল খাবলৈ বৰ ভাল পায়। অসন্তোষীয়া মানুহৰ সুখ নাই। আলান্ধু ধোঁৱাৰ পৰা হয়। মাটিত গজা গছ-বন আদিক উদ্ভিদ বােলে। বুদ্ধিৰে যি কাম কৰিব পাৰি বলেৰে তাক নােৱাৰি। [ ১৯ ] উদ্গৰণি লগাই খালে অজীর্ণ হয়। সজ কথা কোৱা উত্তম; কিন্তু সজ কাম কৰা তাতােকৈ উত্তম।\nপ্ ত প্ত সমাপ্ত, দীপ্তি, তৃপ্তি ।\nব্ জ ব্জ কব্জা, অব্জ ।\nব্ দ ব্দ শব্দ ।\nব্ ধ ব্ধ লুব্ধ ।\nম্ প ম্প চম্পা, সম্পদ ।\nম্ ফ ম্ফ সাম্ফল ।\nম্ ব ম্ব কম্বল, কুটুম্ব, অম্বুবাচী ।\nম্ ভ ম্ভ আৰম্ভ, সম্ভেদ, কুম্ভীৰ ।\n১২ পাঠ ।\nকোনাে এটা কাম আৰম্ভ কৰিলে, তাক সমাপ্ত নকৰাকৈ এৰিব নেপায়। এতেকে কোনাে কামত লিপ্ত হলে তাক [ ২০ ] আধৰুৱাকৈ নেৰিবা। যিটো কাম আজি কৰিব পাৰা, তাক কালিলৈ নথবা।\nল্ ক ল্ক পাল্কী, উল্কা ।\nল্ প ল্প গল্প, সংকল্প ।\nল্ ল ল্ল আল্লা, চল্লিশ ।\nশ্ চ শ্চ পশ্চিম, নিশ্চয় ।\nষ্ ক ষ্ক পৰিষ্কাৰ ।\nষ্ ট ষ্ট কষ্ট, দুষ্ট, তুষ্ট ।\nষ্ ঠ ষ্ঠ ষষ্ঠ, নিষ্ঠুৰ ।\nষ্ ণ ষ্ণ কৃষ্ণ, তৃষ্ণা ।\nষ্ প ষ্প পুষ্প, বাষ্প ।\nষ্ ফ ষ্ফ নিষ্ফল ।\nস্ ক স্ক পুৰস্কাৰ ।\nস্ খ স্খ স্খলন ।\nস্ ত স্ত অস্ত, সস্তা, শাস্তি ।\nস্ থ স্থ সুস্থ, অৱস্থা, স্থিৰ ।\nস্ প স্প পৰস্পৰ, অস্পষ্ট ।\nস্ ফ স্ফ আস্ফালন, স্ফটিক ।\nহ্ ব হ্ব বিহ্বল ।\n১৩ পাঠ ।\nপাল্কী এবিধ দোলা। কিন্তু দোলাতকৈ পাল্কী ধুনীয়া। মই বাইদেওৰ লগত পাল্কীত উঠি লুইতত স্নান কৰিবলৈ গৈছিলোঁ। বুধবাৰে নে বৃহস্পতিবাৰে গৈছিলোঁ নিশ্চয়কৈ কব নােৱাৰোঁ। বাটত বাইদেৱে কেবাটাও গল্প কৈছিল।\nলুইত বৰ ডাঙ্গৰ নৈ। ইপাৰৰ পৰা সিপাৰৰ গছ-গছনি ৰিণিকি ৰিণিকি হে দেখি। ঢৌৰ আস্ফালন কি চাবা! মই [ ২২ ] কিছুমান অশোক—পুষ্প নৈত উটাই দিছিলোঁ; নিমিষতে ঢৌৰ কোবত কোনোবা খিনি পালেগৈ।\nলুইতৰ পানী বৰ চেঁচা; কিন্তু পৰিষ্কাৰ নহয়। আমি গা ধুই বালিত ভাত খাইছিলোঁ। বাইদেৱে ভাত ৰান্ধিছিল। আমি লগত চাউল, ডালি আদি খোৱাবস্তু নিছিলোঁ। তাৰে কিছুমান দুখীয়া মানুহক বিলাই দিলোঁ।\nআমি বালিত নাদ খানি, দৌল সাজি, ধেমালি কৰিছিলোঁ। কৃষ্ণই অনেক চেষ্টা কৰিও দৌল সাজিব নোৱাৰিলে। বাইদেৱে তাক এটা দৌল সাজি দিছিল।\nআমি বালি-ঘোঁৰা আৰু বালি-মাহী খেদি অস্থিৰ হৈ লৰি ফুৰিছিলোঁ। আমাৰ মনত বৰ আনন্দ লাগিছিল। [ ২৩ ] আবেলি সকলাে মানুহ দিহাদিহি প্রস্থান কৰিলে। আমিও ঘৰলৈ উলটি আহিলোঁ। আমি ঘৰ পাওঁতে বেলি অস্ত গল।\n( তিনি আৰু চাৰি আখৰীয়া )\nজ্ জ ৱ জ্জ্ৱ উজ্জ্ৱল ।\nত্ ত ৱ ত্ত্ৱ মহত্ত্ৱ ।\nত্ ম য ত্ম্য মাহাত্ম্য ।\nন্ ত য ন্ত্য দন্ত্য ।\nন্ ত ৰ ন্ত্ৰ যন্ত্ৰ, মন্ত্ৰ ।\nন্ ত ৱ ন্ত্ৱ সান্ত্ৱনা ।\nন্ দ ৰ ন্দ্ৰ চন্দ্ৰ, ইন্দ্ৰিয় ।\nন্ ধ য ন্ধ্য সন্ধ্যা, বন্ধ্যা ।\nন্ ধ ৰ ন্ধ্ৰ ৰন্ধ্ৰ ।\nন্ ন য ন্ন্য সন্ন্যাসী ।\nম প ৰ ম্প্ৰ সম্প্ৰদান, সম্প্ৰতি ।\nম্ ভ ৰ ম্ভ্ৰ সম্ভ্ৰম ।\nৰ্ চ্ চ ৰ্চ্চ চৰ্চ্চা, অৰ্চ্চনা ।\nৰ্ চ্ ছ ৰ্চ্ছ মূৰ্চ্ছা, মূৰ্চ্ছিত ।\nৰ্ জ জ ৰ্জ্জ গৰ্জ্জন, বিসৰ্জ্জন ।\nৰ্ ত্ ত ৰ্ত্ত গৰ্ত্ত, কৰ্ত্তা ।\nৰ্ দ্ দ ৰ্দ্দ কৰ্দ্দৈ, গৰ্দ্দভ ।\nৰ্ দ্ ধ ৰ্দ্ধ তিলাৰ্দ্ধ, বৰ্দ্ধন ।\nৰ্ ম্ ম ৰ্ম্ম কৰ্ম্ম, ধাৰ্ম্মিক ।\nব্ য্ য ৰ্য্য কাৰ্য্য, সূৰ্য্য ।\nৰ্ ব্ ব ৰ্ব্ব গৰ্ব্ব, পৰ্ব্বত ।\nৰ্ শ্ ব ৰ্শ্ব পাৰ্শ্ব ।\nষ্ ক্ ৰ ষ্ক্ৰ দুষ্ক্ৰিয়া ।\nষ্ ট্ ৰ ষ্ট্ৰ উষ্ট্ৰ, লোষ্ট্ৰ ।\nষ্ প্ ৰ ষ্প্ৰ নিষ্প্ৰয়োজন ।\nস্ ত্ ৰ স্ত্ৰ অস্ত্ৰ, বস্ত্ৰ ।\nৰ্ দ্ ধ ৱ ৰ্দ্ধ্ৱ উৰ্দ্ধ্ৱ ।\n১৪ পাঠ ।\nউজ্জ্বল বস্তু মাত্ৰেই সোণ নহয়। সজ পুত্ৰ বংশৰ অলঙ্কাৰ। সজ কৰ্ম্মত মানুহৰ মহত্ত্ব প্ৰকাশ পায়। কাকো দৌৰাত্ম্য কৰা ভাল নহয়। বামুণে পূজা কৰোঁতে মন্ত্ৰ মাতে। আমাৰ চকু, কাণ, নাক, জিভা আৰু ছাল এই পাঁচোটা ইন্দ্ৰিয় আছে। নিৰ্দ্দয় মানুহ পশুৰ সমান। পোহনীয়া পহু-চৰাইৰ প্ৰতি মৰমিয়াল হবা; সিহঁতক যন্ত্ৰণা নিদিবা। শোকাৰ্ত্তক সান্ত্বনা কৰিবা, নিৰাশ্ৰয়ক আশ্ৰয় দিবা, ৰোগীক শুশ্ৰুষা কৰিবা। আৰু বস্ত্ৰহীন দুখীয়াক বস্ত্ৰ দান কৰিবা। পৰৰ দোষ চৰ্চ্চা কৰিব নেপায়। বিপদত অধৈৰ্য্য হোৱা নিষ্প্ৰয়োজন।\n১৫ পাঠ ।\nআমি যাৰ ওপৰত ঘৰ সাজি বাস কৰিছোঁ, তাৰ নাম পৃথিবী। পৃথিবীৰ ওপৰত আমি খোজ কাঢ়ি ফুৰিছোঁ, ৰংধেমালি কৰিছোঁ। আমাৰ উৰ্দ্ধ্ৱত অনন্ত আকাশ।\nআকাশত সূৰ্য্য ওলায়, চন্দ্ৰ ওলায়, আৰু অসংখ্য তৰা ওলায়। সূৰ্য্য উদয় হলে দিন হয়, আৰু অস্ত গলে ৰাতি হয়।\nনিতৌ পূব ফালে সূৰ্য্য ওলায়, আৰু পশ্চিম ফালে মাৰ যায়। পূব ফালে মুখ কৰি তোমাৰ হাত দুটা মেলি দিয়াঁ। যি ফালে তোমাৰ বাওঁ হাত সেই ফালক উত্তৰ, আৰু যি ফালে তোমাৰ সোঁ হাত সেই ফালক দক্ষিণ বোলে।\nদিনৰ প্ৰথম ছোৱাক ৰাতিপুৱা, [ ২৭ ] দ্বিতীয় ছোৱাক দুপৰীয়া, তৃতীয় ছোৱাক আবেলি, আৰু শেষ ছোৱাক সন্ধ্যা বোলে। বেলি মাৰ যোৱাৰ পৰা বেলি ওলোৱালৈকে যি খিনি সময়, তাক ৰাতি বা নিশা বোলে। দিনত সকলোৱে কৰ্ম্ম কৰে; ৰাতি টোপনি যায়। টোপনিয়ে ভাগৰ গুচায়।\nজোনৰ পোহৰক জোনাক আৰু বেলিৰ পোহৰক ৰদ বোলে। ৰদৰ তাপ চোকা। জোনৰ জোনাক জুৰ; তাত তাপ নাই।\nসদায় জোনৰ আকৃতি একে সমান হৈ নোলায়। ক্ৰমশঃ তাৰ হ্ৰাস আৰু বৃদ্ধি দেখিবলৈ পোৱা যায়। যি নিশা জোনটো সম্পূৰ্ণ হৈ ওলায়, সেই নিশাক পূৰ্ণিমা বোলে; আৰু যি নিশা জোনটো মুঠেই নোলায়, সেই নিশাৰ নাম [ ২৮ ] অমাবস্যা বা আঁউসী। আঁউসীৰ ৰাতি বৰ আন্ধাৰ।\n১৬ পাঠ ।\nসাত বাৰ ।\nদেও, সােম, মঙ্গল, বুধ, বৃহস্পতি, শুকুৰ, শনি। দেওবাৰৰ আন এটা নাম ৰবিবাৰ।\nপােন্ধৰ তিথি ।\nপ্রতিপদ, দ্বিতীয়া, তৃতীয়া, চতুর্থী, পঞ্চমী, ষষ্ঠী, সপ্তমী, অষ্টমী, নবমী, দশমী, একাদশী, দ্বাদশী, ত্রয়ােদশী, চতুর্দ্দশী, পূর্ণিমা বা অমাবস্যা।\nদুই পক্ষ ।\nশুক্ল পক্ষ আৰু কৃষ্ণ পক্ষ। প্ৰতিপদৰ পৰা পূৰ্ণিমালৈকে শুক্ল পক্ষ, আৰু প্ৰতিপদৰ পৰা অমাবস্যালৈকে কৃষ্ণ পক্ষ। শুক্ল পক্ষৰ ৰাতি জোনাক, আৰু কৃষ্ণ পক্ষৰ ৰাতি আন্ধাৰ হয়। শুক্ল পক্ষত জোনৰ আকৃতি ক্ৰমশঃ বৃদ্ধি হৈ পূৰ্ণিমাৰ দিনা জোনটো সম্পূৰ্ণ হৈ ওলায়। কৃষ্ণ পক্ষত জোনৰ আকৃতি ক্ৰমশঃ হ্ৰাস হৈ অমাবস্যাৰ দিনা জোনটো একেবাৰেই নোলায়।\nছয় ঋতু ।\nগ্ৰীষ্ম, বাৰিষা, শৰৎ, হেমন্ত, শীত বসন্ত।\n১৭ পাঠ ।\nদহ দিশ ।\nউত্তৰ, দক্ষিণ, পূব, পশ্চিম অগ্নি; নৈৰ্ঝত বায়ু, ঈশান, উৰ্দ্ধ্ৱ, অধঃ ।\nপুৱাতে যি ফালে ৰঙ্গা\nসেই দিশ পূব বুলি\nপূব ফালে মুখ কৰি\nমেলোঁ দুই কৰ,\nসোঁ’ ফালে দক্ষিণ হব\nথাকিব পশ্চিম দিশ\nপশ্চিমে নিতউ দেখোঁ\nবেলি যায় মাৰ ।\nপূব উত্তৰৰ মাজে\nদিশ যে ঈশান,\nপশ্চিম উত্তৰৰ মাজে\nবায়ু বিদ্যমান ।\nপশ্চিম দক্ষিণ মাজে\nনৈৰ্ঝত যে হয়,\nপূব দক্ষিণৰ মাজে\nঅগ্নি দিশ ৰয় ।\nমূৰৰ ওপৰ ফালে\nউৰ্দ্ধ্ৱ দিশ হয়,\nতল ফালে অধঃ বুলি\nসকলোৱে কয় ॥\nছয় ৰস ।\nমিঠা, টেঙ্গা, লুণীয়া, কেহা, তিতা আৰু জলা।\n১৮ পাঠ ।\nঅ'কুলি চৰাই অ'কুলি চৰাই,\nকোমল কণ্ঠৰ পৰা,\nকাৰ শিকনিত, গান সুললিত,\nগােৱা হিয়া জুৰ কৰা ?\nযাৰ কৃপাগুণে ভাই লভিলোঁ পৰাণ,\nক্ষুদ্র ই কণ্ঠত তেওঁ দিছে এনে গান ।\nপখিলা পখিলা জগত মােহিলা,\nকত পালা এনে সাজ,\nইন্দ্রধনু জিনি, ফুলনি শুৱনী,\nউৰিছা ফুলৰ মাজ ?\nযি কৰিলে জোন-বেলি আকাশ-অবনী,\nতেওঁ দিলে ভাই, মােক সাজ ই শুৱনী ।\nহেৰাঁ ৰঙ্গা ফুল কৰা বিয়াকুল,\nসুগন্ধত নৰ-নাৰী ;\nকত পালা কোৱাঁ হাঁহি এনেকুৱা\nশুৱাই ফুলনি বাৰী ?\nগছ-বন, জল-থল, সৃষ্টি যি জনৰ,\nদিলে মােক হাঁহি সেই জগত-ঈশ্বৰ ।\nচৰাই, পখিলা, ফুল ধন্য তােমালােক,\nশিকালা কত নাে সজ কথা আজি মােক ।\nসকলােৰে প্রতি ভাই, এনে স্নেহ যাৰ,\nতেওঁৰ পদত আহাঁ, কৰোঁ নমস্কাৰ ।\n"https://as.wikisource.org/w/index.php?title=অসমীয়া_আদি_পাঠ&oldid=79789"ৰ পৰা অনা হৈছে\n১৯৩৬ চনৰ সাহিত্যকৰ্ম\nআনন্দচন্দ্ৰ আগৰৱালাৰ সাহিত্যকৰ্ম\nএই পৃষ্ঠাটো শেষবাৰৰ কাৰণে ৭ আগষ্ট ২০২০ তাৰিখে ১১:৫৩ বজাত সলনি কৰা হৈছিল।


১)বিকাশ লাহন : মানুহবোৰে কেতিয়াবা সোধে যে চাহ-তাহ খালেনে বুলি, চাহটো বুজিলোঁ তাহটো কি?\nউত্তৰ : অনুৰূপ শব্দ।\n২) নীতুমণি দেৱী : এই বাৰ গৰম কিয় বেছি পৰিছে? মেদিনী আদিত্যৰ বেছিকৈ ওচৰ চাপি আহিছে নেকি?\nউত্তৰ : নহয় হে, এই যে ধৰণীহঁতৰ মানৱ বোলাটোৱে গোটেই বাৰীখনৰ লাগনি গছবোৰ কাটি খৰি খোৱা নাই জানো? তাৰে কিবা ভিতৰুৱা খং আছে চাগে।\n৩) নিৰ্মালি বৰমুদৈ : ঘৰিয়ালৰ চকুপানী বুলি কিয় কয়? সাপ, নেউল, জেঠী, বেং, বাঘ, গৰু এইবোৰৰ চকুপানী হ’বও পাৰিলে হয়।\nউত্তৰ : বাকীবোৰতকৈ ঘৰিয়ালে বেছিকৈ কান্দে, মানে মিছাতে।\n৪) গায়ত্ৰী গোস্বামী অধ্যাপক : ডাক্তৰবিলাকে বোলে প্ৰেয়সীৰ চকুলৈ চালেই প্ৰথমতেই হিম’গ্লবিন ঠিকে আছে নে নাই সেইটোহে অংক কৰে। সঁচা নে মিছা বাৰু?\nউত্তৰ : নক’ব আৰু, আমাৰ চম্পা ডাক্তৰো একেই, ডেকা কালত প্ৰেমিকাই(বৰ্তমানৰ হোম মিনিষ্টাৰে) সুধিছিল হেনো- মোৰ দুচকুলে চোৱা, কি দেখিছা? তেৰাই হেনো ক’লে- বাঁও চকুৰ পাৱাৰ কমিছে, কলেষ্টেৰল লেভেল একদম সীমা মূৰীয়া, হিম’গ্লবিন অলপ কম আছে- পালেং শাক খোৱা কৰিবা, চকুৰ গুৰি অলপ সোমাই গৈছে- সোনকালে শোৱাৰ অভ্যাস কৰিবা……..সেইদিনাৰ পৰাই হেনো প্ৰেম চুৰু।\n৫) নিলাক্ষী কাকতি : ফটহু কাই ধৰি লওক আপুনি আৰু আপোনাৰ গাৰ্লফ্ৰেণ্ডে এদিন আপোনাৰ ভাড়াঘৰত ডেটিং ফিক্স কৰিলে৷ আপোনাৰ মনত লাড্ডু ফুটি আছে৷ একে সময়তে আপোনাৰ গাৰ্লফ্ৰেণ্ড আৰু আপোনাৰ মা আহি পালে৷ তেতিয়া আপুনি কি কৰিব?\nউত্তৰ : মনত ফুটি থকা লাড্ডুকেইটা মাৰ চৰণত দি সেৱা কৰিম।\n৬) জিতা ফুকন : পৃথিৱীত আগৰ দৰে ডাইনোছৰবোৰ এতিয়াও থকা হ’লে কি হ’লহেঁতেন?\nউত্তৰ : জুৰাছিক পাৰ্ক চিনেমাখন চুপাৰ ফ্লপ হ’লহেঁতেন।\n৭) কমলা দাস : নাৰিকলৰ গছবিলাক যদি ইমান ওখ নহৈ জলকীয়া, বেঙেনা আদিৰ দৰে চাপৰ হ’লহেঁতেন , কিমান যে সুবিধা হ’লহেঁতেন! যেতিয়াই মন যায় এটা চিঙি আনি খাব পাৰিলোঁহেঁতেন ন? আপোনাৰ কি মত?\nউত্তৰ : এতিয়া আৰু সহজহে হৈছে। চিঙিবৰ দৰকাৰেই নাই, বজাৰলৈ গৈ ৫০ টকীয়া নোট এখন দলিয়াই দিলেই নাৰিকল পোৱা যায়।\n৮) পূৰ্ণময়ী মেধি : কি বস্তু বাৰু ফ্ৰিজত থ’লেও ঠাণ্ডা নহয়?\nউত্তৰ : বৰফ\n৯) ৰাস্না বৰা : হাঁহিলে হেনো বহুত বেমাৰ ভাল হয় মানে হাঁহি মহৌষধ। কিন্তু আগতে আমি লগ হৈ বেছিকৈ হাঁহিলে আইতাই ফলা খৰি লৈ খেদিছিল হাঁহিয়েই বিঘিণি বুলি কিয় কওক চোন ফটহু কাই?\nউত্তৰ : আগৰ দিনৰ মানুহে কথাটো বেলেগকৈ বুজিছিল, হঁহা মানে কাম বন নকৰি হাঁহি খিকিন্দালি মাৰি থকা কথাটো বেয়া পাইছিল।\n১০) জ্ঞান বৰদলৈ : কথাতেই কয় নহয় সাৱধানীৰ মৰণ নাই৷ তাৰমানে সাৱধানীসকলৰ কাহানিও মৃত্যু নহ’বই নেকি ফটহু ককাই?\nউত্তৰ : বাদ দিয়ক হে! কিমান ডাঙৰ ডাঙৰ সাৱধানী চকুৰ আগতে মৰি হজি শেষ হ’ল, হাড়ত বন গজিল। এইবিলাক মিছা কথা। কেৱল সাৱধান হ’লে আওমৰণে নমৰে।\n১১) পৰিস্মিতা বৰদলৈ : এই গৰমৰ দিনকেইটাত সূৰ্য্য দেৱতাই আমাক বৰকে জ্বলা কলা খুৱাই৷ গতিকে তেওঁক দীপ্ ফ্ৰিজত ৰাখি অলপ মলয়া ৰ’দ দিয়াৰ ব্যৱস্থা কৰিব নোৱাৰিনে বাৰু? নহ’লে Low/ Medium/ High বুলি তিনিটা অপচন দিলেও হ’ব।\nউত্তৰ : ভাল বুদ্ধি, ফটহুৱে এটা সজাতি দল লৈ সোনকালেই সূৰ্যৰ ওচৰত এই প্ৰস্তাৱ ৰাখিব।\n১২) দিলীপ আৰ কাকতি : ফটহুকাই আগৰ দিনত মানুহে কৈছিল “কুৰিতে বুঢ়ী” বুলি সেই হিচাপত হ’লে তোমাৰ এই গোটটোত বৰ্তমান বুঢ়ী সদস‍্যা কিমান আছে?\nউত্তৰ : আগৰ দিনতহে কৈছিল, তেতিয়া ফেচবুক নাছিলেই। ফেচবুক অহাৰ পাছত বুঢ়ী মানুহ দুনীয়াতে নাইকিয়া হ’ল।\n১৩) ৰাজু কুমাৰ নাথ : ফটহুকাই, সেইসকলে স্বাধীনতা কেতিয়াকৈ পাব, যিসকলে পৰিবাৰৰ এটা ধমকিত বাচন ধুব লগীয়াত পৰে?\nউত্তৰ : আহিব, তেওঁলোকৰো অচ্চে দিন আহিব। আমি আশাবাদী।\n১৪) হিতেশ বি বৰুৱা : ফটহু কাই, গৰমৰ দিনত কুঁৱা খান্দি পানীৰ তলত শুই থাকিব পৰা হ’লে কেনে হ’ব?\nউত্তৰ : বেয়া নহ’ব! কেৱল ঢোঁৰা সাপকেইটাই নাকে মুখে সোমাই টোপনি ভাঙিব বুলিহে ভয় লাগে।\n১৫) দিম্পল কলিতা : বিয়াবোৰত সাধাৰণতে কইনাক লৈ আহে দৰাই বিয়া কৰাই। যদি কইনাই দৰাক আনিলে হয় কেনে পৰিৱেশ এটা হ’ল হয়?\nউত্তৰ : বুজিলোঁ বোপাই, ঘৰ জোঁৱাই হৈ, খুলশালীৰ আদৰ লৈ, ঠেঙৰ ওপৰত ঠেং তুলি জীৱন কটোৱাৰ মন। এইবোৰ সপোন দেখি লাভ নাই, শ্বিলঙত গৈ চাই আহিলেই হ’ল, দুঘণ্টাৰ বাট।\n১৬) কমল নেওগ : ফটহুককাইটি, বুঢ়ালোকৰ মুখত শুনা “হাঁহিয়ে বিঘিণি, পাদেই লখিমী” বোলা আপ্তবাক্যশাৰীৰ মানে কি বাৰু?\nউত্তৰ : পাদেই লখিমী- মানে পাদিলে গেছ ওলাই যায়, তেতিয়া পেটৰ বিষ, এচিডিটি, আনকি হাৰ্ট এটেকৰ পৰাও ৰক্ষা পোৱা যায়, কিন্তু হাঁহিয়েই বিঘিণিটো বোধহয় অন্ধবিশ্বাস।\nঅপদাৰ্থ বিজ্ঞান পৰিচয়, প্ৰথম ভাগ – অভিজিত কলিতা »\nশুদ্ধ উত্তৰ ৷👏\nফ্ৰীজত থোৱা ঠাণ্ডা নোহোৱা বস্তুটো হ’ল গৰম মছলা\nসন্তুষ্ট মোৰ প্ৰশ্নটোৰ উত্তৰত ফটহুকাই\nমোৰ প্ৰশ্নটোৰ উত্তৰ বৰ ধুনীয়া কৈ দিলে দেই ফটহু কাই। ধন্যবাদ\nধুনীয়া উত্তৰ দিছে বিশেষকৈ 12 নম্বৰ প্ৰশ্নটোৰ ৷


Metronidazole + Nalidixic Acid - ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Metronidazole + Nalidixic Acid in Assamese\nMetronidazole + Nalidixic Acid in Assamese\nMetronidazole + Nalidixic Acid ৰ লাভ আৰু ব্যৱহাৰসমূহ - Metronidazole + Nalidixic Acid Benefits & Uses in Assamese- Metronidazole + Nalidixic Acid ar laabh aaru byavaharsamuh\nMetronidazole + Nalidixic Acid ৰ পালি আৰু সেয়া কেনেদৰে ল'ব - Metronidazole + Nalidixic Acid Dosage & How to Take in Assamese - Metronidazole + Nalidixic Acid ar paali aaru xeya kenedore lobo\nMetronidazole + Nalidixic Acid ৰ পাৰ্শ্চক্ৰিয়াসমূহ - Metronidazole + Nalidixic Acid Side Effects in Assamese- Metronidazole + Nalidixic Acid ar parshwakriyasamuh\nMetronidazole + Nalidixic Acid সংক্ৰান্ত সতৰ্কতাবাণীসমূহ - Metronidazole + Nalidixic Acid Related Warnings in Assamese- Metronidazole + Nalidixic Acid xonkranta xatarkatabanisamuh\nঅইন দৰৱৰ সৈতে Metronidazole + Nalidixic Acidৰ গুৰুতৰ ক্ৰিয়া-প্ৰতিক্ৰিয়া - Severe Interaction of Metronidazole + Nalidixic Acid with Other Drugs in Assamese- Oinor xoite Metronidazole + Nalidixic Acid ar gurutor kriya-pratikriya\nMetronidazole + Nalidixic Acid মতভেদসমূহ - Metronidazole + Nalidixic Acid Contraindications in Assamese- Metronidazole + Nalidixic Acid nishedhsamuh\nMetronidazole + Nalidixic Acid ৰ বিষয়ে সততে সোধা প্ৰশ্নসমূহ - Frequently asked Questions about Metronidazole + Nalidixic Acid in Assamese- Metronidazole + Nalidixic Acid ar bikhoye satate xodha prashnasamuh\nখাদ্য আৰু মদৰ সৈতে Metronidazole + Nalidixic Acid ক্ৰিয়া-প্ৰতিক্ৰিয়া - Metronidazole + Nalidixic Acid Interactions with Food and Alcohol in Assamese- khadya aaru modor xoite Metronidazole + Nalidixic Acid kriya-pratikriya\nMetronidazole + Nalidixic Acid ৰ লাভ আৰু ব্যৱহাৰসমূহ - Metronidazole + Nalidixic Acid Benefits & Uses in Assamese - Metronidazole + Nalidixic Acid ar laabh aaru byavaharsamuh\nMetronidazole + Nalidixic Acid তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nMetronidazole + Nalidixic Acid-ৰ উপাদানসমূহ - Metronidazole + Nalidixic Acid Active Ingredients in Assamese - Metronidazole + Nalidixic Acid-ar upadaansamuh\nMetronidazole + Nalidixic Acid ৰ পাৰ্শ্চক্ৰিয়াসমূহ - Metronidazole + Nalidixic Acid Side Effects in Assamese - Metronidazole + Nalidixic Acid ar parshwakriyasamuh\nগৱেষণাৰ ভিত্তিত, Metronidazole + Nalidixic Acid ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nMetronidazole + Nalidixic Acid সংক্ৰান্ত সতৰ্কতাবাণীসমূহ - Metronidazole + Nalidixic Acid Related Warnings in Assamese - Metronidazole + Nalidixic Acid xonkranta xatarkatabanisamuh\nMetronidazole + Nalidixic Acid-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Metronidazole + Nalidixic Acidৰ পৰা মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনিও যদি একেই অনুভৱ কৰে তেন্তে ইয়াক বন্ধ কৰক আৰু কেৱল চিকিতসকৰ পৰামৰ্শ অনুসৰিহে আৰম্ভ কৰিব।\nMetronidazole + Nalidixic Acid-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nMetronidazole + Nalidixic Acid ৰ স্তন্যপায়ী মহিলাৰ ক্ষেত্ৰত কোনো পাৰ্শ্ব-প্ৰতিক্ৰিয়া নাই।\nবৃক্কত Metronidazole + Nalidixic Acid কি প্ৰভাৱ দেখা গৈছে?\nবৃক্ক ৰ বাবে Metronidazole + Nalidixic Acid কেতিয়াবাহে ক্ষতিকাৰক।\nযকৃতত Metronidazole + Nalidixic Acid কি প্ৰভাৱ দেখা গৈছে?\nকলিজা ৰ বাবে Metronidazole + Nalidixic Acid কেতিয়াবাহে ক্ষতিকাৰক।\nহৃদযন্ত্ৰৰ ক্ষেত্ৰত Metronidazole + Nalidixic Acid ৰ কি প্ৰভাৱ দেখা গৈছে?\nআপুনি হৃদয় ৰ ক্ষতিৰ কোনো আশংকা নকৰাকৈ Metronidazole + Nalidixic Acid গ্ৰহণ কৰিব পাৰে।\nঅইন দৰৱৰ সৈতে Metronidazole + Nalidixic Acidৰ গুৰুতৰ ক্ৰিয়া-প্ৰতিক্ৰিয়া - Severe Interaction of Metronidazole + Nalidixic Acid with Other Drugs in Assamese - Oinor xoite Metronidazole + Nalidixic Acid ar gurutor kriya-pratikriya\nMetronidazole + Nalidixic Acid তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nMetronidazole + Nalidixic Acid মতভেদসমূহ - Metronidazole + Nalidixic Acid Contraindications in Assamese - Metronidazole + Nalidixic Acid nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Metronidazole + Nalidixic Acid লোৱা অনুচিত যাতে -\nMetronidazole + Nalidixic Acid ৰ বিষয়ে সততে সোধা প্ৰশ্নসমূহ - Frequently asked Questions about Metronidazole + Nalidixic Acid in Assamese - Metronidazole + Nalidixic Acid ar bikhoye satate xodha prashnasamuh\nএই Metronidazole + Nalidixic Acid-এ অভ্য়াস বা নিচাৰ সৃষ্টি কৰে নেকি?\nনহয়, Metronidazole + Nalidixic Acid লোৱাটোৱে কোনো আসক্তিৰ সৃষ্টি নকৰে।\nMetronidazole + Nalidixic Acid আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, Metronidazole + Nalidixic Acid সম্পুৰ্ণ নিৰাপদ।\nনহয়, মানসিক ৰোগৰ চিকিত্সাৰ ক্ষেত্ৰত Metronidazole + Nalidixic Acid ব্যৱহৃত নহয়।\nখাদ্য আৰু মদৰ সৈতে Metronidazole + Nalidixic Acid ক্ৰিয়া-প্ৰতিক্ৰিয়া - Metronidazole + Nalidixic Acid Interactions with Food and Alcohol in Assamese - khadya aaru modor xoite Metronidazole + Nalidixic Acid kriya-pratikriya\nখাদ্য আৰু Metronidazole + Nalidixic Acidৰ ক্ৰিয়া-প্ৰতিক্ৰিয়া\nখাদ্যৰ সৈতে Metronidazole + Nalidixic Acid লোৱাট নিৰাপদ।\nমদ আৰু Metronidazole + Nalidixic Acidৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Metronidazole + Nalidixic Acidৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।


নিৰ্মলা যোশী - অসমীয়া ৱিকিপিডিয়া\n২৩ জুলাই, ১৯৩৪\nৰাঁচী, বিহাৰ এণ্ড উৰিষ্যা প্ৰভিন্স, ব্ৰিটিছ ভাৰত\n২৩ জুন, ২০১৫ (৮০ বছৰ)\nমিছনেৰীজ অফ চেৰিটিৰ চুপিৰিয়ৰ জেনেৰেল\nমেৰী প্ৰেমা পিয়েৰীক\nখ্ৰীষ্টান ধৰ্ম (১৯৬৮-মৃত্যু পৰ্যন্ত)\nহিন্দু ধৰ্ম (১৯৩৪-১৯৫৮)\nমিছনেৰীজ অফ চেৰিটি\nমাৰিয়া নিৰ্মলা যোশী (ইংৰাজী: Nirmala Joshi, ২৩ জুলাই ১৯৩৪ - ২৩ জুন ২০১৫) জনপ্ৰিয় ভাবে চিষ্টাৰ নিৰ্মলা এগৰাকী ৰোমান কেথলিক ধৰ্মীয় চিষ্টাৰ আছিল। তেওঁ নোবেল বঁটা বিজয়ী মাদাৰ টেৰেছায়ে স্থাপন কৰা মিছনাৰীজ অফ চেৰিটিৰ মুৰব্বী পদত অধিষ্ঠিত হৈছিল। তেওঁ এই দায়িত্বভাৰ সফলতাৰে গ্ৰহণ কৰি বিদেশত তেওঁলোকৰ উপস্থিতি আৰু মিছন সম্প্ৰসাৰিত কৰিছিল। ১৯৯৭ চনত মাদাৰ টেৰেছাৰ মৃত্যুৰ পিছত এই পদ লাভ কৰাৰ পিছত নিৰ্মলাই আফগানিস্তান, ইজৰাইল আৰু থাইলেণ্ডৰ দৰে দেশত কেন্দ্ৰ মুকলি কৰি সংগঠনটোৰ ১৩৪খন দেশলৈ প্ৰসাৰিত কৰিছিল। ভাৰত চৰকাৰে সমাজলৈ তেওঁ আগবঢ়োৱা অৱদানৰ স্বীকৃতি স্বৰূপে ২০০৯ চনত দেশৰ দ্বিতীয় সৰ্বোচ্চ অসামৰিক সন্মান পদ্মবিভূষণ প্ৰদান কৰিছিল।\n১৯৩৪ চনৰ ২৩ জুলাই তাৰিখে ব্ৰিটিছ ভাৰতীয় সাম্ৰাজ্যৰ বিহাৰ আৰু উৰিষ্যা প্ৰদেশৰ ৰাঁচীত (বৰ্তমান ঝাৰখণ্ডৰ ৰাজধানী) কুসুম হিচাপে নিৰ্মলা যোশীৰ জন্ম হৈছিল। তেওঁ দহটা শিশুৰ ভিতৰত জ্যেষ্ঠ সন্তান হিচাপে ব্ৰাহ্মণ পৰিয়ালত জন্ম গ্ৰহণ কৰিছিল। তেওঁৰ পিতৃ-মাতৃ নেপালৰ আছিল আৰু তেওঁৰ দেউতাক ১৯৪৭ চনত দেশৰ স্বাধীনতালৈকে ব্ৰিটিছ ভাৰতীয় সেনাৰ বিষয়া আছিল। যদিও নিৰ্মলাৰ পৰিয়াল হিন্দু ধৰ্মালম্বী আছিল, তেওঁ ভাৰতৰ হাজাৰীবাগৰ কাৰ্মেল মাউণ্টত খ্ৰীষ্টান মিছনাৰীসকলৰ দ্বাৰা শিক্ষা লাভ কৰিছিল। সেই সময়ত তেওঁ মাদাৰ টেৰেছাৰ কামৰ বিষয়ে শুনিছিল আৰু সেই তেওঁৰ সৈতে মানৱসেৱাত অংশগ্ৰহণ কৰিবলৈ বিচাৰিছিল। তেওঁ অতি কম সময়ৰ ভিতৰতে কেথলিক ধৰ্মলৈ ধৰ্মান্তৰিত হৈছিল আৰু মাদাৰ টেৰেছাৰ দ্বাৰা প্ৰতিষ্ঠাপন কৰা মিছনাৰীজ অফ চেৰিটি সংগঠনত যোগদান কৰিছিল। যোশীয়ে ৰাজনীতি বিজ্ঞানত স্নাতকোত্তৰ ডিগ্ৰী সম্পূৰ্ণ কৰিছিল আৰু তাৰ পিছত কলিকতা বিশ্ববিদ্যালয়ৰ পৰা আইনত ডক্টৰেট ডিগ্ৰী লাভ কৰিছিল।\nমাদাৰ টেৰেছাৰ দ্বাৰা প্ৰতিষ্ঠাপন কৰা মিছনাৰীজ অফ চেৰিটি সংগঠনত যোগদান কৰাৰ পিছত তেওঁ পানামালৈ গৈছিল। ইয়াৰ লগৰ লগে তেওঁ বিদেশী অভিযানৰ নেতৃত্ববহন কৰা প্ৰতিষ্ঠানৰ প্ৰথম চিষ্টাৰসমূহৰ ভিতৰত এগৰাকী হিচাপে পৰিগণিত হৈছিল। ১৯৭৬ চনত যোশীয়ে মিছনাৰীজ অফ চেৰিটিৰ মননশীল শাখা আৰম্ভ কৰে আৰু ১৯৯৭ চনলৈকে ইয়াৰ মুৰব্বী পদত অধিষ্ঠিত থাকে। তাৰপিছত মাদাৰ টেৰেছাৰ মৃত্যুৰ পিছত তেওঁ প্ৰতিষ্ঠানৰ চুপিৰিয়ৰ জেনেৰেল হিচাপে নিৰ্বাচিত হৈছিল।\nভাৰত চৰকাৰে ৰাষ্ট্ৰলৈ তেওঁ আগবঢ়োৱা সেৱাৰ স্বীকৃতি স্বৰূপে ২০০৯ চনত চিষ্টাৰ যোশীক ভাৰতৰ দ্বিতীয় সৰ্বোচ্চ অসামৰিক সন্মান পদ্মবিভূষণ প্ৰদান কৰে। চুপিৰিয়ৰ জেনেৰেল হিচাপে তেওঁৰ কাৰ্যকাল ২০০৯ চনৰ ২৫ মাৰ্চ তাৰিখে সমাপ্ত হৈছিল। তেওঁৰ পিছত জাৰ্মানীত জন্ম গ্ৰহণ কৰা চিষ্টাৰ মেৰী প্ৰেমা পিয়েৰীকে পৰৱৰ্তী চুপিৰিয়ৰ জেনেৰেল হিচাপে নিৰ্বাচিত হয়।\n২০১৫ চনৰ ২৫ জুন তাৰিখে কলকাতাত হৃদৰোগত আক্ৰান্ত হৈ চিষ্টাৰ নিৰ্মলাৰ মৃত্যু হৈছিল। তেওঁৰ মৃত্যুত ভাৰতৰ প্ৰধানমন্ত্ৰী নৰেন্দ্ৰ মোদী আৰু পশ্চিম বংগৰ মুখ্যমন্ত্ৰী মমতা বেনাৰ্জীকে ধৰি দেশ বিদেশৰ বহু বিশিষ্ট ব্যক্তিয়ে সংবাদ মাধ্যমত সমবেদনা জ্ঞাপন কৰিছিল।\n↑ 4.0 4.1 "We are 'little pencils' in God's hand". Eternal World Television Network. 2015. https://www.ewtn.com/library/PRIESTS/NIRMALA.HTM। আহৰণ কৰা হৈছে: 24 June 2015.\n↑ "Sister Nirmala is no more". Indian Express. 24 June 2015. http://indianexpress.com/article/cities/kolkata/sister-nirmala-of-missionaries-of-charity-passes-away/.\n↑ 6.0 6.1 6.2 "Sister Nirmala Bio". Celebs Bio. 2015. http://www.in.com/sister-nirmala/biography-256317.html। আহৰণ কৰা হৈছে: 24 June 2015.\n↑ "How India remembers Mother Teresa". Catholic Archdiocese of Melbourne. http://www.cam.org.au/Catholic-Faith/Faith-Education/Article/11694/how-india-remembers-mother-teresa। আহৰণ কৰা হৈছে: 11 September 2012.\n↑ 8.0 8.1 "Indian-born nun to succeed Mother Teresa". CNN. 13 March 1997. http://edition.cnn.com/WORLD/9703/13/india.teresa/। আহৰণ কৰা হৈছে: 2014-08-03.\n↑ "Padma Awards Directory (1954–2013)". Ministry of Home Affairs. http://mha.nic.in/sites/upload_files/mha/files/LST-PDAWD-2013.pdf.\n↑ "Padma Vibhushan". http://www.manoramaonline.com/cgi-bin/MMOnline.dll/portal/ep/home.do?newUser=yes। আহৰণ কৰা হৈছে: 26 January 2009.\n↑ "Sister Nirmala passes away - The Times of India". http://timesofindia.indiatimes.com/india/Sister-Nirmala-passes-away/articleshow/47779679.cms। আহৰণ কৰা হৈছে: 2015-06-23.\n↑ "Mother Teresa’s Successor, Sister Nirmala Joshi, Dies at 81". http://time.com/3931489/sister-nirmala-joshi-mother-teresa-successor-dies/। আহৰণ কৰা হৈছে: 2015-10-25.\n"https://as.wikipedia.org/w/index.php?title=নিৰ্মলা_যোশী&oldid=267875"ৰ পৰা অনা হৈছে\nএই পৃষ্ঠাখন ১৫ মাৰ্চ, ২০২১ তাৰিখে ২০:১৬ বজাত অন্তিম সংশোধন কৰা হৈছিল।


Jam2| AsmULB | STEP | হে মোৰ ভাই সকল, আমাৰ গৌৰৱময় প্ৰভু যীচু খ্ৰীষ্টৰ সম্বন্ধীয় বিশ্বাস, পক্ষপাতেৰে ধাৰণ নকৰিব।\n1হে মোৰ ভাই সকল, আমাৰ গৌৰৱময় প্ৰভু যীচু খ্ৰীষ্টৰ সম্বন্ধীয় বিশ্বাস, পক্ষপাতেৰে ধাৰণ নকৰিব। 2কিয়নো যদি আপোনালোকৰ সভালৈ সোণৰ আঙঠি আৰু সুন্দৰ বস্ত্ৰেৰে এজন মানুহ সোমাই আহে আৰু মলিয়ন বস্ত্ৰেৰে দৰিদ্ৰ এজনো আহে, 3তেতিয়া আপোনালোকে সেই পৰিষ্কাৰ বস্ত্ৰ পিন্ধা জনক যদি মনোযোগেৰে কয়, “আপুনি ইয়াতে স্বচ্ছন্দে বহক” আৰু সেই দৰিদ্ৰ জনক যদি কয়, “তই তাতে থিয় হৈ থাক” বা “মোৰ এই ভৰি-পীৰাৰ তলতে বহ”; 4তেনেহলে আপোনালোকে নিজৰ মাজতে প্ৰভেদ ৰাখি, কু-বিবেচনা কৰা বিচাৰকৰ্তা সকলৰ দৰে পক্ষপাতী নহ’ল নে?\n5হে মোৰ প্ৰিয় ভাই সকল, শুনক, জগতত যি সকল দৰিদ্ৰ ▼\n▼2:5 বা আৰ্থিকভাবে দৰিদ্ৰ\n, ঈশ্বৰে তেওঁলোকক বিশ্বাসত ধনৱন্ত আৰু তেওঁক প্ৰেম কৰা সকলৰ আগত প্ৰতিজ্ঞা কৰা ৰাজ্যৰ অধিকাৰী কৰিবলৈ আপোনালোকক মনোনীত কৰা নাই নে? 6কিন্তু আপোনালোকে সেই দৰিদ্ৰ সকলক কিয় সন্মান নকৰিলে! ধনৱন্ত লোকে আপোনালোকক অত্যাচাৰ নকৰে নে? তেওঁলোকে আপোনালোকক সোধ-বিচাৰৰ আসনৰ সন্মূখলৈ টানি নিনিয়ে নে? 7আৰু যি নামেৰে আপোনালোক নিমন্ত্ৰীত হৈছে, সেই উত্তম নাম ▼\nক তেওঁলোকে নিন্দা নকৰে নে?\n8যদিহে বিধান-শাস্ত্ৰৰ ▼\n▼2:8 বা পুস্তক সমূহ\nবচনত লিখাৰ দৰে, “তোমাৰ চুবুৰীয়াক নিজৰ নিচিনাকৈ প্ৰেম কৰিবা”, ▼\n▼2:8 লে ১৯:১৮; মথি ২২:৩৯৷\nএই ৰাজকীয় বিধান যদি আপোনালোকে সত্য ৰূপত সিদ্ধ কৰে, তেনেহলে আপোনালোকে ভাল কৰিছে; 9কিন্তু যদি পক্ষপাত কৰে, তেনেহলে পাপ কৰিছে, আৰু আজ্ঞা-লঙ্ঘনকাৰী বুলি বিধানৰ দ্বাৰাই দোষী কৰা হৈছে।\n10কিয়নো কোনোৱে যদি সকলো বিধান পালন কৰোঁতে, এটা বিধানো যদি তেওঁৰ ত্ৰুটি হয়, তেনেহলে তেওঁ সকলো আইন ভংগ কৰিলে আৰু দোষী হ’ল৷ ▼\n▼2:10 দ্ৱি বি ২৭:২৬; গাল ৩:১০৷\n11কিয়নো যি জন ঈশ্ৱৰ, তেওঁ কৈছে, “তুমি ব্যভিচাৰ নকৰিবা”, ▼\n▼2:11 যা ২০:১৩,১৪৷\nসেই জন ঈশ্ৱৰেই পুনৰ কৈছিল, “তুমি নৰ-বধ নকৰিবা৷” এই হেতুকে আপোনালোকে ব্যভিচাৰ নকৰিও যদি নৰ-বধ কৰে, তেনেহলেও ঈশ্ৱৰৰ বিধান লঙ্ঘনকাৰী হ’ল।\n12যি লোক সকলৰ সোধ-বিচাৰ স্বাধীনতা স্বৰূপ বিধানৰ দ্বাৰাই হ’ব, আপোনালোকে নিজকে সেই লোক সকলৰ নিচিনা কথা কৈ সেইবোৰ পালন কৰক৷ 13কিয়নো যি জনে দয়া নকৰে, সোধ-বিচাৰো তেওঁলৈ নিৰ্দয়ী হয়৷ দয়াই বিচাৰত জয়ী হৈ শ্লাঘা কৰে!\n14হে মোৰ ভাই সকল, কোনোবাই যদি কয় যে তেওঁৰ বিশ্বাস আছে, কিন্তু যদি কৰ্ম নাথাকে তেনেহলে কি লাভ? সেই বিশ্বাসে তেওঁক পৰিত্ৰাণ দিব পাৰিব নে? 15কোনো ভাই বা ভনী উদঙে আৰু দৈনিক আহাৰৰ অভাৱত থাকিলে, 16আপোনালোকৰ মাজৰ এজনে যদি সিহঁতক কয়, “তোমালোকে কুশলে যোৱা আৰু উম লগাই তৃপ্ত হবা;” কিন্তু আপোনালোকে সিহঁতৰ শৰীৰৰ প্ৰয়োজনীয় বস্তু যদি নিদিয়ে, তেনেহলে কি লাভ? 17ঠিক সেইদৰে বিশ্বাসৰ লগত যদি কৰ্ম নাথাকে, তেনেহলে সি অকলে মৰা।\n18তথাপি কোনোবাই ক’ব পাৰে, “তোমাৰ বিশ্বাস আছে আৰু মোৰ কৰ্ম আছে।” বাৰু, তেনেহলে বিনাকৰ্মৰে আপোনাৰ বিশ্বাস মোক দেখুৱাওঁক আৰু মই মোৰ কৰ্মৰ দ্বাৰাই অাপোনাক মোৰ বিশ্বাস দেখুৱাম। 19ঈশ্বৰ এজন বুলি আপুনি বিশ্বাস কৰিছে; ভাল কৰিছে; ভূতবোৰেও সেই কথাত বিশ্বাস কৰে আৰু ভয়ত চিঞৰে। 20কিন্তু, হে নির্বোধ মানুহ, কৰ্মহীন বনুৱাৰ বিশ্বাস যে ব্যৰ্থ, ইয়াক আপুনি জানিবলৈ ইচ্ছা কৰে নে?\n21আমাৰ পিতৃ অব্ৰাহামে বেদীৰ ওপৰত নিজ পুত্ৰ ইচহাকক উৎসৰ্গ কৰাৰ সময়ত, সেই কৰ্মৰ দ্বাৰাই ধার্মিক বুলি গণিত হোৱা নাছিল নে? ▼\n▼2:21 গাল ৫:৬৷\n22এইদৰে চালে দেখিব যে, বিশ্বাস তেওঁৰ কৰ্মৰ সহকাৰী আছিল আৰু সেই কৰ্মৰ দ্বাৰাই বিশ্বাস সিদ্ধ হ’ল। 23এই শাস্ত্ৰীয় বচন সিদ্ধ হ’ল, ▼\n▼2:23 ইব্ৰী ১১:১৭-১৯৷\nযত কোৱা আছে, “অব্ৰাহামে ঈশ্বৰত বিশ্বাস কৰাত, সেই বিশ্বাস তেওঁলৈ ধাৰ্মিকতাৰ অৰ্থে গণিত হ’ল” আৰু সেই বাবে তেওঁক ঈশ্বৰৰ মিতিৰ বোলা হ’ল। ▼\n▼2:23 আ ১৫:৬৷\n24আপোনালোকে দেখিছে যে কৰ্মৰ দ্বাৰাই মানুহ ধাৰ্মিক বুলি গণিত হয়, কেৱল বিশ্বাসৰ দ্বাৰাই নহয়।\n25সেইদৰে ৰাহব বেশ্যায়ো ▼\n▼2:25 ২ ব ২০:৭; যিচ ৪১:৮৷\nকৰ্মৰ দ্বাৰাই ধাৰ্মিক বুলি গণিত নহ’ল নে; যেতিয়া তেওঁ বার্তাবাহক ▼\n▼2:25 বা বার্তাবাহক\nসকলক আলহী কৰি ৰাখিছিল আৰু পাছত আন বাটেদি পঠিয়াই দিছিল? কিয়নো যেনেকৈ আত্মা-বিহীন শৰীৰ মৰা, তেনেকৈ কৰ্মবিহীন বিশ্বাসো মৰা।


ভাৰতত খ্ৰীষ্টানসকল এক বিশেষ শক্তিত পৰিনত হৈছে নেকি !\n২২ ডিচেম্বৰ, ২০২১ তাৰিখৰ 'গ্ৰেপ্তাৰ, প্ৰহাৰ আৰু গোপন প্ৰাৰ্থনা: ভাৰতৰ খ্ৰীষ্টানসকলৰ অত্যাচাৰৰ ভিতৰত' শীৰ্ষক নিউয়ৰ্ক টাইমছৰ প্ৰবন্ধটো দুৰ্ভাগ্যজনক আৰু বিভ্ৰান্তিকৰ। ভাৰত হৈছে বিশ্বৰ প্ৰাচীনতম সভ্যতাসমূহৰ ভিতৰত এটা। আজি আমি বিশ্বৰ সৰ্ববৃহৎ গণতন্ত্ৰ বুলিও গৌৰৱান্বিত। বাক স্বাধীনতা, ধৰ্ম, সম্পৰ্ক আৰু অধিক ভাৰতত জীৱনৰ প্ৰসিদ্ধ নীতি। দেশৰ প্ৰায় ৮০ শতাংশ হিন্দু। প্ৰায় ১৫ শতাংশ মুছলমান আৰু ২.৩ শতাংশ খ্ৰীষ্টান। খ্ৰীষ্টানসকলৰ শতাংশ স্থিৰ হৈ আছে (আৰু সেয়েহে স্বাধীনতাৰ পিছত ভাৰতৰ জনসংখ্যা চাৰিগুণ বৃদ্ধি হোৱাৰ সৈতে)। ভাৰতীয়সকলৰ বাবে, ধৰ্ম হৈছে জীৱনৰ এক উপায়।\nপ্ৰবন্ধটোৰ উত্তৰত প্ৰতিৰক্ষামূলক বা ৰাজনৈতিক সুৰ নলোৱাৰ মনোভাৱত, আৰু সকলোৰে সময়ৰ প্ৰতি সন্মান জনাই প্ৰবন্ধটোৰ পৰা তিনিটা বিভ্ৰান্তিকৰ দাবী বৰ্ণনা কৰা হৈছে।\n১. খ্ৰীষ্টান বিৰোধী সতৰ্কতাবাদীসকলে গাওঁ, ধুমুহা গীৰ্জা, খ্ৰীষ্টান সাহিত্য জ্বলাই, বিদ্যালয়ত আক্ৰমণ কৰে আৰু উপাসকসকলক আক্ৰমণ কৰে।\n২. ২০১৪ চনত, সেই সকলোবোৰ সলনি হৈছিল। ২০১৪ চনৰ পৰা খ্ৰীষ্টান বিৰোধী ঘৃণা অপৰাধ দুগুণ হৈছে।\n৩. কেইবছৰমান আগতে ৰাজধানী নতুন দিল্লীৰ কেথলিক গীৰ্জাসমূহ ভাংচুৰ হোৱাৰ পিছত খ্ৰীষ্টান নেতাসকলে মোদীৰ ওচৰত সহায়ৰ বাবে অনুৰোধ জনাইছিল। তেওঁ নিৰুৎসাহী আছিল, তেওঁলোকক উপহাস কৰিছিল। ২০১৪ চনৰ ডিচেম্বৰত প্ৰধানমন্ত্ৰীৰ বাসভৱনত এক গুৰুত্বপূৰ্ণ সভাত অংশগ্ৰহণ কৰা তিনিজন পাদ্ৰীৰ মতে তেওঁ ডনৰ দৰে কাম কৰিছিল।আমি বিভ্ৰান্ত আৰু বৰ্তমানৰ তথ্যৰ বাহিৰে কেনেদৰে উপযুক্ত ভাৱে সঁহাৰি দিব লাগে তাক জানিবলৈ এতিয়াও বাকী। খ্ৰীষ্টানসকলে এই দেশত নিৰাশ লোকসকলৰ বাবে সৰ্বাধিক সংখ্যক বিদ্যালয়, মহাবিদ্যালয়, অনাথ আশ্ৰম, বৃদ্ধাশ্ৰম আৰু ঘৰ চলায়। এই প্ৰতিষ্ঠানবোৰৰ বাবে খ্ৰীষ্টান ধৰ্ম হৈছে ভাৰতৰ এক শক্তিক্ষেত্ৰ। এই প্ৰতিষ্ঠানসমূহে দেশলৈ অপৰিসীম অৱদান আগবঢ়াইছে আৰু সামগ্ৰিকভাৱে ভাৰত ইয়াৰ ওপৰত অপ্ৰত্যাশিতভাৱে নিৰ্ভৰশীল। বৰ্তমান চৰকাৰে প্ৰচাৰ কৰা এটা গুৰুত্বপূৰ্ণ কাৰ্যসূচী আছে যদি সেয়া হৈছে দৰিদ্ৰ লোকসকলৰ কল্যাণ আৰু বিকাশ, আৰু খ্ৰীষ্টানসকলৰ তুলনাত কোনো প্ৰতিষ্ঠানিক গোটে ইয়াৰ সৈতে অধিক সংগতি ৰাখে। হয়, বিপথগামী ঘটনা ঘটিছে। আমি এই ঘটনাবোৰৰ প্ৰতি অন্ধ হ'ব নোৱাৰো। যিসকলে তেওঁলোকক চিৰস্থায়ী কৰে তেওঁলোকক ন্যায়ৰ সন্মুখীন কৰিব লাগিব।\nতৃতীয় দাবীটোৰ সন্দৰ্ভত, খ্ৰীষ্টান নেতাসকলৰ প্ৰতিনিধি দলৰ তৰফৰ পৰা এখন সভা আয়োজন কৰা হৈছিল ২০১৪ চনত প্ৰধানমন্ত্ৰী মোডীয়ে চৰকাৰ গঠন কৰাৰ কেইমাহমান পিছতেই। তেওঁ অত্যন্ত সৌহাৰ্দ্যপূৰ্ণ আছিল আৰু প্ৰতিনিধি দলৰ সকলোৱে ভাগ বতৰা কৰা এটা খ্ৰীষ্টমাছ কেক কাটিছিল মোদীয়ে। সভাত ২০১৪ চনৰ নিৰ্বাচনৰ আগতে দিল্লীত সংঘটিত গীৰ্জাসমূহৰ ওপৰত আক্ৰমণৰ বিষয়টো উত্থাপন কৰা হৈছিল। নিৰ্বাচনৰ কেইসপ্তাহমান আগতে ১১ টা গীৰ্জাক অন্ধকাৰৰ আৱৰণত আক্ৰমণ কৰা হৈছিল। ৰাষ্ট্ৰীয় আৰু গোলকীয় সংবাদ মাধ্যমত এইটো ব্যাপকভাৱে ভুল কৈছিল যে আক্ৰমণৰ আঁৰত বিজেপিৰ হাত আছিল। মোডী শাসনলৈ আহিলে এই দেশৰ সকলো খ্ৰীষ্টান প্ৰতিষ্ঠানৰ ভৱিষ্যত হ'ব। যেতিয়া এই বিষয়টো উত্থাপন কৰা হৈছিল তেতিয়া প্ৰধানমন্ত্ৰী স্পষ্ট আৰু জোৰদাৰ আছিল। তেওঁ কৈছিল যে অপৰাধীসকলক ন্যায়ৰ সন্মুখীন কৰা হ'ব, ধৰ্মীয় বা ৰাজনৈতিক সম্পৰ্ক নিৰ্বিশেষে।অনুসন্ধানে প্ৰকাশ কৰিছিল যে এই গীৰ্জাসমূহৰ কোনো এটা ভাংচুৰৰ সৈতে বিজেপিৰ কোনো সম্পৰ্ক নাছিল। অনুসন্ধানত প্ৰকাশ পাইছিল যে বেছিভাগ অভিযুক্ত এটা আৰম্ভণি ৰাজনৈতিক দলৰ আছিল, পিছলৈ নিজকে বিজেপি বিৰোধী হিচাপে অৱস্থিত কৰি আৰু বিজেপিৰ আশংকা কঢ়িয়াই দিল্লীত এটা ভেটি স্থাপন কৰিবলৈ চেষ্টা কৰিছিল। ধৰ্মীয় সহিষ্ণুতা হৈছে এক গভীৰ গণতান্ত্ৰিক বিশ্বাস যাক আমি গুৰুত্বসহকাৰে লওঁ আৰু তেওঁ কোৱাৰ দৰেই ৰাজনীতিলৈ পৰিৱৰ্তন কৰা উচিত নহয়।\nপ্ৰধানমন্ত্ৰীয়ে সেই উগ্ৰপন্থীসকলক "অপৰাধী" বুলি অভিহিত কৰিছিল। তেওঁ কৈছিল যে তেওঁলোক দেশ আৰু তেওঁলোকৰ ধৰ্মৰ প্ৰতি অপমানজনক আছিল। তেওঁ ৰাজ্য চৰকাৰসমূহক কঠোৰ ব্যৱস্থা ল'বলৈ নিৰ্দেশ দিছিল। এনে ধৰণৰ যিকোনো ঘটনাক অতি গুৰুত্বসহকাৰে লোৱা হয়। ভাৰতীয় সভ্যতাৰ মৌলিক ভাৰাতীয়া, যি বেছিভাগ পশ্চিমীয়া দৰ্শনৰ পূৰ্বৰ । ২০১৪ চনত প্ৰধানমন্ত্ৰী মোডীৰ নিৰ্বাচনী প্ৰচাৰৰ শ্লোগান আছিল চাব কে সাথ, চাব কা বিকাশ, যাৰ অৰ্থ হৈছে সকলোৰে সৈতে, সকলোৰে বিকাশৰ বাবে। ১৬ ফেব্ৰুৱাৰী, ২০১৫ তাৰিখে দিল্লীৰ বিজন ভৱনত খ্ৰীষ্টান নেতাসকলক সম্বোধন কৰি প্ৰধানমন্ত্ৰী মোদীয়ে কয়, "মোৰ চৰকাৰে নিশ্চিত কৰিব যে বিশ্বাসৰ সম্পূৰ্ণ স্বাধীনতা আছে। বলপূৰ্বক বা অযথা প্ৰভাৱ অবিহনে নিজৰ পচন্দৰ ধ…


‘কা’বিৰোধী আন্দোলনৰ এতিয়াও প্ৰাসংগিকতা আছে; সংবাদমেলত ডঃ হীৰেন গোহাঁইৰ মন্তব্য -\nHomeআঞ্চলিক‘কা’বিৰোধী আন্দোলনৰ এতিয়াও প্ৰাসংগিকতা আছে; সংবাদমেলত ডঃ হীৰেন গোহাঁইৰ মন্তব্য\nডিজিটেল ডেস্ক : ‘নাগৰিকত্ব সংশোধনী আইনবিৰোধী আন্দোলন এতিয়াও অপ্ৰাসংগিত হৈ যোৱা নাই। এতিয়াও এই আন্দোলনৰ প্ৰাসংগিকতা আছে।’ এই তাৎপৰ্যপূৰ্ণ মন্তব্য কৰিছে ডঃ হীৰেন গোহাঁয়ে। দেশৰ কৃষক সমাজত অবিৰত আৰু দৃঢ় সংগ্ৰামৰ ওচৰত নতজানু হৈ কেন্দ্ৰীয় চৰকাৰে তিনিখন বিতৰ্কিত কৃষি আইন বাতিল কৰিবলৈ বাধ্য হৈ পৰাৰ পাছত দেশত পুনৰ ‘কা’বিৰোধী আন্দোলনৰ উকমুকনি উঠিছে।\nঅসমতো পুনৰ এই আন্দোলনে গা কৰি উঠাৰ উপক্ৰম ঘটা দেখা গৈছে। তাৰ মাজতে সংবাদমেল যোগে বিশিষ্ট লেখক, বুদ্ধিজীৱী ডঃ হীৰেন গোহাঁয়ে ‘কা’ আন্দোলনৰ সমৰ্থনত তাৎপৰ্যপূৰ্ণ মন্তব্য কৰিছে। তেওঁ অসমৰ মানুহৰহ ভুলৰ বাবেই এই আন্দোলনৰ সঠিক পৰিণতি লাভ সম্ভৱ নহ’ল বুলিও মন্তব্য কৰে ডঃ গোহাঁয়ে। তেওঁ কেন্দ্ৰ আৰু ৰাজ্য চৰকাৰৰ বিভিন্ন নীতিক লৈ সমালোচনা কৰে ডঃ গোহাঁয়ে। তেওঁ অভিযোগ কৰে যে, কেন্দ্ৰ আৰু ৰাজ্য চৰকাৰে জোৰ-জুলুমকৈ কোনো কোনো এখন বিধেয়ক গৃহীত কৰে।\nকোনো আলোচনা নকৰে বুলি তেওঁ অভিযোগ কৰে। তেওঁ কয়, চৰকাৰে পৰৱৰ্তী সময়ত কি কৰিছে সেয়া আমি দেখিছোঁ। তেওঁলোকে সংবিধানখন মূৰত লৈ বিভিন্ন কাম কৰাৰ কথা কৈছিল। কিন্তু তাৰ বিপৰীত কাম কৰিছে। ‘কা’ আইন সন্দৰ্ভতো আমি দেখিছোঁ গাৰ জোৰেৰে আইন গৃহীত কৰিছে। অসমৰ ভাষাকেন্দ্ৰিক বিতৰ্কৰ প্ৰসংগ উত্থাপন কৰি তেওঁ কয়, এই মুহূৰ্তত অসমখন অশান্ত কৰি আছে অসমীয়া ভাষা আৰু বৰাকৰ প্ৰসংগই। সংঘাতে কেৱল ধ্বংসহে কৰে। ইয়াৰ পৰা কোনো উপকৃত নহয়। জাতিগত আৰু ভাষাগত যিবোৰ কথা ওলাইছে সেইবোৰ আচলতে কিমান গুৰুত্ব দিব লাগে চিন্তা সকলোৱে চিন্তা কৰা উচিত। তেওঁ দুটা বিষয়ক লৈ এই সময়ত চিন্তিত হৈ পৰা বুলি উল্লেখ কৰি কয়, দুটা বিষয়ক লৈ মই এতিয়া চিন্তিত হৈ পৰিছোঁ।\nএটা হৈছে APSC পৰীক্ষাৰ পৰা অসমীয়া ভাষাৰ কাকত বাতিল কৰা। ইয়াৰ পৰা সকলো ৰাজ্যৰ ভাষাৰ ক্ষেত্ৰত যদি উপকৃত হয়, তেন্তে অসমত নথকাৰ কাৰণ কি? কেৱল এজন বিষয়াই কথা ক’লেই নহব, যদি অসমীয়া পঢ়িব নোৱাৰে কেনেকৈ হ’ব? এন হঠকাৰী পদক্ষেপৰ বাবে চৰকাৰ জগৰীয়া বুলি তেওঁ অভিযোগ কৰে। তেওঁ কয়, আমি এটা কথা মনত ৰখা ভাল যে বিটিআৰত যিদৰে বড়ো সহযোগী ভাষা, ঠিক সেইদৰে বৰাকত বাংলা ভাষা সহযোগী ভাষা হৈ থাকিব।\nতাত বাংলা ভাষা ব্যৱহাৰ কৰিলে বেয়া পাব নালাগে কিন্তু লগতে অসমীয়া ভাষাটোও থাকিব লাগে। গণতান্ত্ৰিক সহনশীল নাগৰিক হিচাপে এয়া গ্ৰহণ কৰিব লাগে বুলিও তেওঁ মন্তব্য কৰে। বৰাকৰ এগৰাকী বিতৰ্কিত নেতা প্ৰদীপ দত্ত ৰয় প্ৰসংগতো তেওঁ মন্তব্য কৰে। দত্ত ৰয়ক বৰাকৰ গুৰুত্বপূৰ্ণ মানুহ নহয় বুলি মন্তব্য কৰে ডঃ গোহাঁয়ে। তেওঁক চৰকাৰৰ মানুহ আখ্যা দিয়ে ডঃ গোহাঁয়ে।\nইফালে, মূল্যবৃদ্ধিক লৈয়ো সৰৱ হৈ পৰে বুদ্ধিজীৱীগৰাকী। মানুহৰ জীৱন নিৰ্বাহ প্ৰক্ৰিয়া অধিক ব্যয়বহুল আৰু কষ্টসাধ্য হৈ পৰা বুলি মন্তব্য কৰি তেওঁ কয়, গুৱাহাটীত ৮-১০ হাজাৰ টকা দি কোনেও চলিব নোৱাৰে। কিন্তু সেইবোৰত চৰকাৰে গুৰুত্ব দিয়া নাই। কেন্দ্ৰ আৰু ৰাজ্য চৰকাৰৰ আটাইতকৈ ডাঙৰ সমস্যা হৈছে দুয়োখন চৰকাৰৰ স্বচ্ছতা নাই বুলিও তেওঁ অভি়যোগ কৰে।\nPrevious articleপ্ৰচাৰবিমুখ পিনাৰায়ী বিজয়নৰ সফলতাৰ আঁৰত, কেৰালাৰ কমিউনিষ্ট মুখ্যমন্ত্ৰী এতিয়া ভাৰতৰে গৌৰৱ…\nNext articleবিতৰ্কত ভাৰতীয় বলাৰ, বেটছমেনক ল’বলৈ নিদিয়ে ৰান; অশ্বিনক সতৰ্কবাণী আম্পায়াৰৰ


শোণিতপুৰ জিলাত দিনে ২,০০০লোকৰ ক’ভিড টেষ্ট কৰাৰ বাবে উপায়ুক্তক পৰামৰ্শ স্বাস্থ্য মন্ত্ৰীৰ\nতেজপুৰ , August 3, 2020 7:30 am\nশোণিতপুৰ ভ্ৰমণৰ সময়ত স্বাস্থ্য মন্ত্ৰী হিমন্ত বিশ্ব শৰ্মা। ফটো: নৰ্থইষ্ট নাও\nৰাজ্য চৰকাৰৰ স্বাস্থ্য আৰু পৰিয়াল কল্যাণ, বিত্ত,আদি বিভাগৰ মন্ত্ৰী ডঃ হিমন্ত বিশ্ব শৰ্মাই দেওবাৰে তেজপুৰত উপস্থিত হৈ শোণিতপুৰ জিলাখনৰ কোভিড ১৯ পৰিস্থিতিৰ পৰ্যালোচনা কৰে ৷\nজিলাখনৰ তেজপুৰ আৰু ঢেকিয়াজুলিত শেহতীয়াকৈ বৃদ্ধি পোৱা ৰোগীৰ সংখ্যাৰ প্ৰতি লক্ষ্য ৰাখি মন্ত্ৰীগৰাকীয়ে প্ৰতি দিনে ২০০০ জনকৈ লোকৰ পৰীক্ষা কৰিবলৈ জিলা উপায়ুক্তক পৰামৰ্শ প্ৰদান কৰে।\nতেওঁ কয় যে ইয়াৰ দ্বাৰা যাতে স্থানীয় সংক্ৰমণৰ দ্বাৰা ক’ভিডত আক্ৰান্ত হোৱা প্ৰতিজন লোকক চিনাক্ত কৰিব পৰা যায় আৰু জিলাখনৰ গ্ৰামাঞ্চল সমূহত ক’ভিডৰ সংক্ৰমণৰ হোৱাৰ আগতেই পৰিস্থিতি নিয়ন্ত্ৰণলৈ আনিব পৰা যায় ৷\nআগন্তুক দিনত অধিক সংখ্যাত ক’ভিড ৰোগী চিনাক্ত হোৱাৰ সম্ভাৱনীয়তাৰ প্ৰতি লক্ষ্য ৰাখি সঠিকভাৱে ক’ভিড ৰোগীৰ চিকিৎসা ব্যৱস্থাপনা কৰিবলৈও তেওঁ পৰামৰ্শ প্ৰদান কৰে যাতে হাস্পতাল সমূহত জটিল সমস্যা দেখা দিয়া কভিড ৰোগীসকলক উপযুক্ত চিকিৎসা প্ৰদান কৰিব পৰা যায় ৷\nযদি কভিড আক্ৰান্ত কোনো লক্ষণবিহীন ৰোগীয়ে ঘৰত থাকি গৃহ পৃথকীকৰণৰ সুবিধা গ্ৰহণ কৰাৰ ইচ্ছা প্ৰকাশ কৰে তেনে ৰোগীক স্বাস্থ্য বিভাগে ইতিমধ্যে জাৰি কৰা গৃহ পৃথকীকৰণৰ নিয়মাৱলী মানি সুবিধা গ্ৰহণ কৰিবলৈ অনুমতি প্ৰদান কৰিবলৈ উপায়ুক্তগৰাকীক মন্ত্ৰী ডঃ শৰ্মাই নিৰ্দেশ দিয়ে ৷\nজিলাখনৰ তেজপুৰ আৰু ঢেকিয়াজুলিত ক’ভিড ৰোগীৰ সংখ্যা বৃদ্ধি পোৱাৰ পৰিপ্ৰক্ষিতত মন্ত্ৰীগৰাকীয়ে সভাত সকলো ব্যৱসায়িক প্ৰতিষ্ঠানৰ লগতে ঘৰে ঘৰে গৈ ক’ভিড পৰীক্ষা কৰিবলৈ স্বাস্থ্য বিভাগক নিৰ্দেশ দিয়ে তথা ক’ভিড ১৯ সংক্ৰমণ ৰোধ কৰাৰ স্বাৰ্থত ৰাইজ তথা ব্যৱসায়ীক সংস্থা সমূহৰ পূৰ্ণ সঁহাৰি কামনা কৰে ৷\nতেওঁ লগতে বিভিন্ন চৰকাৰী ক’ভিড কেয়াৰ চেন্টাৰ সমূহত থকা ৰোগীসকলক উন্নত মানৰ খাদ্য যোগান ধৰা, অন্য কোনো ৰোগত আক্ৰান্ত ক’ভিড ৰোগীৰ বিশেষভাৱে যত্ন লোৱাৰ ক্ষেত্ৰত জিলা প্ৰশাসনৰ লগতে স্বাস্থ্য বিভাগক যাৱতীয় ব্যৱস্থা গ্ৰহণৰ নিৰ্দেশ দিয়ে ৷\nসভাত জিলাখনত স্বাস্থ্য ক্ষেত্ৰৰ আন্তঃগাঁথনি উন্নয়নৰ বিষয়ে আলোচনা কৰাৰ উপৰিও ক’ভিড মহামাৰীৰ সৈতে যুঁজ দিবলৈ প্ৰয়োজন সাপেক্ষে স্বাস্থ্য কৰ্মী নিয়োগ কৰা হ’ব বুলিও মন্ত্ৰীগৰাকীয়ে জানিবলৈ দিয়ে ৷\nইয়াৰোপৰি, তেজপুৰ চিকিৎসা মহাবিদ্যালয়ত আই চি ইউ বিচনাৰ সংখ্যা ৩৬ লৈ বৃদ্ধি কৰাৰ লগতে তেজপুৰৰ পৰোৱাস্থিত ক’ভিড চিকিৎসালয়ত ১৫ বিচনাযুক্ত ICU ৰ সুবিধা অতি শীঘ্ৰে গঢ়ি তোলাৰ কথা মন্ত্ৰীগৰাকীয়ে উল্লেখ কৰে ৷\nসভাত অংশ লোৱাৰ আগতে মন্ত্ৰীগৰাকীয়ে টি এম চি এইচত স্থাপন কৰা ৰাজ্যখনৰ দ্বিতীয়টো প্লাজমা বেংক পৰিদৰ্শন কৰাৰ লগতে দুজন প্লাজমা দাতা কুশল নাথ আৰু প্ৰতাপ লিম্বুৰ সৈতে মত-বিনিময় কৰে আৰু তেওঁলোকক চৰকাৰৰ ফালৰ পৰা দিয়া প্ৰশংসা-পত্ৰও প্ৰদান কৰে।\nজিলা উপায়ুক্ত কাৰ্যালয়ৰ সভাসক্ষত আয়োজন হোৱা পৰ্যালোচনা সভাত তেজপুৰৰ সাংসদ পল্লৱ লোচন দাস, তেজপুৰ সমষ্টিৰ বিধায়ক বৃন্দাবন গোস্বামী, চতিয়া সমষ্টিৰ বিধায়ক পদ্ম হাজৰিকা, বৰছলা সমষ্টিৰ বিধায়ক গণেশ লিম্বু, শোণিতপুৰ জিলাৰ উপায়ুক্ত মানবেন্দ্ৰ প্ৰতাপ সিঙ, স্বাস্থ্য বিভাগৰ যুটীয়া সঞ্চালক ডাঃ জে. আহমেদৰ লগতে জিলা প্ৰশাসন আৰু স্বাস্থ্য বিভাগৰ উচ্চপদস্থ বিষয়াও উপস্থিত থাকে ৷\nসভাৰ আৰম্ভণিতে জিলা উপায়ুক্ত মানবেন্দ্ৰ প্ৰতাপ সিঙে জিলাখনত ক’ভিড হাস্পতাল, ক’ভিড কেয়াৰ চেন্টাৰ আদিত গঢ়ি তোলা সুবিধা সমূহৰ লগতে জিলাখনৰ চলি থকা ৰেপিড এণ্টিজেন টেষ্টিঙৰ সুবিধা আৰু ক’ভিড ৰোগীৰ চিকিৎসা ব্যৱস্থাপনাৰ বিষয়ে পাৱাৰপইন্ট প্ৰেজেন্টেশ্যন যোগে স্বাস্থ্য মন্ত্ৰগৰাকীক অৱগত কৰে ৷\nক’ৰ’নাৰ ভয়াৱহ সংক্ৰমণ : গুৱাহাটীত বন্ধ কৰা হ’ল বহুকেইখন বিদ্যালয়\nস্তব্ধ হোৱা নাই অসমত কৰ’নাৰ সংক্ৰমণ; আজি ৰাজ্যখনত পুনৰ ১৩৬৭গৰাকী লোক আক্ৰান্ত\nৰহস্য কি? নতুন চৰকাৰ গঠন নোহোৱাকৈয়েই বন বিভাগত বিষয়াক পদোন্নতিৰ জোৱাৰ! একাধিকক বদলি\nকৰ’নাৰ সংক্ৰমণ ৰোধ কৰিবলৈ এইবাৰ ১৮ বছৰৰ ওপৰৰ সকলোকে দিয়া হ’ব ভেকচিন


শিশুৰ ভেকছিন কেতিয়াৰ পৰা উপলব্ধ হ'ব?– News18 assam\nশিশুৰ বাবে ক'ভিড ভেকছিন কেতিয়া উপলব্ধ হ'ব? ১২-১৫ বছৰৰ কিশোৰ-কিশোৰীয়ে কেতিয়া ভেকছিন পাব?\nফাইজাৰ আৰু বায়োটেকে ইউৰোপীয় ইউনিয়নৰ ঔষধ নিয়ন্ত্ৰকসকলক ১২ ৰ পৰা ১৫ বছৰ বয়সৰ শিশুৰ বাবে কোম্পানীবোৰৰ ক'ৰোনা ভাইৰাছ ভেকছিন অনুমোদন কৰিবলৈ অনুৰোধ জনাইছে।\nLast Updated : April 30, 2021, 20:18 IST\nসকলো বয়সৰ লোক ক'ৰোনা ভাইৰাছৰ দ্বাৰা সংক্ৰমিত হৈ পৰিছে। বৰ্তমান এই মহামাৰীৰ সমাপ্তিৰ বাবে প্ৰস্তুত কৰা ভেকছিনবোৰ কেৱল প্ৰাপ্তবয়স্কসকলৰ বাবে। ফাইজাৰ আৰু বায়োটেকে ইউৰোপীয় ইউনিয়নৰ ঔষধ নিয়ন্ত্ৰকসকলক ১২ ৰ পৰা ১৫ বছৰ বয়সৰ শিশুৰ বাবে কোম্পানীবোৰৰ ক'ৰোনা ভাইৰাছ ভেকছিন অনুমোদন কৰিবলৈ অনুৰোধ জনাইছে। এই পদক্ষেপে ইউৰোপত যুৱ আৰু নিম্ন-বিপদাশংকাৰ জনসংখ্যাক ভেকছিনৰ প্ৰৱেশাধিকাৰ প্ৰদান কৰিব পাৰে।\nশুকুৰবাৰে দুয়োটা কোম্পানীয়ে জাৰি কৰা এক বিবৃতিত কোৱা হৈছে যে ইউৰোপীয় ঔষধ সংস্থালৈ তেওঁলোকৰ আবেদন ২,০০০ তকৈও অধিক কিশোৰৰ ওপৰত এক উন্নত অধ্যয়নৰ ওপৰত আধাৰিত। য'ত ভেকছিনটো সুৰক্ষিত আৰু কাৰ্যকৰী বুলি ধৰা পৰিছিল। শিশুসকলক আৰু দুবছৰৰ বাবে দীৰ্ঘম্যাদী সুৰক্ষাৰ বাবে নিৰীক্ষণ কৰা হ'ব।\nফাইজাৰ আৰু বায়োটেকে আগতে অনুৰোধ কৰিছিল যে আমেৰিকা যুক্তৰাষ্ট্ৰৰ খাদ্য আৰু ঔষধ প্ৰশাসনৰ সৈতে তেওঁলোকৰ জৰুৰীকালীন ব্যৱহাৰৰ অনুমতি ১২-১৫ বছৰ বয়সৰ শিশুলৈ সম্প্ৰসাৰিত কৰা হ'ব। ফাইজাৰ আৰু বায়োটেকৰ দ্বাৰা প্ৰস্তুত কৰা কোভিড-19 ভেকছিনটো যোৱা ডিচেম্বৰত ই.এম.এ.-ৰ দ্বাৰা ফ্লেগ কৰা প্ৰথম ভেকছিন আছিল যেতিয়া ইয়াক ইউৰোপীয় ইউনিয়নৰ ১৬ বছৰ আৰু অধিক আৰু ২৭ৰ দেশৰ লোকসকলক অনুজ্ঞাপত্ৰ দিয়া হৈছিল।\nকেৱল ফাইজাৰ আৰু বায়োটেক নহয়, আধা ডজনৰো অধিক কোম্পানীয়ে শিশুসকলৰ বাবে ক'ৰোনা ভাইৰাছ প্ৰতিৰোধ ভেকছিন মুকলি কৰাৰ প্ৰস্তুতি চলাই আছে। কোম্পানীবোৰে দাবী কৰে যে শীঘ্ৰেই ছয় মাহৰ শিশুৰ বাবে বজাৰত ক'ৰোনা ভেকছিনও উপলব্ধ হ'ব।\nFirst published: April 30, 2021, 20:18 IST\nChildCorona VaccineCovid 19


হোমোগ্ৰাফ - অসমীয়া ৱিকিপিডিয়া\nভেনচিত্ৰত হোমোগ্ৰাফ (হালধীয়া) আৰু সম্পৰ্কিত ভাষাগত ধাৰণাৰ মাজৰ সম্পৰ্ক দেখুওৱা হৈছে।\nহোমোগ্ৰাফ (ইংৰাজী: Homograph) এনে এটি শব্দ য’ত অন্য শব্দৰ দৰে একেই বৰ্ণ বা আখৰ নিহিত হৈ থাকে আৰু সেই একেটা শব্দই বেলেগ এটা অৰ্থ প্ৰকাশ কৰে। অৱশ্যে, কিছুমান অভিধানে শব্দবোৰৰ উচ্চাৰণ বেলেগ হ’ব লাগিব বুলি কয়। আনহাতে অক্সফৰ্ড ইংৰাজী অভিধানে এই শব্দবোৰ "পৃথক মূল"ৰ হ’ব লাগে বুলি কয়। ভেনচিত্ৰত, অক্সিফৰ্ড গাইড টু প্ৰেক্টিকেল লেক্সিকোগ্ৰাফীত থকা বিভিন্ন প্ৰকাৰৰ হোমোগ্ৰাফৰ তালিকা দিয়া হৈছে, যেনে ইংৰাজীত hit শব্দটোৱে ক্ৰিয়া হিচাপে strike, আৰু hit শব্দটোৱে বিশেষ্য হিচাপে blow -ক হোমোগ্ৰাফ বুজাইছে।\nশব্দৰ উচ্চাৰণ পৃথক হ’লে সেই শব্দবোৰক হেটেৰোনিম বুলি কোৱা হ’ব পাৰে। একেই বৰ্ণ বা আখৰ আৰু একেই উচ্চাৰণ থকা শব্দবোৰ (অৰ্থাৎ হোমোগ্ৰাফ আৰু সমধ্বনি দুয়োটা)-ক সমানাকাৰ বুলি গণ্য কৰা হয়। অৱশ্যে, সহজ অৰ্থত "সমানাকাৰ" শব্দটো একে লিখা বা উচ্চাৰণৰ শব্দৰ সৈতে প্ৰযোজ্য হ’ব পাৰে।\n↑ "One of two or more words that have the same spelling but differ in origin, meaning, and sometimes pronunciation, such as fair (pleasing in appearance) and fair (market) or wind (wĭnd) and wind (wīnd)". http://tfd.com/homograph.\n"https://as.wikipedia.org/w/index.php?title=হোমোগ্ৰাফ&oldid=273624"ৰ পৰা অনা হৈছে\nএই পৃষ্ঠাখন7মে' 2021 তাৰিখে ১০:৩০ বজাত অন্তিম সংশোধন কৰা হৈছিল।


Submitted by আৰম্ভণি on Sat, 07/20/2013 - 18:27\nধোঁৱা, চৌদিশে মাথো ধোঁৱা ।\nকাৰোবাৰ যদি সপোন দহিছে,\nকাৰোবাৰ জলিছে হৃদয় ।\nকোনোৱে যদি প্রেমত কান্দিছে,\nকোনোৱে স্বীকাৰ কৰিছে পৰাজয় ।\nএই ধোঁৱাৰ এতিয়া মোৰ নিচা হৈছে ।\nহইতু ধোঁৱাৰ মাজতে\nহৃদয়ে নিজৰ অস্তীত্ব বিচাৰি পাইছে ।\nধোঁৱাৰ প্রকৃত উৎস আজি নাই,\nসেইবাবে হইতু কৃত্তিম ধোঁৱাকে\nআজি ই আকোৱালি লৈছে ।\nমৰমৰ ৰৈ যোৱা ছাঁইখিনিও\nচকুলোৱে উতাই লৈ গৈছে,\nএতিয়া সেই খালি ঠাই\nচিগাৰেতৰ ছাঁইয়ে লৈছে ।\nধোঁৱা আৰু ছাঁইৰ মাজত\nজীৱনটি পুনৰ আগৰ দৰে হৈ পৰিছে ।\nRead more about ধোঁৱা --- উজ্জল শৰ্মা\nSubmitted by আৰম্ভণি on Thu, 07/18/2013 - 18:47\nসঁচা আৰু মিছা, কল্পনা আৰু বাস্তৱ,\nসঁচা আৰু মিছা যদি আপেক্ষিক শব্দমালা,\nকল্পনা আৰু বাস্তৱ কি ?\nকেতিয়াবা ভাবি চাবৰ মন যায় !\nবাস্তৱক আকোৱালি ল'লে কল্পনাই ভেম পাতে,\nকল্পনাৰ ৰঙীণ জগতত সোমালে,বাস্তৱে আঘাত পায় |\nকল্পনা বাৰু মানুহৰ মনৰ মাজত কাজিয়া নেকি ?\nনে বাস্তৱৰ ৰূঢ়তাৰ পৰা পলায়নৰ অপচেষ্টা |\nRead more about পলায়ন --- ৰিপুঞ্জয় শৰ্মা\nSubmitted by আৰম্ভণি on Thu, 07/18/2013 - 04:56\nপদূলিৰ আগেৰে তুমি বাট বুলিলে পদুলিৰ বকুল জোপা উলাহতে নাচি উঠে\nতোমাক দেখা পালে বকুল জোপাৰ সৈতে মই ও নাচি উঠো,\nতুমিতো নাজানা ছাগে।\nমোৰ হিয়া জিপাল কৰি বৈ আহে এজাক প্রেমৰ বৰষুণ ।\nমোৰ শৰীৰৰ শিৰাই শিৰাই ৰক্ত কণা বোৰে ও মাথো তোমাৰেই কথা কয় ।\nপ্রেমৰ পথাৰ খনত 'তুমি' নামৰ কঠিয়া কে ৰুইছো,\nতুমি জানা জানো ?\nভাল পাবা জানো মোক,\nমোৰ সৈতে প্রেমৰ বৰষুণ জাকত তিতি কঠিয়া ৰুবলৈ ৰুবনী হ'বা জানো ?\n...মই মাথো তোমাৰ উত্তৰৰ অপেক্ষাত ।।\nRead more about প্ৰেম নিবেদন ---- মিৰাজুল ৰাছিদ\nSubmitted by আৰম্ভণি on Tue, 07/16/2013 - 05:42\nদ্ধিধাগ্ৰস্ত এটি আবেলি ৷\nখালী চাহৰ কাপ\nহৃদয়ত অলেশ প্ৰশ্ন ৷\nউচিত – অনুচিতৰ খেল ৷\nপথচাৰিৰ চকুত কৌতুহল\nআৰু মনত হেজাৰ সংশয়\nগতানুগতিক এক জীৱন ৷\nএয়াটো মই বিচৰা নাই,\nবিচৰা নাই কাহাঁনিও ৷\nচকু চাট মাৰি যোৱা ৰঙীন পোহৰৰ\nমাজতো, হৃদয়খনি সোমাই আছে,\nছিদ্ৰহীন এক অন্ধকাৰ কোঠাত ৷\nপ্ৰতিবাদ কৰি উঠে কেতিয়াবা ৷\nকেঁচা তেজৰ চমকনি\nএতিয়াও বৈ আছে\nসিৰাই- উপসিৰাই ৷\nআদৰ্শৰ বাটেৰে যোৱাবোৰ জানো উন্মাদ ?\nঐশ্বৰ্য্যৰ পাহাৰ গঢ়াবোৰ\nRead more about আদৰ্শ (এক উন্মাদনা) --- হেমেন নাথ\nSubmitted by আৰম্ভণি on Sun, 07/14/2013 - 04:40\nতুমি ছাগে এইকেইদিন মোক লৈ অভিমানত ডুব গৈ আছা নহয়..?\nমই বৰ অসহায় অ পাহি ,\nতুমি জানাই দেখুন আমাৰ ইয়াত এতিয়া বাৰিষা ,\nবাৰিষাৰ ডাৱৰবোৰে সন্ধিয়াৰ জোন- তৰাবোৰ ঢাকি ৰাখিছে,\nতুমি মাথো জোন-তৰাৰে ভৰা জোনাকী নিশাবোৰত'হে জিলিকি থাকা , সেয়েহে তোমাক অমানিশাৰে ভৰা আকাশত বিছাৰি পোৱা নাই। কিয় তুমি সিপাৰৰ ডাৱৰ\nনেউচি মোৰ বাবেই মোৰ ওচৰলৈ আহিব নোৱাৰা নেকি? তুমি ঠিকেই কৈছিলা '"ম্রিন্ময় মই তোমাক এৰি সেই সিপাৰৰ জোন-তৰাৰ দেশলৈ যামগৈ "মই তোমাৰ\nকথাষাৰ শুনাৰ লগে লগে তোমাৰ আগতেই পেট বিষাই যোৱাকৈ হাঁহিছিলো।পিছে তুমি গমেই নাপালা মই সেইদিনা মূৰৰ গাৰু সেমেকি\nRead more about হেই পাহি ---- সত্যজিত কাকতি\nSubmitted by আৰম্ভণি on Thu, 07/11/2013 - 11:00\nবৰষুনজাক চিপ-চিপকৈ সৰিছে ,\nস্মৃতিৰ ঠুনুকা কণিকা হৈ ,\nডাৱৰৰ মাজে মাজে\nতোমাৰ ভ্রাম্যমান প্রতিছ্ববি ।\nআজি মই সচাঁকৈয়ে বিলীন হৈ\nনিজকে হেৰুৱাই পেলাইছো\nআৱেগৰ ৰহস্যতাৰ মাজত ।\nআকাশত পাহৰি গৈছো\nনিজৰেই বাস্তৱৰ খোলা অস্তিত্ব।।\nই-মেইল :: kakotisatyajit@yahoo.com\nRead more about মন --- সত্যজিত কাকতি\nSubmitted by আৰম্ভণি on Tue, 07/09/2013 - 11:26\nতোমাৰ অপেক্ষাত মই ৰৈ আছো, নিজম এই ৰাতি\nপৃথিৱী গভীৰ নিন্দ্ৰাত,\nমই ৰৈ আছো উজাগৰে মাথো তোমাৰ বাবে ৷\nবাঁহীত সুৰ দি জোনবাইক জোকাব নাজানো মই,\nতুমি অহা …. একেলগে জোনবাইৰ দেশত ফুৰিম,\nসপোঁন বোৰক গছকি\nমই অপেক্ষাত তোমাৰ ৷\nRead more about তোমাৰ অপেক্ষাত --- মিৰাজুল ৰাছিদ\nSubmitted by আৰম্ভণি on Mon, 07/08/2013 - 04:54\nকাৰোৱাক ভাল পালেহে বুজিবা,\nভালপোৱাত কিনো থাকে ?\nমাত্ৰ তিনিটা শব্দই জীৱনতোত..\nবহুতো উৎসা যছে ।\nভালপোৱা যাছিবলৈ এজনি ৰাধিকা লাগে\nৰাধিকা নহলে কাৰ ভালপোৱা,\nকোনেনো স্বিকাৰ কৰে ?\nদুখক দুখ নুবুলি আগুৱাই যাবলৈ,\nসকলোকে সহায় কৰে ।\nইজনে সিঁজনক বুজিব নোৱাৰিলে,\nভালপোৱা জানো থাকে ।\nসাৱতি ৰাখিবা নিজ ভালপোৱা,\nঅতি সচেতন ভাগে ।\nসাজিব পাৰিবলৈ নিজ জীৱনক,\nঅতি সুখময় ভাৱে ।।\nশ্ৰী মনোজ বড়ো\nই-মেইল :: papuliker@gmail.com\nRead more about ভালপোৱা ---- শ্ৰী মনোজ বড়ো\nSubmitted by আৰম্ভণি on Thu, 07/04/2013 - 05:58\nআমি বাৰু জাগৃত নিদ্ৰাত মগ্ন হৈ পৰা নাইনে\nভাল বোৰক বেয়া আৰু বেয়া বোৰক ভাল দেখিবলৈ লৈছো\nসচা বোৰক মিছা আৰু মিছা বোৰক সচা ভাবিবলৈ লৈছো\nআপোনজনক পৰ আৰু পৰ জনক আপোন মানিছো\nমানুহৰ ভেশ ধৰি দানৱৰ কৰ্মৰে ৰঞ্জিত হৈ পৰিছো\nআমি বোৰ বাৰু খেলিমেলি হৈ পৰিছো নেকি\nমাথো সন্মানিয় উপাধি বোৰ লৈ অশিক্ষিত হৈ পৰিছো নেকি\nসমাজ খনৰ প্ৰতিযে দায়িত্ত্ব আছে পাহৰি পেলাইছো নেকি\nদলিয়াই পেলাইছো নেকি একতাৰ এনাজৰি বোৰ\nমোহাৰি পেলাইছো নেকি ভাতৃত্ব বোধৰ মৰম বোৰ\nRead more about উপলব্ধি ---- সত্যম কুমাৰ\nSubmitted by আৰম্ভণি on Wed, 07/03/2013 - 10:17\nএতিয়াও মই নাজানো\nমানৱ হৃদয়ৰ কোনটো চেতনাৰ পৰা\nশব্দ সম্ভাৰ নিগৰী আহিলে কবিতাৰ উদ্ভৱ হয় ।\nব্যৱহাৰিক জীৱনৰ শব্দবোৰ\nআচলতে কবিতা নহয় ।\nকাৰোবাৰ লগত বার্তালাপ কৰাটোও কবিতা নহয় ।\nতেন্তে কোন শব্দ সম্ভাৰবোৰ কবিতা ?\nমানুহৰ হঁহা কন্দাবোৰটো কবিতা হবই নোৱাৰে !\nকাৰোবাক খং কৰাটোযে মুঠেই নহয় !\nতেনে কোনবোৰ হাতৰ আকবাক বোৰ কবিতা ?\nহৃদয়ৰ প্রবিত্র কোনৰ\nশৃঙ্খলাবদ্ধ বিয়াগোম অর্থপূর্ণ\nশব্দ সমুহ কবিতা নেকী ?\nপ্রেমত মোহাছন্ন হৈ\nঅজানিতে উলাই অহা\nআৱেগিক ছন্দবদ্ধ শব্দবোৰ কবিতা নেকী ?\nRead more about কবিতা আৰু মই --- শ্ৰী বিজয় পাংগিং\nSubmitted by আৰম্ভণি on Wed, 07/03/2013 - 05:50\nসময়বোৰ কিমান নিষ্ঠুৰ হ’ব পাৰে\nযি এবাৰলৈও ভাবি নাচায়\nযি এবাৰলৈও ঘুৰি নাচায়\nমাথো নিজৰ মতে, স্বাৰ্থপৰ ভাবে দি যাব খোজে\nদূখ আৰু দূখ ৷\nনিমিষতে ভাঙি পালাব পাৰে\nনিমিষতে উৰুৱাই নিব পাৰে\nহাজাৰ দিনৰ কষ্ঠৰে গঢ়া\nসময় তুমি বাৰু কিয় এনেকুৱা\nমাথো তোমাৰ বাবেই সহস্ৰ জনৰ হৃদয়ত\nভাহি থাকে আৰ্তনাদৰ কৰুন সুৰ\nসহস্ৰ জনৰ চকুৰে নিগৰাই চকুলোবোৰ ৷\nসময় তুমি বৰ নিলাজ, বৰ স্বাৰ্থপৰ\nতুমি এবাৰো কিয় ভাবি নুচোৱা\nতুমি বাৰু এবাৰ কিয় ঘুৰি নুচোৱা\nRead more about সময় --- সত্যম কুমাৰ\nSubmitted by আৰম্ভণি on Tue, 07/02/2013 - 05:24\nতুমি যেন সেই মহান প্ৰেম কাহানি বোৰ,অপমানিত কৰিলা\nতুমি যে অন্তৰ বিহীন হয়তো, তাকেই প্ৰমান কৰিলা\nহয় তুমি সুখী হ’ব বিচৰা, নিৰন্তৰ সুখী হোৱা\nকিন্তু নিজৰ সুখ বুটলোতে আনক দূখ দিয়া কিয়\nতোমাৰ স্বাৰ্থ-পৰতাক মোৰ ঘিন লাগে, ঘিন লাগে\nমোৰ তোমাৰ শুভ্ৰ চৰ্মৰ তলত লোকাই থকা মলিন অন্তৰ খন\nতোমাৰ অৰ্থ বাসনাৰে কদৰ্যিত অন্তৰ খন, হয়তো\nমোৰ পবিত্ৰ প্ৰেমৰ অশ্ৰুৰ ধাৰাৰেও ধুৱাব নোৱাৰিলে\nউটুৱাব নোৱাৰিলো তোমাৰ প্ৰাণত নিমজ্জিত কৃত্ৰিমতাৰ জ্বৰ\nএবাৰো সিদ্ধান্তত উপনিত কৰাব নোৱাৰিলে কোন আপোন পৰ\nRead more about কিয় --- সত্যম কুমাৰ\nSubmitted by আৰম্ভণি on Tue, 07/02/2013 - 04:13\nকেতিয়াবা সকলো হেৰাই জাব পাৰে …\nআতৰি জাব পাৰে আপোন জন নিচেই কাষৰ পৰা\nচপৰা চপৰে খহিব পাৰে হৃদয়ৰ মাটি,\nকতাব লগা হ’ব পাৰে কত উজাগৰি ৰাতি\nহেৰালে হেৰাব দিয়া, তুমি নেহেৰাবা…\nপাহৰিলে পাহৰিব দিয়া, তুমি নেপাহৰিবা…\nখহিলে খহিব দিয়া, সজিব ৰাখিবা তোমাৰ হিয়া\nহয়তো এইয়াই জীৱন…\nজীয়াই থাকিব বিচাৰিলে, অভাৱৰ পিতনিত ককবকাব লাগে\nআৰু মৰিব খোজিলেও দায়িত্ত্বৰ পাশাত আৱদ্ধ হ’ব লাগে\nSatyam Kumar Sahu, B.Sc, MBA\nRead more about জীৱন --- সত্যম কুমাৰ\nSubmitted by আৰম্ভণি on Sat, 06/29/2013 - 18:38\nএটি কাচৰ ঘৰ ভঙাৰ\nদেখিছে নে কোনোবাই\nফাগুনৰ পাচুৱাই কি\nকাহানি ও নেদেখে\nঘৰটি যে সোজা হৈছিল\nঘৰটি ভঙাৰ লগে\nইয়াৰ প্ৰতিতো টুকুৰাৰ\nবৈ আহে দুই নয়নৰে\nঘৰ ভঙাৰ ঝোন\nঘৰতো ভঙাৰ কোনো\nRead more about ঝোন.... ঝোন....কাচৰ ঘৰ ভাঙিছে --- চম্পা দাস\nSubmitted by আৰম্ভণি on Fri, 06/28/2013 - 08:45\nকোলাহলে যেতিয়া চাৰিওকাষ আৱৰি ধৰে,\nবতাহবোৰ যেতিয়া গধুৰ হয়,\nআকাশলৈ উৰা মৰাৰ হেঁপাহ জাগে....\nবন্ধকোঠাৰ শূণ্যতাই যেতিয়া মন উদাসীন কৰে ,\nমন অশান্ত হয়,\nসকলো থাকিও যেতিয়া কিৱা এটা নথকাৰ ভাৱ অনুভৱ হয়,\nমনক ব্যাকুলতাই গ্ৰাস কৰে,\nসভ্য সমাজৰ অসভ্য আচৰণে যেতিয়া মন ভাৰাক্ৰান্ত কৰে,\nশিক্ষাৰ মূল্য যেতিয়া হেৰাই যায়,\nমানুহ যেতিয়া জন্তুলৈ ৰূপান্তৰ হয়,\nমানৱিয়তাৰ যেতিয়া চিতা জ্বলে,\nRead more about হেঁপাহ --- ৰিপুঞ্জয় শৰ্মা\nSubmitted by আৰম্ভণি on Tue, 06/25/2013 - 12:03\nতোমাক বিদায় জনালো\nএতিয়া অনায়াসে এৰাই চলিব পাৰো\nআৰু কাহানিও পাৰ নকৰো\nতোমাৰ নামত উজাগৰী নিশা\nপাঠ নকৰো কাহানিও\nপ্ৰেমৰ বিষাদময় প্ৰস্তাবনা\nসময় সলনি হয় ঠিকেই\nভালপোৱাও সলনি হয়...\nRead more about তোমাক বিদায় জনালো --- কুমুদ কলিতা\nSubmitted by আৰম্ভণি on Tue, 06/25/2013 - 11:38\nমোৰ পিতাই মাটিৰ মানুহ...\nনাঙলৰ ফালত দেখে সপোন..\nশৰীৰৰ শিৰাই শিৰাই\nলুকাই থাকে কেচাঁ মাটিৰ গোন্ধ....\nবাৰিষাৰ বৰষুণ পিতাইৰ আজন্ম\nপথাৰৰ সেন্দুৰীয়া আলিত, সৰ্পিল গতিত বৈ যায় শৰীৰৰ কেচাঁ\nযুগ সলনি হর...\nসময়ে সুতিঁ সলাব কিন্ত পিতাই একে\nইমেইল :: manusarmah@gmail.com\nRead more about মোৰ পিতাই --- দেৱাশিস শৰ্মা\nSubmitted by আৰম্ভণি on Sun, 06/23/2013 - 07:14\nসূৰ্যাস্ত চোৱাৰ কথা আছিল এদিন তোমাৰ সতে,\nঅছিল তোমাৰ সতে চৰাই হৈ উৰাৰ কথা,\nপখিলা ধৰি খুব ভাল পাইছিলা তুমি,\nঅছিল তোমাৰ সতে পখিলা ধৰাৰ কথা,\nনৈ পাৰত বহি গুন গুনোৱাৰ কথা আছিল জুবিন গাৰ্গৰ\n" কাজল কাজল দুচকুতে এসাগৰ মৰম আছে কাৰ বাবে,"\nবহু কথাই আছিল জানা জুন তোমাৰ সতে, ,\nআজি দেখোন তুমিয়ে মোৰ সোৱৰণী হলা\nRead more about সপোন --- কুমুদ কলিতা\nমুঠ পঢ়ুৱৈ সংখ্যা:2,144


Ridol in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Ridol ar byavahar, ppali, parshwakriya, upkaar, kriya-pratikriya aaru satarkatabani\nRidol की जानकारी\nRidol ৰ লাভ আৰু ব্যৱহাৰসমূহ- Ridol Benefits & Uses in Assamese- Ridol ar laabh aaru byavaharsamuh\nRidol ৰ পালি আৰু সেয়া কেনেদৰে ল'ব- Ridol Dosage & How to Take in Assamese - Ridol ar paali aaru xeya kenedore lobo\nRidol ৰ পাৰ্শ্চক্ৰিয়াসমূহ- Ridol Side Effects in Assamese- Ridol ar parshwakriyasamuh\nRidol সংক্ৰান্ত সতৰ্কতাবাণীসমূহ- Ridol Related Warnings in Assamese- Ridol xonkranta xatarkatabanisamuh\nঅইন দৰৱৰ সৈতে Ridolৰ গুৰুতৰ ক্ৰিয়া-প্ৰতিক্ৰিয়া- Severe Interaction of Ridol with Other Drugs in Assamese- Oinor xoite Ridol ar gurutor kriya-pratikriya\nRidol মতভেদসমূহ- Ridol Contraindications in Assamese- Ridol nishedhsamuh\nRidol ৰ বিষয়ে সততে সোধা প্ৰশ্নসমূহ- Frequently asked Questions about Ridol in Assamese- Ridol ar bikhoye satate xodha prashnasamuh\nখাদ্য আৰু মদৰ সৈতে Ridol ক্ৰিয়া-প্ৰতিক্ৰিয়া- Ridol Interactions with Food and Alcohol in Assamese- khadya aaru modor xoite Ridol kriya-pratikriya\nRidol ৰ লাভ আৰু ব্যৱহাৰসমূহ - Ridol Benefits & Uses in Assamese - Ridol ar laabh aaru byavaharsamuh\nRidol তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nRidol ৰ পালি আৰু সেয়া কেনেদৰে ল'ব - Ridol Dosage & How to Take in Assamese - Ridol ar paali aaru xeya kenedore lobo\nRidol-ৰ উপাদানসমূহ - Ridol Active Ingredients in Assamese - Ridol-ar upadaansamuh\nRidol ৰ পাৰ্শ্চক্ৰিয়াসমূহ - Ridol Side Effects in Assamese - Ridol ar parshwakriyasamuh\nগৱেষণাৰ ভিত্তিত, Ridol ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nRidol সংক্ৰান্ত সতৰ্কতাবাণীসমূহ - Ridol Related Warnings in Assamese - Ridol xonkranta xatarkatabanisamuh\nRidol-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nगर्भवती महिलांमधील Ridol चे दुष्परिणाम अतिशय सौम्य आहेत.\nRidol-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nবৃক্কত Ridol কি প্ৰভাৱ দেখা গৈছে?\nRidol चा मूत्रपिंडावर सौम्य दुष्परिणाम होऊ शकतो. बहुतेक लोकांना मूत्रपिंड वर कोणतेही दुष्परिणाम जाणवणार नाहीत.\nযকৃতত Ridol কি প্ৰভাৱ দেখা গৈছে?\nহৃদযন্ত্ৰৰ ক্ষেত্ৰত Ridol ৰ কি প্ৰভাৱ দেখা গৈছে?\nঅইন দৰৱৰ সৈতে Ridolৰ গুৰুতৰ ক্ৰিয়া-প্ৰতিক্ৰিয়া - Severe Interaction of Ridol with Other Drugs in Assamese - Oinor xoite Ridol ar gurutor kriya-pratikriya\nRidol তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nRidol মতভেদসমূহ - Ridol Contraindications in Assamese - Ridol nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Ridol লোৱা অনুচিত যাতে -\nRidol ৰ বিষয়ে সততে সোধা প্ৰশ্নসমূহ - Frequently asked Questions about Ridol in Assamese - Ridol ar bikhoye satate xodha prashnasamuh\nএই Ridol-এ অভ্য়াস বা নিচাৰ সৃষ্টি কৰে নেকি?\nनाही, Ridol सवय लावणारे आहे याचा कोणताही पुरावा नाही आहे.\nRidol घेतल्यानंतर, तुम्हाला पेंगुळलेले वाटू शकेल. त्यामुळे ही कार्ये करणे सुरक्षित नसेल.\nहोय, परंतु Ridol केवळ वैद्यकीय सल्ल्यानंतरच घ्या.\nनाही, Ridol कोणत्याही मानसिक विकारावर उपचार करू शकत नाही.\nখাদ্য আৰু মদৰ সৈতে Ridol ক্ৰিয়া-প্ৰতিক্ৰিয়া - Ridol Interactions with Food and Alcohol in Assamese - khadya aaru modor xoite Ridol kriya-pratikriya\nখাদ্য আৰু Ridolৰ ক্ৰিয়া-প্ৰতিক্ৰিয়া\nसंशोधनाच्या अभावी, आहाराबरोबर Ridol घेतल्याने होणाऱ्या परिणामांविषयी काही सांगता येत नाही.\nমদ আৰু Ridolৰ মাজৰ প্ৰতিক্ৰিয়া\nRidol ৰ অনুকল্প - Substitutes for Ridol in Assamese\nআপুনি বা আপোনাৰ পৰিয়ালৰ কোনোবাই Ridol লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Ridol ব্যৱহাৰ কৰিছিল নেকি?\nআপুনি কিমান পৰিমাণে Ridol সেৱন কৰিছিল?\nআপুনি Ridol ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Ridol সেৱন কৰে?


Rukmini Haran Kavya মহাপুৰুষ শ্ৰীশ্ৰীশংকৰদেৱ বিৰচিত ৰুক্মিণী হৰণ কাব্য সম্পাদক : ড° নাৰায়ণ দাস প্ৰকাশক : বীণা লাইব্ৰেৰী - SCIENTIA BOOK SHOP\nHome / Assamese Book Publications অসমীয়া কিতাপ প্ৰকাশন / Bina Library / Rukmini Haran Kavya মহাপুৰুষ শ্ৰীশ্ৰীশংকৰদেৱ বিৰচিত ৰুক্মিণী হৰণ কাব্য সম্পাদক : ড° নাৰায়ণ দাস প্ৰকাশক : বীণা লাইব্ৰেৰীâ€¹Return to Previous Page\nProduct code: 3918 Category: Bina Library\nমহাপুৰুষ শ্ৰীশ্ৰীশংকৰদেৱ বিৰচিত\nসম্পাদক : ড° নাৰায়ণ দাস\nদ্বিতীয় প্ৰকাশ : 2012\nRegular Price Rs. 70 Sale Price Rs. 63\nRukmini Haran Kavya মহাপুৰুষ শ্ৰীশ্ৰীশংকৰদেৱ বিৰচিত ৰুক্মিণী হৰণ কাব্য সম্পাদক : ড° নাৰায়ণ দাস প্ৰকাশক : বীণা লাইব্ৰেৰী quantity\nTag: Rukmini Haran Kavya\nRukmini Haran Kavya : An old Assamese poetical work written by Mahapurusa Sri Sri Sankaradeva\n2nd Edition : 2012


নতুন জনমত আৰু নতুন গণতন্ত্ৰ | ChandubiNews\nHomeARTICLEনতুন জনমত আৰু নতুন গণতন্ত্ৰ\nনতুন জনমত আৰু নতুন গণতন্ত্ৰ\nপ্ৰকাশিত তাৰিখঃ ১৪ ফেব্ৰুৱাৰী, ২০২২\n১৯৫৩ চন, গণৰাজ্য হোৱা তিনি বছৰ, স্বাধীন হোৱা ছবছৰ। জাতিৰ পিতাজনৰ হত্যাকাণ্ডৰ পাঁচ বছৰ। পোহৰ–এন্ধাৰে আৱৰা এখন দেশত প্ৰধানমন্ত্ৰী নেহেৰুৰ ঘোষণা– মই জিৰণি নলম সেই দিনলৈ যিদিনালৈ মোৰ দেশৰ সকলো মানুহ– পুৰুষ, মহিলা আৰু শিশুৱে জীয়াই থকাৰ এক নিম্নতম মানদণ্ড নেপায়– I shall not rest content unless every man, woman and child in the country hasafair deal and hasaminimum standard of living। আজি নেহেৰু আমাৰ মাজত নাই– স্বাধীনতা অনা দলটোও বিলুপ্ত। আশাভংগ হৈ সদস্যসকলৰ বেলেগ দলত যোগদান। দেশখনৰ ৰাজনৈতিক, অৰ্থনৈতিক বাতাবৰণ নতুন যদিও সাংস্কৃতিক–শৈক্ষিক দিশত কিছু পৰিমাণগত পৰিৱৰ্তন হ’লেও গুণগত ৰূপান্তৰ সামান্য, নেহেৰুৰ আশা আজিও মৰিচিকা।\nস্বাধীন ভাৰতখনক এখন বিজ্ঞানসন্মত, সু–সাংস্কৃতিক চেতনাসম্পন্ন প্ৰগতিশীল ভাৱধাৰাৰ দেশ আৰু সুস্থ জাতি গঠনৰ অনুশীলনৰ দ্বাৰা এক উন্নত মানসম্পন্ন ৰাষ্ট্ৰ গঠনৰ যি সপোন তাৰ বাধা কি ১৯৪৭ চনৰ ক্ষমতা হস্তান্তৰৰ Transfer of Power অপূৰ্ণতা? এণ্ট’নিঅ’ গ্ৰামশ্চিৰ মতে ১৯৪৭ চনৰ ঘটনাৱলী কি Passive Revolution– নিষ্ক্ৰিয় বিপ্লৱ আছিল নেকি যাৰ ফলত সমগ্ৰ জাতিবোৰ টোপনিৰ বেমাৰত– Sleeping Sickness– ভূগিব ধৰিলে? নেহেৰু নিজেও এই জাতিগঠনৰ অপূৰ্ণতা আৰু সংবিধানৰ প্ৰতিশ্ৰুতিবোৰ সাকাৰ ৰূপ নোলোৱাৰ কথা শেষ জীৱনত উপলব্ধি কৰিছিল। এই কথাখিনিৰ পূৰ্ণতাৰ বাবে আজি স্বাধীনতাৰ পঁয়সত্তৰ বছৰৰ পিছৰ পৰা আৰু সৱল আৰু দৃঢ়তাৰে আগবাঢ়িব লাগিব।\nআমাৰ মূল ব্যাধি আৰু সকলো ব্যাধিৰে মূল আছিল দেশৰ মানৱ সম্পদক বিকশাই তুলিবলৈ উপযুক্ত শিক্ষাৰ কাৰ্যসূচী গ্ৰহণ নকৰা, নাৰী শক্তিক বিকশিত কৰাৰ সলনি দ্ৰৌপদী আৰু গান্ধাৰী কৰি ৰখা আৰু শিশুবোৰৰ পূৰ্ণাংগ বিকাশৰ বাবে ফুলনি–বাগিছা তৈয়াৰ নকৰা।\nদেশখনৰ প্ৰধান চালিকা শক্তি হৈছে ধৰ্ম আৰু এই ধৰ্মক প্ৰতিগৰাকী মানুহৰ ভিতৰৰ দেৱত্ব– ভালত্বৰ পূৰ্ণ প্ৰকাশৰ কাৰ্যসূচী নোলোৱা বাবে ই পংগু হৈ থাকি গ’ল। স্বামী বিবেকানন্দৰ মতে– Buddism is the logical conclusion of Hinduism– সনাতন চিন্তাধাৰাৰ যুক্তিপূৰ্ণ সিদ্ধান্ত য’ত জ্ঞানৰ বিকাশৰ আৰু সংঘৱদ্ধ জীৱন হ’ব মানুহৰ মুল নীতি। হিংসা, মৰা–কটাৰ বিপৰীতে।\nপণ্ডিত জৱৰলাল নেহেৰুৱে বিচাৰিছিল Unity in diversity– বহুত্ববাদৰ ঠাইত, বৈচিত্ৰ্যৰ ঠাইত একতা। বৈচিত্ৰ্যবোৰ দেশত থাকি গ’ল আৰু ইয়াক গলাই–পগাই এক কৰাৰ চেষ্টাত খুঁত থাকি গ’ল। সেয়ে আমি বিচাৰিব লাগিব diversity in unity– বৈচিত্ৰ্যবোৰ থাকিব– তাক বিকশাই তোলা হ’ব আৰু এই বৈচিত্ৰ্যবোৰে নতুন ঐক্য গঢ়িব লাগিব।\nমহাচীনক ঐক্যৱদ্ধ কৰি ৰাখিবলৈ মাও–চে–তুঙে কৈছিল– শতপুষ্প বিকশিত হওক– শত শত নতুন ধ্যান ধাৰণাৰ মাজত তীব্ৰ প্ৰতিদ্বন্দিতা হওক– সমাজখনক আগবঢ়াই নিবলৈ– Let hundreds of flowers bloom– let hundreds of ideas contradict against each other to take the society forward। যিহেতু অতীত মানে সোণ নহয়– Old is not gold কিন্তু– weed through the past and let ancients server the new– অতীতৰ মহানখিনিয়ে নতুনক সেৱা কৰক।\nসেয়ে আমি অসমক আগুৱাই নিবলৈ শংকৰ–মাধৱৰ সৃষ্টিৰাজিক পুনৰ অধ্যয়ন কৰি সমাজখনক নতুন ধৰণে বুজিবলৈ আহ্বান জনাও, বিশ্বৰ প্ৰথম বিশ্ববিদ্যালয় নালান্দাৰ শিক্ষাৰে ভাৰতবাসীক শিক্ষিত কৰি বিশ্বৰ নৱজাগৰণৰ বাবে এক দীৰ্ঘম্যাদী কাৰ্যসূচী প্ৰস্তুত কৰি ভাৰতবৰ্ষৰ ডা–ডাঙৰীয়া সকলে প্ৰচেষ্টা হাতত ল’ব লাগিব।\nআজি দেশৰ ৰাজনীতি–অৰ্থনীতি–সংস্কৃতি কি ৰূপত আছে সি ডাঙৰ কথা নহয়, কি হোৱা উচিত তাকহে ঠিক কৰিব লাগিব। দেশত জনগণৰ মত কি ৰূপত আছে আৰু তাক কি ৰূপ দিম সেই দায়িত্ব আমাৰ সকলোৰে।\nস্বামী বিবেকানন্দৰ মতে– Each soul is potentially divine– প্ৰতিটো আত্মাৰ গাত দেৱত্ব আছে। এই দেৱত্বৰ বিকাশৰ বাবে আমাক কাৰ্যসূচী লাগিব। পাৰ হৈ যোৱা সময়ৰ মহানতাৰ পৰা নতুন দিনৰ বাবে আঁচনি ল’ব লাগিব। আমাৰ মুক্তিযোদ্ধাসকলৰ অসম্পূৰ্ণ বিপ্লৱ সম্পূৰ্ণ কৰিব লাগিব। সামাজিক– সাংস্কৃতিক আৰু নতুন গণতন্ত্ৰ গঢ়াৰ ৰাজনৈতিক বিপ্লৱৰ সহায়ত।\nPrevious articleসাহিত্য মঞ্চৰ প্ৰতিষ্ঠা দিৱস\nNext articleঐতিহ্যমণ্ডিত জটিয়া সত্ৰত দৌল উৎসৱ পালন


ফাগুনৰ এটা সন্ধিয়া (অনিতা গগৈ) - সাহিত্য ডট অৰ্গ\nফাগুনৰ এটা সন্ধিয়া (অনিতা গগৈ)\nফাগুনৰ মুনিচুনি বেলা৷ ধোঁৱা ধোঁৱা ছায়া ছবি আঁকি আকাশৰ পৰা পৃথিৱীলৈ সন্ধ্যাৰ আচ্ছাদন৷ বিশেষ কাম নথকাত বাৰাণ্ডাতে বহি আছোঁ৷\nজাৰত কঁপি কঁপি, আগফালৰ চৌহদৰ কাঠৰ গেট খুলি এটা চুৱেটাৰ সোমাই আহিল৷ হয়তো এসময়ত চুৱেটাৰটো নতুন আছিল, পিন্ধোতাজনক প্রদান কৰিছিল জাৰৰ দিনৰ উমাল আদৰ৷ দিছিল নিশ্চিত নিৰাপত্তা, শীতৰ প্ৰচণ্ড নিৰ্মমতাৰ বিপৰীতে৷ গাঁথনি সুন্দৰ৷ ৰংটো কিছু মলিন৷ হয়তো এসময়ত ই সুন্দৰ হাতী-দাঁতৰ ৰঙৰ এটা উমাল চুৱেটাৰ আছিল৷ মসৃণ সুন্দৰ ডিজাইন, পটু গোঁঠনিৰে, সুন্দৰ ৰুচিশীলতাৰ পৰিচয় পৰিস্ফুট এটা হাফ চুৱেটাৰ৷\nচুৱেটাৰটোক ক’লো- ‘বহা সেই তাতে৷ ঠাণ্ডা পৰিছে৷ তোমাৰ বাবে একাপ গৰম চাহ বা কফি কৰি আনো৷’\nচুৱেটাৰটোৰ হকা-বধা নুশুনি পোনেই সোমাই গ’লো৷ একাপ কফি আৰু এখন প্লেটত এটা অমলেট, বিস্কুট আৰু কিছু খোৱাবস্তুৰে সজাই লৈ ওলাই আহি দেখোঁ যে, চুৱেটাৰটো বহি থকা নাই, গুচি গ’ল৷ মাথোঁ কিবা এটা সুঘ্ৰাণ বতাহত ভাঁহি আছে৷ যিটো গোন্ধে মোক আকোৱালি ধৰি লৈ গ’ল সেই দিনবোৰলৈ৷তেতিয়া দিনবোৰ ৰঙীন আছিল৷ বতাহৰ নাম পচোৱা আছিল৷ আকাশৰ নাম আছিল ফাগুন৷ মই শিকিছিলোঁ নতুনকৈ পৃথিৱীখন চাবলৈ৷ পলৰীয়া মেঘবোৰৰ ফাঁকে ফাঁকে উৰা মোৰ অনবৰতে সংগী হৈ ৰৈছিল এটা পলাশৰঙী গান৷ এজনী ষোড়শীয়ে যিমান ভাল পায় জীৱনটো, ভাল পাইছিলোঁ সিমান ময়ো৷ বতাহত উৰুৱাই নীলা দুপাত্তা, বতাহৰ গতিৰে দিগন্ত প্রয়াসী মন উৰিছিল অসীমলৈ৷ অনবৰতে, কাৰণে অকাৰণে হাঁহিছিলো৷ সৰু সৰু কথাতেই ওফোন্দ পাতিছিলো৷ ভাল লাগিছিল পৃথিৱী, আকাশ, নৈ সকলো৷\nঠিক এনে এটা দিনতেই আবেলি আমাৰ ঘৰলৈ আহিছিল মলয়া পেহী৷\nপেহী দেউতাৰ দূৰ সম্পৰ্কৰ ভনী৷ সংগীত বিদ্যালয়ৰ পৰা ঢপলিয়াই আহি ঘৰ সোমোৱা মই ৰৈ গৈছিলোঁ, পেহী আৰু দেউতাৰ কথোপকথন শুনি\n: দাদা, হ’ল বুলিনো তুমি আৰু কিমান বহন কৰিবা বোজা? এটা বেনামী সম্পৰ্কৰ?\n: মলয়া, তোক মই আগতেও কৈছোঁ, এনে কথা মোৰ অসহ্য৷পংখী মোৰ ছোৱালী৷ তাইক মোৰ নাম দিছোঁ৷ তাই মোৰ সন্তান নহ’ব পাৰে৷ কিন্তু নীলাক্ষী মোৰ প্রেম আছিল৷ তাইৰ ভালপোৱাক মই অপমান কৰিব নোৱাৰো৷\nদেউতাৰ চেপা অথচ উষ্মাভৰা কন্ঠত কঁপি উঠিছিলোঁ মই৷ মই পংখী৷ মই, মই দেউতাৰ নিজৰ সন্তান নহয়! সেইদিনা নিশা মোৰ টোপনি অহা নাছিল৷ একেটা কোঠাতে, আনখন বিচনাত শুৱা পেহীৰ টোপনিৰ উমান লৈ মই উঠি গৈছিলোঁ সন্তৰ্পনে৷ ফাগুনৰ শুকান বতৰৰ ৰুক্ষতাই টকলা কৰি পেলাইছিল চৌহদৰ সকলো গছ গছনি৷ কেৱল দেৱদাৰু গছ কেইজোপাৰ বাহিৰে৷ এনে লাগিছিল মোৰ যেন, সকলো শেষ হৈ যোৱা নাই৷ কিছু সজীৱতা এতিয়াও বৰ্তমান পৃথিৱীত৷ খিড়িকীৰে দেখা পোৱালৈ চালো আকাশখন৷ পলাশৰ থোপাবোৰত জোনাক ঢালি জোনটো বহি আছে গছৰ ফেৰেঙণিত৷ যেন ৰচিছে জীৱনৰ কবিতা, জোনগলা হৃদয়ৰ চিয়াহীৰে৷\nচকুৰ পানীবোৰ মোহাৰি দৌৰি গ’লো মাৰ কোঠালৈ৷\nমা, মা…৷ মোৰ বাবে মাথো এটা শব্দ৷ এখন ছবি.. প্রাণহীন৷ মোক জন্ম দিয়েই মা গুচি গৈছিল পৃথিৱীৰ মায়া এৰি৷ দেউতাই অকলে ডাঙৰ কৰিছে মোক৷ হাতত ধৰি আগবঢ়াই নিছে ভৱিষ্যতলৈ৷\nকোনোদিনে খুলি চোৱাৰ হেঁপাহ নজগা, মাৰ কোঠাৰ প্ৰকাণ্ড আলমিৰাটোৰ তলাটো খুলি পেলাইছিলোঁ, যাৰ চাবি মই দেউতাৰ অনুপস্থিতিত সংগ্রহ কৰিছিলোঁ৷ কিবা এটা মিঠা গোন্ধে মোক আছন্ন কৰিছিল৷ জাপে জাপে মাৰ কাপোৰ৷ কিছু পুৰণি আৰ্হিৰ গাউন, শাৰী, মেখেলা চাদৰ৷ কিন্তু, শেষৰ খলপাত এটা মুগাৰঙী চামৰাৰ বেগ চকু পৰাত উলিয়াই আনিলোঁ৷ এখন ডায়েৰী, এটা চুৱেটাৰেৰে মেৰিয়াই থোৱা আছিল৷ পুৰুষৰ চুৱেটাৰ৷ চেপা উত্তেজনাৰে, লুকাই লুকাই তিনিদিন ধৰি মাৰ ডায়েৰীখন তন্ন তন্নকৈ পঢ়িছিলোঁ, লুটিয়াই বগৰাই চাইছিলোঁ৷ এখন সাধাৰণ ডায়েৰী৷ সাধাৰণ দৈনন্দিন বিৱৰণ৷ বতৰৰ কথা৷ শ্বিলঙৰ পাইন গছৰ মাজে মাজে, উৰি ফুৰা এজনী সাধাৰণ চৰাইৰ মনৰ কথা যেন৷ যি কেৱল পুৱা উৰি যায় আৰু পুনৰ সন্ধ্যা ঘূৰি আহে বাহলৈ৷ সদায় একেটা পৰিক্রমা৷ কোনো ব্যতিক্ৰম নাই৷ নাই অন্য এখন আকাশ বিচাৰি উৰাৰ প্রয়াস৷ অথবা আকাংক্ষা৷\nকি বিচাৰিছিলোঁ আচলতে…, মই নিজেই নাজানোঁ৷ হয়তো, চাব বিচাৰিছিলোঁ আছো নেকি মাৰ সেই ডায়েৰীখনৰ মাজত মই? বা পাম নেকি কেনেবাকৈ বিচাৰি সেই জন পুৰুষ সত্বাৰ সামান্য সন্ধান, যিজন মোৰ দায়িত্বজ্ঞানহীন পিতা৷ কিন্তু, নাই৷ মোক নিৰাশ কৰিলে মাৰ ডায়েৰীখনে, আৰু সেই চুৱেটাৰটো? কাৰ হ’ব পাৰে? দেউতাই পিন্ধাটো দেখা নাই কেতিয়াও, চুৱেটাৰটোৰ এক মিঠা সুবাস আছে৷ হয়টো কোনো মূল্যবান সুগন্ধি ব্যৱহাৰ কৰা হৈছিল চুৱেটাৰটোত৷ হাতেৰে গুঠা, সুন্দৰ আৰ্হিৰ এটা চুৱেটাৰ৷ কিছু পুৰণি দিনীয়া কিন্তু অব্যৱহৃত বাবে নতুন হৈয়ে আছে৷ পুনৰ আগৰদৰে চুৱেটাৰটোৰে মেৰিয়াই ডায়েৰীখন নিৰ্দিষ্ট ঠাইত সামৰি থ’লো৷\nমলয়া পেহী পিছদিনা গুচি গৈছিল৷ ব্যৱসায়ৰ কামত দেউতাও, গুৱাহাটীলৈ গৈছে৷ ঘৰত মই অকলে৷ নিয়মমতে কৰি গৈছোঁ দৈনন্দিন কাম৷ কলেজ যোৱা নাই তিনিদিন ধৰি৷ ঘৰৰ বাহিৰলৈ গ’লে আগতে কৰাৰ দৰে, দেউতাইও ঘণাই ফ’ন কৰা নাই৷ হয়তো মোৰ দৰেই তেখেতৰো ইতঃস্তত হৈছে৷ মই যে কথাবোৰ গম পাইছো, সেয়া দেউতাইও বুজিছে৷ মই জানো যে দেউতাই মোৰ সকলো৷ মাক মই দেখাই নাই৷ আবেলি দেউতা পাবহি৷ দেউতাৰ বাবে মই আজি নিজহাতে ৰান্ধিছো৷ সকলো দেউতাৰ প্রিয় ব্যঞ্জন৷ পুনৰ গা ধুই প্রভু যীশুৰ ওচৰত কেণ্ডেল জ্বলাই প্রাৰ্থনা কৰিছো৷ সকলো যেন পুনৰ আগৰদৰে হয়৷ স্বাভাবিক৷ চলমান৷\n:পংখী চাৰ পালেহি৷\nনেনীৰ মাতত সচকিত হৈ উঠিলোঁ নেনী মোৰ জন্মৰ আগৰে পৰা এই ঘৰত আছে৷ আমাৰ পৰিয়ালৰে এগৰাকীৰ দৰে৷ তেওঁৰ সৈতে যিমান পাৰো সপ্রতিভ হৈ ওলাই গ’লো দেউতাৰ কাষলৈ৷ আন দিনাৰ দৰেই দেউতাই মোৰ বাবে চক’লেট আৰু জোতা আনিছে৷ নেনীৰ বাবে শ্বল৷ নেনী সোমাই গ’ল খোৱাৰ টেবুল সজাবলৈ৷ দেউতাক হাতত ধৰি ময়ো সোমাই গ’লো দেউতাৰ কাষে কাষে৷ খোৱাৰ পাতত বহি মই দেউতালৈ চালো৷ এই কেইদিনতে যেন দেউতাৰ বয়স বাঢ়ি গৈছে বহুত৷ সুন্দৰ চেহেৰা জয় পৰি গৈছে৷ ৰোগীয়া মানুহৰ দৰে চকুৰ গুৰি ক’লা পৰি গৈছে৷ চিন্তাক্লিষ্ট অথচ এটা হাঁহি জোৰকৈ ওলমি আছে ওঠৰ কোনত৷ খোৱা সামৰি দেউতা নিজৰ কোঠালৈ গ’ল৷ আনদিনা হোৱাহ’লে মোৰ সৈতে তেখেতে বিভিন্ন কথা পাতিলেহেঁতেন৷ অস ! আৰু অসহ্য৷ কিমান আৰু এনেদৰে বোবা বেদনাৰে ভাৰাক্রান্ত হৈ ৰ’ব পাৰি?\nদৌৰি গ’লো দেউতাৰ কোঠালৈ৷ হেলনীয়া আৰামী চকীখনত বহি, খিৰিকীৰে দূৰৰ আকাশৰ তৰাটোলৈ চাই আছে৷\n:দেউতা মোৰ ফালে চোৱা৷ তোমাৰ হৈছে কি? কিয় আছা এনেকৈ? মোক নোকোৱা? মই, মই তোমাৰ পংখী, তোমাৰ পাখি দেউতা৷\n:পাখি৷ তুমি মোৰ৷ মই তোমাৰ মুখলৈ চায়েই…!\n:কোৱা দেউতা৷ আজি তুমি কোৱা৷ মই শুনিম৷\nসেয়া আছিল জানুৱাৰী মাহ৷ আমি আছিলো ইঞ্জিনিয়াৰিংৰ শেষ বৰ্ষৰ ছাত্র৷ শেষৰ পৰীক্ষা দি আমি চাৰিজন বন্ধু ফুৰিবলৈ আহিছিলো শ্বিলঙলৈ৷ এনেই উৰণীয়া মন৷ তাতে শীতকালৰ শেষৰ শ্বিলঙৰ মনোমোহা প্রাকৃতিক পৰিবেশ৷ আমি বিচৰণ কৰিছিলোঁ যেন সপোনৰ দেশত৷ সেইকেইদিনৰ বাবে আমি এটা কটেজ ভাৰালৈ লৈছিলো৷ আমি মানে নিৰঞ্জন দত্ত, তন্ময় চৌধুৰী, পুলকেশ দেৱ গোস্বামী আৰু মই হৃষীকেশ বৰুৱা৷ আমি কলেজৰ, একেটা হোষ্টেলৰ, একেটা কোঠালীৰ আবাসী৷ মোৰ বাহিৰে বাকীকেইজন চহৰৰ৷ আটাইৰে ঘৰুৱা অৱস্থা ভাল৷ পুলকেশ বিখ্যাত সাহিত্যিক, সত্রীয়া সংস্কৃতিৰ গৱেষক নিৰ্বান দেৱ গোস্বামীৰ একমাত্র সন্তান৷ প্রায় পোন্ধৰ দিনমান আমি কেৱল ফুৰিলোঁ৷ বন্য উল্লাস৷ নিৰুদ্বেগ জীৱন৷ ফলাফল ওলোৱালৈ সকলো দুশ্চিন্তা বাদ৷ অৱশ্যে মোৰ বাহিৰে বাকীকেইজনৰ চিন্তাৰ ইমান কাৰণো নাই৷ মোৰহে ঘৰত চাৰিটা ভাই ভনীৰে মা দেউতাৰ সৈতে এক বৃহৎ পৰিয়াল৷ জীৱিকাৰ সম্বল মাথো কেইবিঘামান ৰোপিত মাটি৷ যদি বিনয় মহাই মোৰ পঢ়াৰ খৰচ নিদিলে হয়, মেধাবী হোৱা স্বতেও মোৰ অভিযান্ত্রিক বিদ্যাৰে শিক্ষিত হ’ব বিছৰা সপোনটো পুলিটো উভালি পেলাব লাগিলহেতেন৷\nবিনয় মহাৰে ছোৱালী মলয়া৷ তোমাৰ মলয়া পেহী৷ একেবাৰে নিজৰ নহয় যদিও এতিয়া আপোন মানুহ বুলি ক’বলৈ তেওঁৰ লগতহে মোৰ কিছু আত্মীয়তা বাকী ৰৈছেগৈ৷ পাখি তুমি ছাগে আমনি পাইছা নহয়নে?\n:নাই দেউতা, তুমি কোৱা৷ আজি আমি কথা পতাটো খুবেই প্রয়োজনীয়৷ আমাৰ দুয়োৰে বাবে৷\n:আমি যিটো ক’টেজ ভাৰালৈ লৈছিলোঁ সেইটো আছিল মেডাম ডৰথীৰ৷ ক’টেজৰ পৰা নাতিদূৰৰ হেলনীয়া এটা টিলাত তেওঁৰ সৰু বঙলা৷ টিলাৰ এঢলীয়া মাটিখিনিত, তেওঁৰ ষ্ট্রবেৰীৰ বাগিছা৷ ষ্ট্রবেৰীৰ জাম, জেলী বনোৱা এটা সৰু উদ্যোগ তেওঁ নিজে চলায়৷ একমাত্র নাতিনী চেইন্ট এন্থনিজ কলেজৰ ছাত্রী নেন্সী, দুয়োৰে সৰু সংসাৰ৷ এগৰাকী পৰিচাৰকৰ হাতত মেদাম ডৰথীয়ে আমাৰ খোৱাৰ যোগাৰ পঠিয়াই দিয়ে৷ আমি থকাকেইদিনত মাথো দুদিনমানহে মেদাম ডৰথীক দেখিছিলো৷ নেন্সি হ’ষ্টেলত থাকে৷ অকলশৰীয়া বৃদ্ধা ডৰথী অনবৰতে কামত ব্যস্ত থাকে৷ পোন্ধৰ দিনমান থকাৰ পিছতে নিৰঞ্জন আৰু তন্ময় গুচি গৈছিল, হঠাতে অহা এটা ইণ্টাৰভিউৰ খবৰৰ বাবে৷ পুলকেশ আৰু মই ৰৈ গৈছিলো৷ পুলকেশ গম্ভীৰ স্বভাৱৰ৷ অনবৰতে সমাহিত ভাব-বিভোৰ হৈ থাকে৷ মন গ’লে হাতত তুলি লয় বেহেলা৷ এনে লাগে যেন ৰেপি ৰেপি বেহেলাৰ সুৰেৰে উজাৰিছে হৃদয়ৰ যন্ত্রনা৷ অথচ যন্ত্রনা কিহৰ? এনেইতো নাই কোনো কাৰণ৷\nএদিন সন্ধ্যা ক’টেজৰ হেলনীয়া চিৰিত বহি পুলকেশে বেহেলা বজাইছে৷ মোৰ গাটো কিছু বেয়া লগাত বিচনাতে পৰি আছো৷ দূৰৰ খিৰিকীৰে দেখিছোঁ হেঙুলীয়া আকাশ৷ মনটো কিবা ৰিঙা ৰিঙা৷ উদাস৷\n‘নুঠিবা ৰ’বা৷ ইস ! কি কাণ্ড এজনৰ গাত তীৰকঁপে জ্বৰ৷ আনজন বিৰহী প্রেমিকে ভায়লীনত তুলিছে বিষাদৰ সুৰ৷ এইফালে আহিছিলোঁ বুলিহে মই৷ ৰ’বা এই গাৰুটোত আঁউজি বহা আৰু এই গৰম গৰম চ্যুপ খোৱা৷ এইমাত্র ডাক্তৰে ইনজেকশ্বন দি গৈছে৷ ৰেষ্ট লোৱা৷’\nমই হতবাক হৈ পুলকেশলৈ চালো৷ তেওঁ চছমা খুলি দুবাৰ মান মোহাৰি আকৌ পিন্ধিছে৷ মূৰৰ চুলিখিনি হাতৰ আঙুলিৰে ঠিক কৰিছে৷ যিটো সাধাৰণতে বিব্রত অৱস্থাত পৰিলে তেওঁ কৰে৷\n‘ৰ’বা, ইমান আছৰিত হ’ব নালাগে৷ মই নেন্সি৷ নীলাক্ষী চলিহা৷ অঁ মোৰ মা দেউতা অসমীয়া৷ দেউতাৰ নাম আছিল সৌৰভ চলিহা৷ শ্বিলংৰ এটা কাৰ এক্সিডেণ্টত, মা পাপা দুয়ো মোক এৰি গুচি যায়৷ মই তেতিয়া মাথো ২ বছৰীয়া৷ এখন চিকিৎসালয়ৰপৰা সাধাৰণ চিকিৎসা প্রায় এমাহ পিছতো খবৰ দিয়া স্বতেও, মোৰ বংশৰ কোনো মানুহে মোক বিচাৰি নহাৰ বাবে অৰফেনেজত দিবলৈ যো-জা চলোতেই হস্পিতেলখনৰে মেট্রন আইতা ডৰথীয়ে মোক এডপ্ত কৰে৷হ’বনে মোৰ পৰিচয়৷ আজিলৈ ইমানেই?’\nমোৰ টাইফ’য়েদ হৈছিল৷ পিছৰ দিনকেইটাত কেৱল মেডাম ডৰথী আৰু নীলাক্ষীৰ শুশ্ৰূষাত মই ক্রমাৎ আৰোগ্য হৈছিলো৷ পুলকেশে মাজতে ঘৰলৈ গৈ পুনৰ আহিছিলগৈ৷ মোৰ চিকিৎসাৰ যাৱতীয় ব্যয় তেওঁৱে বহন কৰিছিল৷ মোৰ ঘৰত জনাবলৈ ময়ে মানা কৰিছিলো৷ পিছলৈ নেন্সী আৰু আমি দুয়ো ভাল বন্ধু হৈ পৰিছিলো৷ আছলতে বন্ধুত্বতকৈ অন্য কিবা এক তাড়নাৰে, অনুভৱেৰে নেন্সীক মোৰ ভাল লাগিছিল৷ প্রায় এমাহ থাকি যেতিয়া আমি উভটিবৰ হ’ল, তাৰ আগদিনা সন্ধ্যাও নেন্সি আহিছিল এটা কেক্ আৰু কফি পট্ লৈ৷ প্লেটৰ পৰা ৰষ্টেড্ কাজু এটা এটাকৈ মুখত দি ভায়’লীনত সুৰ তুলিছিল পুলকেশে৷ কাষতে মন্ত্রমুগ্ধ নেন্সী — নীলাক্ষী৷\nসেয়া আছিল ফাগুনৰ এটা মধুৰ সন্ধ্যা৷ আকাশে বতাহ আছিল যেন মায়াসনা৷ মই পঢ়িছিলোঁ মোৰ প্রিয় কবি জীৱনানন্দ৷ কি এক অনিবৰ্চনীয় অনুভৱে জোকাৰি গৈছিল৷ ভাবিছিলো ক’ম নীলাক্ষীক মোৰ মনৰ কথা কিন্তু সাহস নহ’ল৷ ৰৈ গ’লো৷\nগোটেই ৰাতি কথা কৈ গৈছিল দেউতাই পাৰ হৈ যোৱা দিনবোৰৰ কথা৷ ছয় মাহ পিছতে গড়কাপ্তানী বিভাগত চাকৰি এটা পাই দেউতাৰ লগতে সকাহ পাইছিল ঘৰখনেও৷ ঘৰৰ যাৱতীয় অভাৱ বোৰ পূৰাই, দেউতা অৰ্থাৎ হৃষীকেশ বৰুৱাই শ্বিলংলৈ পুনৰ বিছাৰি আহিছিল নীলাক্ষীক..নেন্সীক৷ ঘৰত নাছিল তেওঁ৷ আইতাক ডৰথীয়ে কোৱামতে নেন্সীক বিচাৰি দেউতা গৈছিল চাৰ্চলৈ৷ তাত দূৰৰ পৰা নীলাক্ষীক দেখি শিহৰিত মনেৰে কাষ চাপি গৈ দেখিছিল… কি অভাৱনীয় পৰিবৰ্তন !এয়াতো নহয় সেই প্রাণচঞ্চলা, খিল্ খিল্ হাঁহিৰ খৰস্ৰোতা নিজৰা নেন্সি !\nতাৰপিছত পাৰ হৈ গৈছিল দিনবোৰ…৷ অনুষ্টুপীয়াকৈ চাৰ্চতে বিয়া হৈছিল নীলাক্ষী আৰু হৃষীকেশ বৰুৱাৰ৷ বৰ্ণহিন্দু পৰিয়ালৰ ল’ৰা হৈ কুল পৰিচয়হীন এগৰাকী খ্ৰীষ্টান গাভৰুক বিয়া কৰোৱাৰ বাবে ঘৰৰ পৰা বিচ্ছিন্ন হৈ গৈছিল সকলো সম্পৰ্ক৷ চাকৰি এৰি দিছিল দেউতাই৷ মেডাম ডৰথীয়ে তেওঁৰ সম্পত্তিৰ উত্তৰাধিকাৰী কৰিছিল দেউতাক৷ কেৱল সঁচা হৃদয়ৰ ভালপোৱাৰে, দেউতা ৰৈ গৈছিল নীলাক্ষীৰ হৈ শ্বিলঙতে৷\nবিয়াৰ পিছৰ এটামাহ তেওঁলোকৰ বাবে আছিল সকলোতকৈ ৰঙীন৷ দুটি মন এক হৈ যেন পৃথিৱীতে ৰচিছিল সৰগ৷ কিন্তু, মাথো খন্তেকীয়া সেই সৰগীয় সুবাস৷ এটি কন্যা সন্তান জন্ম দি, প্রসৱৰ পিছত অতিমাত্রা ৰক্তস্রাৱজনিত বিকাৰৰ বাবে বহু চিকিৎসা স্বতেও আৰোগ্য নোহোৱা নেন্সী গুচি গৈছিল পৃথিৱীৰ মায়া এৰি৷ হৃষীকেশৰ হাতত দি গৈছিল সেই গোলাপী শিশু আৰু এটা চুৱেটাৰেৰে মেৰিয়াই থোৱা কেইখনমান চিঠি আৰু এখন ডায়েৰী৷\nদিনবোৰ অতীত হৈছিল… মেদাম ডৰথীৰো মৃত্যু হৈছিল৷ মোৰতো তেওঁক মনতেই নাই৷ মাত্র নেনীকহে পাইছো সৰুৰে পৰা৷ ক’ত যে কোনে কেনেকৈ লিখে জীৱন? মই নেদেখাকৈ ৰখা চিঠিকেইখন, সেই বিশেষ নিশাটোতে; দেউতাই অতি কষ্টেৰে কিন্তু হাঁহিমুখেৰে তুলি দিছিল মোৰ হাতত৷ মই তাতে বিচাৰি পাইছিলো মোৰ সকলো ইতিহাস৷ কিদৰে এজনী সৰল গাভৰু বলি হৈছিল এজন পুৰুষ নামধাৰী কাপুৰুষৰ প্রেম নামৰ ভণ্ডামিৰ৷ এজনী পৰিচয়বিহীনা গাভৰুক প্রেম নিবেদন কৰিব পাৰি কিন্তু পত্নীৰ মৰ্যদা দিব নোৱাৰি? আস! পুলকেশ দেৱগোস্বামী মই ঘৃণা কৰো তোমাক৷\nকিন্তু মোৰ দেউতা, কেনে মহান তেওঁ৷ মই তেওঁৰে সন্তান! তেওঁৰ ছত্ৰছায়াতে পালিত মই৷ জন্মগতভাৱে হাৰ্টত এটা ৰন্ধ্ৰ আছে মোৰ৷ হয়তো মাৰ বুকুভঙা যন্ত্রনাৰে সেয়া বৰ্হিপ্রকাশ৷\nদিনবোৰ পাৰ হৈছে গতানুগতিক৷ কিছুদিন পূৰ্বে এটা ষ্ট্ৰোক হৈ দেউতা বৰ্তমান শয্যাশায়ী৷ মই এদিন চাৰ্চলৈ গৈ সেই চুৱেটাৰটো আৰু ডায়েৰীখন প্রভু যীশুৰ চৰণত অৰ্পণ কৰি আহিলো৷ প্রাৰ্থনা কৰিলো৷ এই অনাহক বোজাৰ পৰা দেউতাক উদ্ধাৰ কৰা প্রভু৷ বিধিৰ কি বিপাক! সেইদিনাই নিশা, দেউতাৰ পুনৰ বি পি হাই আৰু ব্রেইন হেমাৰেজত মৃত্যু হ’ল৷\nএতিয়া এই পৃথিৱীত অকলশৰীয়া মই৷ প্রতিটো ফাগুনৰ সন্ধ্যা কিয় জানো বাট চাওঁ, কিজানিবা মই সেই চাৰ্চত এৰি অহা, মায়ে তেওঁৰ প্ৰেমিকৰ বাবে হেঁপাহেৰে গুঠা চুৱেটাৰটো আহিব মোৰ কাষলৈ৷ লৈ আহিব মোৰ বহু অমীমাংসিত প্রশ্নৰ সমিধান৷ ক’বহি আহি…মোক ক্ষমা কৰি দিয়া বুলি৷\n← মিলন-প্ৰিয়া (ৰূপাঙ্কৰ চৌধুৰী)\nদেউতাৰ মোবাইল ফোনটো (দিগন্ত কুমাৰ ভট্টাচাৰ্য) →\nলম্বোদৰ কলিতাৰ সময় (দিগন্ত কুমাৰ ভট্টাচাৰ্য)\nগণেশগুৰিৰ তাই (দীপচান চাংমাই)


বিদ্যা ভাৰতী অখিল ভাৰতীয় শিক্ষা সংস্থানৰ ৰাষ্ট্ৰীয় অধ্যক্ষ শ্ৰী ডি. ৰামকৃষ্ণ ৰাওৰ প্ৰেছ বাৰ্তা । অতীতৰ অনুভৱ, বৰ্তমানৰ প্ৰত্যাহ্বান আৰু ভৱিষ্যতৰ আৱশ্যকতাৰ প্ৰতি লক্ষ্য ৰাখি নিৰ্মাণ কৰা হৈছে ৰাষ্ট্ৰীয় শিক্ষা নীতি - Dainandin Barta- দৈনন্দিন বাৰ্তা\nবিদ্যা ভাৰতী অখিল ভাৰতীয় শিক্ষা সংস্থানৰ ৰাষ্ট্ৰীয় অধ্যক্ষ শ্ৰী ডি. ৰামকৃষ্ণ ৰাওৰ প্ৰেছ বাৰ্তা । অতীতৰ অনুভৱ, বৰ্তমানৰ প্ৰত্যাহ্বান আৰু ভৱিষ্যতৰ আৱশ্যকতাৰ প্ৰতি লক্ষ্য ৰাখি নিৰ্মাণ কৰা হৈছে ৰাষ্ট্ৰীয় শিক্ষা নীতি\nBy দৈনন্দিন বাৰ্তা\t Last updated Jul 31, 2020\nশিক্ষা নীতিৰ যি আৰ্হি কালি প্ৰকাশ কৰা হৈছে, তাক দেখি অনুভৱ হৈছে যে অতীজৰ পৰা অভিজ্ঞতা আহৰণ কৰি, বৰ্তমানৰ প্ৰত্যাহ্বানসমূহক বুজি লৈ আৰু ভৱিষ্যতৰ আৱশ্যকতাৰ প্ৰতি লক্ষ্য ৰাখি ইয়াক তৈয়াৰ কৰা হৈছে। শিক্ষা নীতিৰ দ্বাৰাই শিক্ষা জগতৰ আমূল পৰিৱৰ্তনৰ সম্ভাৱনা আশা কৰিব পাৰি। ১৯৬৮ চনৰে পৰা শিক্ষা নীতিৰ সম্পূৰ্ণ বলবৎ কৰাটো এক ডাঙৰ প্ৰত্যাহ্বান আছিল। বিদ্যা ভাৰতীয়ে এই ৰাষ্ট্ৰীয় শিক্ষা নীতিৰ প্ৰভাৱী ক্ৰিয়ান্বয়নৰ ক্ষেত্ৰত অধিক সহযোগ কৰাৰ আশ্বাস প্ৰদান কৰিছে তথা সকলো সংশ্লিষ্ট সংস্থান, শিক্ষাবিদ, বুদ্ধিজীৱী, শৈক্ষিক চিন্তক, গৱেষক, প্ৰশাসকক ইয়াৰ প্ৰভাৱী কাৰ্যকৰীকৰণৰ বাবে যাৱতীয় সহযোগিতা আগবঢ়াবলৈ অনুৰোধ কৰিছে। চৰকাৰৰ দ্বাৰা ৰাষ্ট্ৰীয় হিতৰ বাবে গ্ৰহণ কৰা এই নতুন ৰাষ্ট্ৰীয় শিক্ষা নীতি ২০২০ ৰূপী সৎ প্ৰচেষ্টাত সহায়-সহযোগিতা আগবঢ়োৱা সকলোকে পুনৰ বাৰ অভিনন্দন জ্ঞাপন কৰিছো।\nশ্ৰীযুত ডি. ৰামাকৃষ্ণ ৰাও\nঅখিল ভাৰতীয় অধ্যক্ষ\nচীনা এপৰ পাছত ৰঙীন টিভি আমদানিত নিষেধাজ্ঞা ভাৰতৰ\nপঞ্জাৱত বিষাক্ত মদ পান কৰি ২১ জনৰ মৃত্যু